
(Seadusandlik tavamenetlus: esimene lugemine)

Muudatusettepanek		1

Ettepanek võtta vastu määrus
Põhjendus 1
	

	Komisjoni ettepanek
	Muudatusettepanek

	(1)	Elusloomad, sh kassid ja koerad, on hõlmatud Euroopa Liidu toimimise lepingu I lisaga ning on osa liidu ühisest põllumajanduspoliitikast. Neile loomadele on liidus turg, sh toimub märkimisväärne piiriülene kaubandus. Mitu liikmesriiki on allkirjastanud lemmikloomade kaitse Euroopa konventsiooni. On palju tõendeid koerte ja kasside siseturu ebaoptimaalse toimimise kohta liidus ning samuti nende loomadega ebaseadusliku kauplemise kohta liidus ning nende impordi kohta liitu. Seetõttu on vaja kehtestada ettevõtetes kasvatatavate ja peetavate koerte ja kasside heaolu miinimumnõuded ning samuti rangemad nõuded liidus loovutatavate koerte ja kasside jälgitavuse kohta.
	(1)	Elusloomad, sh kassid ja koerad, on hõlmatud Euroopa Liidu toimimise lepingu I lisaga, on osa liidu ühisest põllumajanduspoliitikast ja nende heaolu tuleb kaitsta. Neile loomadele on liidus turg, sh toimub märkimisväärne piiriülene kaubandus. Mitu liikmesriiki on allkirjastanud lemmikloomade kaitse Euroopa konventsiooni. On palju tõendeid koerte ja kasside siseturu ebaoptimaalse toimimise kohta liidus ning samuti nende loomadega ebaseadusliku kauplemise kohta liidus ning nende impordi kohta liitu. Seetõttu, arvestades järeldusi loomade kohta, milles kinnitatakse nende emotsioonide ja valu tundmise ning sotsiaalse suhtluse võimet, on vaja kehtestada ettevõtetes kasvatatavate ja peetavate koerte ja kasside heaolu miinimumnõuded ning samuti rangemad nõuded liidus turule viidavate koerte ja kasside jälgitavuse kohta.



Muudatusettepanek		2

Ettepanek võtta vastu määrus
Põhjendus 2
	

	Komisjoni ettepanek
	Muudatusettepanek

	(2)	Koerte ja kasside kasvatamist, pidamist ja turuleviimist käsitlevate liidu heaolu sätete puudumine ning erinevad riiklikud normid, kui need on olemas, on väga sageli viinud selleni, et need loomad sünnivad, neid kasvatatakse, müüakse või antakse tasuta üle nende heaolu kahjustavates tingimustes. Koerte ja kasside kaubanduslike kasvatajate vaheline konkurents eri liikmesriikides ei toimu võrdsetes tingimustes, kuna loomade heaolu tingimused on üks nende ettevõtjate konkurentsi põhielementidest ning neis tingimustes on eri liikmesriikides märkimisväärseid erinevusi. Seetõttu on konkurents moonutatud, eelkõige rangeid nõudeid järgivate kasvatajate ja pidajate jaoks, kes ei saa kasu loomade heaolusse tehtud investeeringutest, kui nad kauplevad piiriüleselt, kuna nad peavad konkureerima ettevõtjatega, kes saavad konkureerides kasu ebapiisavatest loomade heaolu tingimustest ning viivad alla hindu ja standardeid.
	(2)	Koerte ja kassidega, kellel on ainulaadsed bioloogilised ja käitumuslikud vajadused, kaubeldakse liidus ja neid peetakse lemmikloomadena. Koerte ja kasside kasvatamist, pidamist ja turuleviimist käsitlevate liidu heaolu sätete puudumine ning erinevad riiklikud normid, kui need on olemas, on mõnikord viinud selleni, et need loomad sünnivad, neid kasvatatakse, müüakse või antakse tasuta üle tingimustes, millel võivad nende heaolule olla tõsiselt kahjulikud tagajärjed. Koerte ja kasside kaubanduslike kasvatajate vaheline konkurents eri liikmesriikides ei toimu võrdsetes tingimustes, kuna loomade heaolu tingimused on üks nende ettevõtjate konkurentsi põhielementidest ning neis tingimustes on eri liikmesriikides märkimisväärseid erinevusi. Seetõttu on konkurents moonutatud, eelkõige rangeid nõudeid järgivate kasvatajate ja pidajate jaoks, kes ei saa kasu loomade heaolusse tehtud investeeringutest, kui nad kauplevad piiriüleselt, kuna nad peavad konkureerima ettevõtjatega, kes saavad konkureerides kasu ebapiisavatest loomade heaolu tingimustest ning viivad alla hindu ja standardeid.



Muudatusettepanek		3

Ettepanek võtta vastu määrus
Põhjendus 3
	

	Komisjoni ettepanek
	Muudatusettepanek

	(3)	Samuti ei ole piisavalt kaitstud tarbijad, kuna koera või kassi võtmisel mõjutavad neid sageli loomade pidamise ja kasvatamise ettevõtete halbade heaolutingimuste negatiivsed tagajärjed, näiteks ostetud või saadud koera või kassi tervise- ja käitumisprobleemid või geneetilised defektid.
	(3)	Samuti ei ole piisavalt kaitstud tarbijad, kuna koera või kassi võtmisel mõjutavad neid sageli loomade pidamise ja kasvatamise ettevõtete halbade heaolutingimuste negatiivsed tagajärjed, näiteks ostetud või saadud koera või kassi tervise- ja käitumisprobleemid või geneetilised defektid. Et toetada tarbijate teadlikke valikuid ja edendada liidu normide järgimist, on oluline teavitada üldsust ja suurendada teadlikkust erinevustest vastutustundlike ja nõuetele mittevastavate või ebaseaduslike aretustavade vahel.



Muudatusettepanekud 280 ja 307

Ettepanek võtta vastu määrus
Põhjendus 3 a (uus)
	

	Komisjoni ettepanek
	Muudatusettepanek

	
	(3a)	Kuigi mitu liikmesriiki on juba võtnud riigi tasandil kasutusele positiivsed loendid, et loomade omamist reguleerida, on muudest liikidest lemmikloomade kui koerte ja kasside kasvatamist, pidamist ja turuleviimist käsitlevate liidu heaolu sätete puudumine ning lahknevad riiklikud õigusaktid põhjustanud ebajärjekindlust, lünki täitmise tagamisel ja segadust tarbijate seas ning sageli ka tõsiseid tagajärgi lemmikloomana pidamiseks mittesobivatest liikidest loomade heaolule, lisaks ohustanud bioloogilist mitmekesisust, inimeste tervist ja ohutust ning looduse kaitset;



Muudatusettepanek		308

Ettepanek võtta vastu määrus
Põhjendus 3 b (uus)
	

	Komisjoni ettepanek
	Muudatusettepanek

	
	(3b)	Varem on tehtud üleskutseid koostada teaduspõhine kogu liitu hõlmav loetelu loomadest, keda on asjakohastes heaolutingimustes lubatud pidada lemmikloomana, ilma et see kahjustaks looduslikke populatsioone ja seega Euroopa elurikkust või inimeste tervist ja ohutust. Seejuures on oluline loomadele, sealhulgas nende heaolule, käitumisele, toitumisvajadustele ja veterinaarhooldusele avaldatava mõju hindamine, et vältida olukordi, mis võivad põhjustada tarbetuid kannatusi, tingida ebasobivad elutingimused või seada liike ohtu.



Muudatusettepanek		4

Ettepanek võtta vastu määrus
Põhjendus 4 a (uus)
	

	Komisjoni ettepanek
	Muudatusettepanek

	
	(4a)	Tuleks tõhustada liikmesriikidevahelist koostööd, et teha kindlaks ebaseaduslikud kasvandused, likvideerida nendega seotud võrgustikud ja tagada kohaldatavate eeskirjade tõhus jõustamine. Piiriülese koostöö, teabevahetuse ja koordineeritud kontrollide tugevdamine on oluline, et tegeleda teatavate ebaseaduslike tegevuste riikidevahelise olemusega ning kaitsta loomade heaolu ja tarbijate huve kogu liidus.



Muudatusettepanek		5

Ettepanek võtta vastu määrus
Põhjendus 4 b (uus)
	

	Komisjoni ettepanek
	Muudatusettepanek

	
	(4b)	Lemmikloomade arv liidus on viimastel aastatel märkimisväärselt suurenenud, mis tähendab, et koerte ja kasside heaolu on liidu kodanikele väga oluline. Loomade heaoluga tegeleva teadusvaldkonna arengut silmas pidades tuleks liitu ja selle liikmesriike ergutada edendama õiguslikku lähenemisviisi, mis kajastab mitte ainult loomade staatust varana, vaid ka inimeste eetilist vastutust loomade heaolu ja kaitse eest.



Muudatusettepanek		6

Ettepanek võtta vastu määrus
Põhjendus 6
	

	Komisjoni ettepanek
	Muudatusettepanek

	(6)	Ebaseaduslik koerte ja kassidega kauplemine on kujunenud välja osaliselt seetõttu, et puudub jälgitavus looma seostamiseks tema algse pesakonnaga. Ebaseadusliku kaubanduse tavasid seostatakse omakorda kontrollimata kasvatustavadega hõlmatud koerte ja kasside kannatustega. Ei ole võimalik tagada, et ettevõtjad järgivad samu loomade heaolu nõudeid ega saavutada siseturul ühtseid konkurentsitingimusi seoses koerte ja kasside loovutamisega, kui puuduvad usaldusväärsed viisid teha kindlaks loomade päritolu. Seetõttu on hädavajalik tagada koerte ja kasside jälgitavus süsteemiga, mille abil identifitseeritakse ning registreeritakse koerad ja kassid enne nende liidus loovutamist ning samuti iga kord, kui loomaomanik vahetub.
	(6)	Ebaseaduslik koerte ja kassidega kauplemine on kujunenud välja osaliselt seetõttu, et puudub jälgitavus looma seostamiseks tema algse pesakonnaga, ja seetõttu, et tarbijad on neist väga huvitatud, samuti hõlbustab kauplemist veebimüügi areng. Ebaseadusliku kaubanduse tavasid seostatakse omakorda kontrollimata kasvatustavadega hõlmatud koerte ja kasside kannatustega. Ei ole võimalik tagada, et ettevõtjad järgivad samu loomade heaolu nõudeid ega saavutada siseturul ühtseid konkurentsitingimusi seoses koerte ja kasside turuleviimisega, kui puuduvad usaldusväärsed viisid teha kindlaks loomade päritolu. Seetõttu on hädavajalik tagada koerte ja kasside jälgitavus süsteemiga, mille abil identifitseeritakse ning registreeritakse koerad ja kassid enne nende liidus turuleviimist ning samuti iga kord, kui loomaomanik vahetub.



Muudatusettepanek		309

Ettepanek võtta vastu määrus
Põhjendus 6 a (uus)
	

	Komisjoni ettepanek
	Muudatusettepanek

	
	(6a)	Käesoleva määrusega kehtestatakse kohustuslik registreerimine, tugevdatud kontroll veebimüügi üle ning koerte ja kasside parem jälgitavus, milleks nähakse ette kuni kümneaastane üleminekuperiood, et võimaldada asjaomastel asutustel ettevalmistusi teha. Lisaks rõhutatakse selles, kui olulised on kogu liitu hõlmavad vastutustundliku kasvatamise standardid, et vältida kahjulikku mõju koerte ja kasside tervisele ning heaolule. Seetõttu käsitletakse neid küsimusi käesolevas määruses, kehtestades selged heaolunõuded ja tagades, et kasvatustavad vastavad kõrgeimatele standarditele.



Muudatusettepanek		7

Ettepanek võtta vastu määrus
Põhjendus 7
	

	Komisjoni ettepanek
	Muudatusettepanek

	(7)	Ebaseaduslik kauplemine väljastpoolt ELi pärinevate kasside ja koertega on suurenenud. Kasside ja koerte ELi toomist käsitlevad kehtivad ELi normid, näiteks määruse (EL) nr 576/2013 ja loomatervise määruse sätted, ei sisalda piisavalt vahendeid selle ebaseadusliku kaubanduse tõkestamiseks. See tähendab, et on vaja kehtestada täiendavad eeskirjad, et tõkestada ebaseaduslikku kauplemist koerte ja kassidega. Kehtivate loomatervise eeskirjadega nõutakse, et liitu toodavate koerte ja kasside nii kaubandusliku kui ka mittekaubandusliku liikumise puhul tuleb loomad identifitseerida mikrokiibi abil. Nende jälgitavussätete tugevdamiseks peaksid liitu toodavate koerte ja kasside omanikud tagama registreerimise ühes liikmesriikide andmebaasis nende sihtkohas. See võimaldab nende loomade liikumist paremini kontrollida.
	(7)	Ebaseaduslik kauplemine väljastpoolt ELi pärinevate kasside ja koertega on suurenenud. Kasside ja koerte ELi toomist käsitlevad kehtivad ELi normid, näiteks määruse (EL) nr 576/2013 ja loomatervise määruse sätted, ei sisalda piisavalt vahendeid selle ebaseadusliku kaubanduse tõkestamiseks. See tähendab, et on vaja kehtestada täiendavad eeskirjad, et tõkestada ebaseaduslikku kauplemist koerte ja kassidega. Kehtivate loomatervise eeskirjadega nõutakse, et liitu toodavate koerte ja kasside nii kaubandusliku kui ka mittekaubandusliku liikumise puhul tuleb loomad identifitseerida mikrokiibi abil. Nende jälgitavussätete tugevdamiseks peaksid liitu toodavate koerte ja kasside omanikud või nende eest vastutavad isikud tagama registreerimise ühes liikmesriikide andmebaasis nende sihtkohas. See võimaldab nende loomade liikumist paremini kontrollida.



Muudatusettepanek		8

Ettepanek võtta vastu määrus
Põhjendus 8
	

	Komisjoni ettepanek
	Muudatusettepanek

	(8)	Käesoleva ettepaneku jälgitavussätted panustavad samuti rahvatervise kaitsesse loomade parema heaolu, parema loomatervise ja loomahaiguste ülekandumise (millest mõned on olemuselt zoonoosid) parema kontrolli kaudu, järgides terviseühtsuse põhimõtet.
	(8)	Käesoleva ettepaneku jälgitavussätted panustavad samuti rahvatervise kaitsesse loomade parema heaolu, parema loomatervise ja loomahaiguste ülekandumise (millest mõned on olemuselt zoonoosid, millest mõned kanduvad üle metsloomadele) parema kontrolli kaudu, järgides terviseühtsuse põhimõtet.




Muudatusettepanek		9

Ettepanek võtta vastu määrus
Põhjendus 8 a (uus)
	

	Komisjoni ettepanek
	Muudatusettepanek

	
	(8a)	Euroopa Parlamendi ja nõukogu määrus (EL) 2016/429 reguleerib loomataude, et vältida selliste taudide levikut liidus. Loomade tervis on üks loomade heaolu viiest valdkonnast ja seega käsitletakse seda käesolevas määruses. Siiski ei käsitleta määruses taude, mis on loetletud määruses (EL) 2016/429, vaid pigem koerte ja kasside terviseseisundit, mis on tingitud mittenakkuslikest haigustest (nt vigastused) või loetlemata taudidest (nt teatavad parasiidid). Käesolevas määruses sätestatud normid täiendavad seega määrust (EL) 2016/429 ja ei korda kõnealuses määruses sätestatud norme ega kattu nendega.




Muudatusettepanek		10

Ettepanek võtta vastu määrus
Põhjendus 10
	

	Komisjoni ettepanek
	Muudatusettepanek

	(10)	Määrusega (EL) 2016/429 nõutakse koerte ja kasside identifitseerimist mikrokiibiga, aga ainult juhul, kui neid veetakse ühest liidu liikmesriigist teise. Kõnealuse määrusega nõutud identifitseerimine ei ole täielikult ühtlustatud, kuna see ei hõlma mikrokiipe käsitlevaid täpseid nõudeid. Lisaks sellele ei nõuta selle määrusega, et liikmesriigid peaksid koerte ja kasside andmebaase. Seetõttu tuleks liikmesriikidelt nõuda, et nad looksid liidu turule loovutatavate koerte ja kasside andmebaasid ning hoiaksid neid käigus, et tagada kõnealuste loomade jälgitavus. Samuti tuleb tagada nende andmebaaside koostalitlusvõime. See võimaldab leida teavet koerte ja kasside kohta liidus ning pädevatel asutustel teha ametlikke kontrolle, et tagada vastavus loomade heaolu käsitlevatele eeskirjadele.
	(10)	Määrusega (EL) 2016/429 nõutakse koerte ja kasside identifitseerimist mikrokiibiga, aga ainult juhul, kui neid veetakse ühest liidu liikmesriigist teise. Kõnealuse määrusega nõutud identifitseerimine ei ole täielikult ühtlustatud, kuna see ei hõlma mikrokiipe käsitlevaid täpseid nõudeid. Lisaks sellele ei nõuta selle määrusega, et liikmesriigid peaksid koerte ja kasside andmebaase. Seetõttu tuleks liikmesriikidelt nõuda, et nad looksid liidu turule viidavate koerte ja kasside andmebaasid ning hoiaksid neid käigus, et tagada kõnealuste loomade jälgitavus. Samuti tuleb tagada nende andmebaaside koostalitlusvõime. See võimaldab leida teavet koerte ja kasside kohta liidus ning pädevatel asutustel teha ametlikke kontrolle, et tagada vastavus loomade heaolu käsitlevatele eeskirjadele.



Muudatusettepanek		11

Ettepanek võtta vastu määrus
Põhjendus 11
	

	Komisjoni ettepanek
	Muudatusettepanek

	(11)	Koerte ja kasside loovutamine kas tasu eest või tasuta mõjutab siseturgu. Seetõttu tuleks pettuste vältimiseks tagada kõigi loomade jälgitavus, kellega liidu turul kaubeldakse, ning loomade pidamist kasvandustes, lemmikloomapoodides ja varjupaikades peaksid reguleerima üksikasjalikud eeskirjad.
	(11)	Koerte ja kasside turuleviimine kas tasu eest või tasuta mõjutab siseturgu. Seetõttu tuleks pettuste vältimiseks tagada kõigi loomade jälgitavus, kellega liidu turul kaubeldakse, ning loomade pidamist kasvandustes, lemmikloomapoodides ja müügiettevõtetes, hoiukodudes või varjupaikades peaksid reguleerima üksikasjalikud eeskirjad. Sõjaväe-, politsei- või tolliasutusi, kes kasvatavad või peavad koeri oma teenistuste tarbeks, see ei puuduta, kuna nad ei tegele loomade aretamise või pidamisega turule viimise eesmärgil.



Muudatusettepanek		12

Ettepanek võtta vastu määrus
Põhjendus 11 a (uus)
	

	Komisjoni ettepanek
	Muudatusettepanek

	
	(11a)	Kutsikate ja kassipoegade juhuslik loovutamine omanike poolt, kes peavad koeri või kasse isiklikul või perekondlikul otstarbel lemmikloomana ning ilma kaubandusliku kavatsuse või eesmärgita, ei avalda siseturule märkimisväärset mõju ning seetõttu on põhjendatud jätta sellised loovutamised käesoleva määruse kohaldamisalast välja.



Muudatusettepanek		13

Ettepanek võtta vastu määrus
Põhjendus 13
	

	Komisjoni ettepanek
	Muudatusettepanek

	(13)	Euroopa Parlamendi ja nõukogu direktiiviga 2010/63/EL4 reguleeritakse teaduslikul eesmärkidel loomade, sh koerte ja kasside pidamist, kasvatamist ja loovutamist. Teaduslikul eesmärgil kasutatavad koerad ja kassid tuleks seega käesoleva määruse kohaldamisalast välja arvata.
	(13)	Euroopa Parlamendi ja nõukogu direktiiviga 2010/63/EL4 reguleeritakse teaduslikul eesmärkidel loomade, sh koerte ja kasside pidamist, kasvatamist ja loovutamist. Euroopa Parlamendi ja nõukogu määrus (EL) 2019/6 reguleerib veterinaarravimite kliinilisi uuringuid, mille käigus kasutatakse loomi, sealhulgas koeri ja kasse. Teaduslikul eesmärgil kasutatavad koerad ja kassid või veterinaarravimite müügiloa saamiseks vajalike kliiniliste uuringute jaoks kasutatavad koerad ja kassid tuleks seega käesoleva määruse kohaldamisalast välja arvata.

	__________________
	__________________

	4 Euroopa Parlamendi ja nõukogu 22. septembri 2010. aasta direktiiv 2010/63/EL teaduslikel eesmärkidel kasutatavate loomade kaitse kohta (ELT L 276, 20.10.2010, lk 33).
	4 Euroopa Parlamendi ja nõukogu 22. septembri 2010. aasta direktiiv 2010/63/EL teaduslikel eesmärkidel kasutatavate loomade kaitse kohta (ELT L 276, 20.10.2010, lk 33).



Muudatusettepanek		14

Ettepanek võtta vastu määrus
Põhjendus 14
	

	Komisjoni ettepanek
	Muudatusettepanek

	(14)	Suur arv koeri ja kasse hõlmatakse üksikasjalike heaolu käsitlevate eeskirjadega esimest korda, mis võimaldab neil saada kasu parematest elamistingimustest. Kuid võttes arvesse teatavatel juhtudel tekkivaid praktilisi probleeme selle kindlakstegemisel, kas koeri ja kasse peetakse lemmikloomadena või turuleviimiseks või loovutamiseks, tuleks käesoleva määrusega teha teatavatest kohustustest erand lemmikloomaomanikele, kes peavad palju koeri ja kasse ja kes toodavad mitu pesakonda, mis jääb alla teatava künnise. Vastasel juhul kohaldataks nende lemmikloomaomanike suhtes käesoleva määruse asjakohaseid sätteid, mis ei oleks proportsionaalne.
	(14)	Suur arv koeri ja kasse hõlmatakse üksikasjalike heaolu käsitlevate eeskirjadega esimest korda, mis võimaldab neil saada kasu parematest elamistingimustest. Kuid võttes arvesse teatavatel juhtudel tekkivaid praktilisi probleeme selle kindlakstegemisel, kas koeri ja kasse peetakse lemmikloomadena või kasutatakse põllumajanduslikel eesmärkidel, nagu karjatamine, kariloomade valvamine ja põllumajandusettevõtte kaitse, või turuleviimiseks või loovutamiseks, tuleks käesoleva määrusega teha teatavatest kohustustest erand lemmikloomaomanikele, kes peavad palju koeri ja kasse ja kes toodavad mitu pesakonda, mis jääb alla teatava künnise. Vastasel juhul kohaldataks nende lemmikloomaomanike suhtes käesoleva määruse asjakohaseid sätteid, mis ei oleks proportsionaalne. Hulkuvad kassid, kes liiguvad vabalt ringi ja hoiavad näriliste populatsioone kontrolli all, on pikka aega olnud osa maapiirkondade tasakaalust ning neil on põllumajandusettevõtetes funktsionaalne ja sümbiootiline roll. Nõuetekohaselt tuleks arvesse võtta maa- ja äärepoolseid piirkondi, kus juurdepääs veterinaarteenustele ja nõuetele vastavuse taristule võib olla piiratud, ning vajadust vältida ebaproportsionaalselt suurt koormust põllumajandustootjatele ja väikekasvatajatele.

Ettepanek võtta vastu määrus
Põhjendus 17
	

	Komisjoni ettepanek
	Muudatusettepanek

	(17)	Lisaks sellele loovutavad liidu turul koeri ja kasse eri liiki ettevõtjad, kes viivad ellu erinevat tegevust. Lisaks kaubanduslikele kasvatajatele on olemas lemmikloomapoed, kus hoitakse müügiks üldjuhul muudes ettevõtetes sündinud ja kasvanud koeri ja kasse. Nende loomade kaitse võib olla ebapiisav ja puuduvad ühised heaolu nõuded, mida need ettevõtted peavad järgima. Võttes arvesse, et lemmikloomapoed on kaubanduslikud ettevõtjad, kes viivad turule koeri ja kasse, on seega vajalik kohaldada nende ettevõtete suhtes käesoleva määruse nõudeid.
	(17)	Lisaks sellele viivad liidu turule koeri ja kasse eri liiki ettevõtjad, kes viivad ellu erinevat tegevust. Lisaks kaubanduslikele kasvatajatele on olemas müügiettevõtted, kus hoitakse müügiks üldjuhul muudes ettevõtetes sündinud ja kasvanud koeri ja kasse. Nende loomade kaitse võib olla ebapiisav ja puuduvad ühised heaolu nõuded, mida need ettevõtted peavad järgima. Võttes arvesse, et müügiettevõtted on kaubanduslikud ettevõtjad, kes viivad turule koeri ja kasse, on seega vajalik kohaldada nende ettevõtete suhtes käesoleva määruse nõudeid.

Ettepanek võtta vastu määrus
Põhjendus 19
	

	Komisjoni ettepanek
	Muudatusettepanek

	(19)	Hoolimata ühelt poolt kaubanduslike kasvatajate ja lemmikloomapoodide ning teiselt poolt varjupaikade tegevuse erinevustest loovutavad nad kõik kasse ja koeri liidu turul ning seega kattub nende tegevus teataval määral, eelkõige nõudluse tasandil. Kui tarbijad tahavad saada endale koera või kassi, siis valivad nad kasvatajalt (kas otse või lemmikloomapoe või vahendaja kaudu) looma ostmise või varjupaigast looma hankimise vahel. Koerte või kasside soetamine otse lemmikloomaomanikelt on vähene. Üks oluline tegur koera või kassi valimisel on võimalikud käitumis- või muud probleemid, mis võivad loomal ilmneda, kuna teda on hoitud ebapiisavates heaolutingimustes, ning mis võivad vähendada looma sobilikkust lemmikloomana pidamiseks, olenemata sellest, kas looma on peetud kaubanduslikus kasvanduses, lemmikloomapoes või varjupaigas. Lisaks sellele, võttes arvesse, et loomadega kauplevad ka vahendajad ning nad teevad seda peamiselt interneti kaudu, ei pruugi tarbijad olla enne koera või kassi omandamist kursis, kas loom on pärit varjupaigast, kasvataja juurest või lemmikloomapoest. On tõendeid selle kohta, et liidu turul varjupaikadest loovutatud loomade arv on märkimisväärne, eelkõige kasside puhul. Samuti on tõendeid selle kohta, et loomi loovutatakse teatavates liikmesriikides varjupaikadest võimalikele tulevastele lemmikloomaomanikele teistes liikmesriikides, eelkõige koerte puhul. Selleks et tagada käesoleva määruse eesmärgi saavutamine, mis seisneb koerte ja kasside siseturu ladusas toimimises, ning sektori mõistlik areng, tagades samal ajal kõrgetasemelise loomade heaolu, on vajalik kohaldada käesoleva määruse teatavaid nõudeid varjupaikade suhtes, kus peetakse teatavat minimaalset hulka loomi, olenemata sellest, kas loomi müüakse tasu eest või loovutatakse neid tasuta või mõistlike kulude hüvitamise tingimusel. Kuid proportsionaalsuse kaalutlustel ning võttes arvesse, et varjupaikade tegevus erineb muude ettevõtjate tegevusest ning võib olla avalikes huvides, tuleks varjupaikade suhtes kohaldada ainult käesoleva määruse teatavaid sätteid, mis käsitlevad eelkõige loomahooldajate arvu ja pädevust, pidamisalasid, söötmist ja jootmist, käitumisvajadusi, valu tekitavaid tavasid ning veterinaararsti nõustavaid kontrollkäike.
	(19)	Hoolimata ühelt poolt kaubanduslike kasvatajate ja müügiettevõtete ning teiselt poolt varjupaikade tegevuse erinevustest viivad nad kõik kasse ja koeri liidu turule ning seega kattub nende tegevus teataval määral, eelkõige nõudluse tasandil. Kui tarbijad tahavad saada endale koera või kassi, siis valivad nad kasvatajalt (kas otse või müügiettevõtte või vahendaja kaudu) looma ostmise või varjupaigast looma hankimise vahel. Koerte või kasside soetamine otse lemmikloomaomanikelt on vähene. Üks oluline tegur koera või kassi valimisel on võimalikud käitumis- või muud probleemid, mis võivad loomal ilmneda, kuna teda on hoitud ebapiisavates heaolutingimustes, ning mis võivad vähendada looma sobilikkust lemmikloomana pidamiseks, olenemata sellest, kas looma on peetud kaubanduslikus kasvanduses, müügiettevõttes või varjupaigas. Lisaks sellele, võttes arvesse, et loomadega kauplevad ka vahendajad ning nad teevad seda peamiselt interneti kaudu, ei pruugi tarbijad olla enne koera või kassi omandamist kursis, kas loom on pärit varjupaigast, kasvataja juurest või müügiettevõttest. Sellise teabe andmine võib aidata ostjatel teha teadlikke ja vastutustundlikke valikuid. On tõendeid selle kohta, et varjupaikadest liidu turule viidud loomade arv on märkimisväärne, eelkõige kasside puhul. Samuti on tõendeid selle kohta, et loomi viiakse teatavates liikmesriikides varjupaikadest turule võimalikele tulevastele lemmikloomaomanikele teistes liikmesriikides, eelkõige koerte puhul. Selleks et tagada käesoleva määruse eesmärgi saavutamine, mis seisneb koerte ja kasside siseturu ladusas toimimises, ning sektori mõistlik areng, tagades samal ajal kõrgetasemelise loomade heaolu, on vajalik kohaldada käesoleva määruse teatavaid nõudeid varjupaikade suhtes, kus peetakse teatavat minimaalset hulka loomi, olenemata sellest, kas koeri või kasse viiakse liidu turule tasu eest, tasuta või mõistlike kulude hüvitamise tingimusel. Kuid proportsionaalsuse kaalutlustel ning võttes arvesse, et varjupaikade tegevus erineb muude ettevõtjate tegevusest ning võib olla avalikes huvides, tuleks varjupaikade suhtes kohaldada ainult käesoleva määruse teatavaid sätteid, mis käsitlevad eelkõige loomahooldajate arvu ja pädevust, pidamisalasid, söötmist ja jootmist, käitumisvajadusi, valu tekitavaid tavasid ning veterinaararsti nõustavaid kontrollkäike.

Ettepanek võtta vastu määrus
Põhjendus 19 a (uus)
	

	Komisjoni ettepanek
	Muudatusettepanek

	
	(19a)	Liikmesriigid on täheldanud, et ettevõtjad, kes vastutavad soovimatute, hüljatud, hulkuvate, kaotatud või konfiskeeritud koerte või kasside eest, kasutavad üha enam hoiukodusid. Kuna hoiukodudes peetavate koerte ja kasside arv võib mõjutada koerte ja kasside turgu, peaksid hoiukodud olema käesoleva määrusega hõlmatud. Sellistel juhtudel peaksid koeri või kasse hoiukodudesse paigutavad ettevõtjad vastutama selle eest, et neis hoiukodudes täidetakse käesoleva määruse nõudeid. Seda on võimalik tagada muu hulgas ettevõtja ja hoiupere vahel lepingulise suhte loomise kaudu.

Ettepanek võtta vastu määrus
Põhjendus 20
	

	Komisjoni ettepanek
	Muudatusettepanek

	(20)	Lisaks sellele, võttes arvesse liidu varjupaikadest loovutatud loomade märkimisväärset arvu ja vajadust tagada käesoleva määruse eesmärkide saavutamine jälgitavuse ja ebaseadusliku kaubanduse tõkestamise valdkonnas, tuleks varjupaikade suhtes kohaldada samuti käesoleva määruse nõudeid, mis käsitlevad koerte ja kasside identifitseerimist ja registreerimist, olenemata sellest, kas nende tegevust võib pidada olemuselt majanduslikuks või mitte.
	(20)	Lisaks sellele, võttes arvesse varjupaikadest liidu turule viidud loomade märkimisväärset arvu ja vajadust tagada käesoleva määruse eesmärkide saavutamine jälgitavuse ja ebaseadusliku kaubanduse tõkestamise valdkonnas, tuleks varjupaikade suhtes kohaldada samuti käesoleva määruse nõudeid, mis käsitlevad koerte ja kasside identifitseerimist ja registreerimist, olenemata sellest, kas nende tegevust võib pidada olemuselt majanduslikuks või mitte. Varjupaikade eest vastutavaid ettevõtjaid tuleks ergutada võtma asjakohaseid meetmeid, et vältida koerte või kasside paljunemist varjupaikades.

Ettepanek võtta vastu määrus
Põhjendus 23
	

	Komisjoni ettepanek
	Muudatusettepanek

	(23)	Selleks et tagada nõuetekohaselt käesoleva määruse täitmine, on hädavajalik, et pädevad asutused saaksid teha kindlaks ettevõtted, kelle suhtes nende ametlikke kontrolle kohaldatakse. Seega on vajalik, et koeri ja kasse ettevõtetes pidavad ettevõtjad teataksid oma tegevusest pädevatele asutustele.
	(23)	Selleks et tagada nõuetekohaselt käesoleva määruse täitmine, on hädavajalik, et pädevad asutused saaksid teha kindlaks ettevõtted, kelle suhtes nende ametlikke kontrolle kohaldatakse. Seega on vajalik, et koeri ja kasse ettevõtetes pidavad ettevõtjad teataksid oma tegevusest pädevatele asutustele ning et pädevad asutused peaksid nende ettevõtete ajakohastatud registrit. Ettevõtjate halduskoormuse vähendamiseks peaks pädevatel asutustel olema võimalik kasutada sel eesmärgil määruse (EL) 2016/429 alusel koerte ja kasside ettevõtete registrisse kantud teavet või andmeid.

Ettepanek võtta vastu määrus
Põhjendus 24
	

	Komisjoni ettepanek
	Muudatusettepanek

	(24)	Hästi koolitatud ja oskuslikud töötajad on hädavajalikud loomade heaolutingimuste parandamiseks. Pädevus loomade heaolu valdkonnas eeldab teadmisi asjasse puutuva liigi peamistest käitumismustritest ja vajadustest. Loomahooldajatel peaks olema pädevus loomade heaolu valdkonnas kooskõlas nende ülesannete ja loomadega, kellega nad kokku puutuvad, et vältida valu, ebameeldivuste ja kannatuste tekitamist koertele ja kassidele.
	(24)	Kui koeri ja kasse treenivad väljaõppeta või vähese koolitusega isikud, põhjustab see koertele ja kassidele stressi ja kannatusi ning võib kahjustada nende käitumismustreid, mis võib omakorda ohustada inimeste tervist ja ohutust ning keskkonda. Seetõttu on hästi koolitatud ja oskuslikud töötajad hädavajalikud loomade heaolutingimuste parandamiseks. sealhulgas sõjaväe, politsei ja tolli teenistuskoerte aretamisel, pidamisel ja kohtlemisel. Pädevus loomade heaolu valdkonnas eeldab teadmisi asjasse puutuva liigi peamistest käitumismustritest ja vajadustest. Loomahooldajatel peaks olema pädevus loomade heaolu valdkonnas kooskõlas nende ülesannete ja loomadega, kellega nad kokku puutuvad, et vältida valu, ebameeldivuste ja kannatuste tekitamist koertele ja kassidele. Loomade hooldajad ja asjaomased asutused, sealhulgas valitsusasutused, peaksid korrapäraselt ajakohastama oma pädevust koolitusprogrammide kaudu, millega edendatakse selliseid treenimismeetodeid nagu operantne tingimine ja eelkõige positiivne kinnitamine, mitte karistustel põhinevaid meetodeid.

Ettepanek võtta vastu määrus
Põhjendus 25
	

	Komisjoni ettepanek
	Muudatusettepanek

	(25)	Võttes arvesse asjaolu, et loomade heaolu hõlmab nende tervist, on veterinaararstid parimad isikud, et anda ettevõtjatele nõu eesmärgiga parandada loomade heaolu ettevõtetes. Veterinaararstidel peaks olema aktiivne roll nende loomade tervise ja heaolu omavahelise suhte kohta teadlikkuse suurendamisel. Koeri ja kasse pidavad ettevõtted peaksid seetõttu korraldama, et veterinaararstid teeksid neile regulaarseid loomade heaolu kontrollkäike.
	(25)	Võttes arvesse asjaolu, et loomade heaolu hõlmab nende tervist, on veterinaararstidel kõige paremini võimalik anda ettevõtjatele nõu eesmärgiga parandada loomade heaolu ettevõtetes. Veterinaararstidel peaks olema aktiivne roll nende loomade tervise ja heaolu omavahelise suhte kohta teadlikkuse suurendamisel. Seetõttu peaks ettevõtteid, kus peetakse teatavat künnist ületaval arvul koeri ja kasse, külastama veterinaararst, et teha loomade heaolu kontrollkäik käesoleva määruse esimesel kohaldamisaastal või esimese aasta jooksul, mis järgneb uuest ettevõttest teavitamisele, seejärel toimuvad veterinaararsti kontrollkäigud vajaduse korral, võttes aluseks pädevate asutuste riskianalüüsi.

Ettepanek võtta vastu määrus
Põhjendus 25 a (uus)
	

	Komisjoni ettepanek
	Muudatusettepanek

	
	(25a)	Et tagada loomade heaolu kõrge tase, säilitavad veterinaararstid asjakohase ametialase sõltumatuse ettevõtjast, samuti jätkavad nad põhjalikule haridusele lisaks täiendkoolitust, et olla kursis teaduse ja kutsevaldkonna arenguga. Koolitus võib vajaduse korral hõlmata ka vägivalla ja loomade väärkohtlemise juhtumite äratundmisega seotud elemente.

Ettepanek võtta vastu määrus
Põhjendus 25 b (uus)
	

	Komisjoni ettepanek
	Muudatusettepanek

	
	(25b)	Kui veterinaararstid puutuvad loomatervise ja loomade heaolu kontrollkäikude ajal kokku asjaoludega, mis võivad koerte või kasside heaolu tõsiselt mõjutada, soovitatakse neil vajaduse korral teavitada asjaomaseid asutusi või kaaluda olukorra hindamiseks järelkülastuse tegemist.

Ettepanek võtta vastu määrus
Põhjendus 25 c (uus)
	

	Komisjoni ettepanek
	Muudatusettepanek

	
	(25c)	Koerte ja kasside elulõppu peaks eelistatavalt abistama veterinaararst, kasutades meetodeid, mis vähendavad valu ja stressi. Erandjuhtudel, näiteks kui jahikoer või kariloomade valvekoer on raskelt vigastatud kõrvalises kohas, kus veterinaarabi ei ole kättesaadav, võib kasutada muid meetodeid, tingimusel, et need vähendavad kannatusi nii palju kui võimalik.

Ettepanek võtta vastu määrus
Põhjendus 26
	

	Komisjoni ettepanek
	Muudatusettepanek

	(26)	Teatavad aretusstrateegiad võivad põhjustada probleeme koerte ja kasside heaolule. Kui valida teatavad geneetilised omadused esteetilistel või muudel turustamise kaalutlustel, võidakse luua ja tulevastele põlvkondadele edasi anda ka loomade heaolu seisukohast soovimatuid omadusi. Seega peaksid ettevõtjad võtma meetmeid, mille eesmärk on tagada, et nende aretusstrateegiad ei põhjusta selliseid negatiivseid tagajärgi koerte ja kasside heaolule.
	(26)	Teatavad aretusstrateegiad võivad põhjustada probleeme koerte ja kasside heaolule. Kui valida teatavad geneetilised omadused esteetilistel või muudel turustamise kaalutlustel, võidakse luua ja tulevastele põlvkondadele edasi anda ka loomade heaolu seisukohast soovimatuid omadusi. Seega peaksid ettevõtjad võtma meetmeid, mille eesmärk on tagada, et nende aretusstrateegiad ei põhjusta selliseid negatiivseid tagajärgi koerte ja kasside heaolule. Eelkõige võivad turunduseesmärkidest ajendatud aretusstrateegiad viia selleni, et teatavat liiki koertele ja kassidele luuakse liialdatud välimikuomadused. Kuna sellised liialdatud välimikuomadused võivad neile koertele ja kassidele põhjustada olulisi terviseprobleeme, peaksid aretajad need isendid aretusprogrammidest välja jätma.

Ettepanek võtta vastu määrus
Põhjendus 26 a (uus)
	

	Komisjoni ettepanek
	Muudatusettepanek

	
	(26a)	Koerte ja kasside iluüritustel, näitustel ja võistlustel on mõju turuvõimalustele ning koerte ja kasside müügihindadele. Keha muutvad operatsioonid ja teatavad aretusstrateegiad, mille tulemuseks on liialdatud välimikuomadustega koerad või kassid, võivad koerte või kasside iluüritustel, näitustel ja võistlustel konkureerivatele aretajatele kasulikud olla. Selliste ürituste korraldamine ja nendel osalemine võib olla ajendatud muudest teguritest kui loomade heaolu, näiteks esteetilistest standarditest, et reklaamida teatavaid tõuge ja füüsilisi tunnuseid. Tagamaks, et aretajad seavad esikohale nende poolt paljundatavate koerte ja kasside heaolu ning eelkõige, et koertel ja kassidel ei tekiks liialdatud välimikuomadusi ning et aretajad ei teeks ebatervete esteetiliste standardite saavutamiseks keha muutvaid operatsioone, ei tohiks aretus- ja müügiettevõtete ettevõtjad ning selliste ürituste, näituste ja võistluste korraldajad kasutada ega kaasata koeri ega kasse, kes on liialdatud välimikuomadustega või kellele on nende ürituste, näituste või võistluste tõttu tehtud keha muutvaid operatsioone.

Ettepanek võtta vastu määrus
Põhjendus 27
	

	Komisjoni ettepanek
	Muudatusettepanek

	(27)	Teaduslikud tõendid näitavad, et sugulusaretus avaldab märkimisväärset negatiivset mõju loomade tervisele ja heaolule. Seega tuleks koerte ja kasside sugulusaretus, sh esimese ja teise sugulusastme paaritamine keelata, kuna see suurendab pärilike häirete ilmnemist ja kahjustab immuunsüsteemi toimimist, mis mõlemad mõjutavad negatiivselt koerte ja kasside tervist ning heaolu.
	(27)	Teaduslikud tõendid näitavad, et sugulusaretus avaldab märkimisväärset negatiivset mõju loomade tervisele ja heaolule. Seega tuleks koerte ja kasside sugulusaretus vanemate ja järglaste vahel, vendade ja õdede vahel, poolvendade ja -õdede vahel ning vanavanemate ja lapselaste vahel keelata, kuna see suurendab pärilike häirete ilmnemist ja kahjustab immuunsüsteemi toimimist, mis mõlemad mõjutavad negatiivselt koerte ja kasside tervist ning heaolu. Sugulusaretus peaks siiski olema võimalik, kui see on vajalik piiratud genofondiga kohalike tõugude säilitamiseks, tingimusel et pädev asutus on sel põhjusel selleks loa andnud.

Ettepanek võtta vastu määrus
Põhjendus 29a (uus)
	

	Komisjoni ettepanek
	Muudatusettepanek

	
	(29a)	Teaduslikud tõendid kinnitavad, et järjepidev juurdepääs piisavale toidule ja joogiveele on koerte ja kasside heaolu seisukohast ülioluline. Seepärast on sellega seoses asjakohane sätestada ettevõtjatele miinimumnõuded. Söötmis- ja jootmisrajatised peaksid olema puhtad ning kavandatud, ehitatud ja paigaldatud nii, et kõigile loomadele oleks tagatud võrdne juurdepääs, minimeerides seeläbi konkurentsi ja vältides agonistlikku käitumist. Sellised rajatised tuleks samuti kavandada viisil, mis vähendab toidu ja vee mahaajamist, ennetab nende kahjulike ainetega saastumist ning hoiab ära koerte ja kasside kahjustamise ohu.

Ettepanek võtta vastu määrus
Põhjendus 30
	

	Komisjoni ettepanek
	Muudatusettepanek

	(30)	Teaduslikud tõendid näitavad selgelt vajadust selle järele, et koertel ja kassidel oleks piisavalt ruumi loomulikult käituda ja omavahel tavapäraselt sotsiaalselt läbi käia. See ei ole võimalik, kui loomi hoitakse eraldatult ja puurides. Koerte ja kasside puurides pidamine tuleks seega keelata.
	(30)	Teaduslikud tõendid näitavad selgelt vajadust selle järele, et koertel ja kassidel oleks piisavalt ruumi loomulikult käituda ja omavahel tavapäraselt sotsiaalselt läbi käia. See ei ole võimalik, kui loomi hoitakse eraldatult ja konteinerites pika aja jooksul. Koerte ja kasside pikka aega konteinerites pidamine tuleks seega keelata, välja arvatud juhul, kui see on vajalik transpordiks, üksikute koerte või kasside lühiajaliseks isoleerimiseks ning etendustel, näitustel ja võistlustel osalemise ajal, vähenenud termoreguleerimisvõimega kutsikate või kassipoegade jaoks või oma emaga koos peetavate kutsikate või kassipoegade jaoks, tingimusel, et minimeeritakse stressi, hoitakse ära kannatused äärmuslike temperatuuride tõttu ning koertel ja kassidel on võimalik seista ja lamada loomulikus asendis.

Põhjendus 33
	

	Komisjoni ettepanek
	Muudatusettepanek

	(33)	Selleks et vältida tiinusega seotud komplikatsioone ning emaste koerte ja kasside heaolu kahjustamist, tuleks neid paaritada ainult pärast seda, kui nende luustik on täielikult välja arenenud ja nad on täielikult suguküpsed. Selleks et võimaldada neil tiinusest ja imetamisest füüsiliselt taastuda, tuleks emaseid koeri ja kasse uuesti paaritada alles pärast piisava aja möödumist. Kuid selleks et vältida emaste koerte ja kasside paljunemisega seotud patoloogilisi seisundeid, näiteks püometrat, tuleks lubada kuni kolme järjestikust tiinust, millele järgneb piisav taastumisperiood. Paljunemine tuleks järk-järgult peatada vananevate emaste koerte ja kasside puhul.
	(33)	Selleks et vältida tiinusega seotud komplikatsioone ning emaste koerte ja kasside heaolu kahjustamist, ei tuleks neid paaritada enne vajaliku küpsuse saavutamist. Selleks et võimaldada neil tiinusest ja imetamisest füüsiliselt taastuda, tuleks emaseid koeri ja kasse uuesti paaritada alles pärast piisava aja möödumist. Kuid selleks et vältida emaste koerte ja kasside paljunemisega seotud patoloogilisi seisundeid, näiteks püometrat, tuleks lubada kuni kolme tiinust kahe aasta jooksul, millele järgneb piisav taastumisperiood. Kui emane koer või emane kass on saanud kahe aasta jooksul kolm pesakonda, sealhulgas surnult sündinud, peab taastumisperiood kestma vähemalt ühe aasta. Paljunemine tuleks peatada vananevate emaste koerte ja kasside puhul ning selliste emaste koerte ja kasside puhul, kellele on tehtud kahel korral keisrilõige, kuna ei saa välistada uue tiinuse negatiivset mõju nende heaolule. Veterinaararst peaks kõiki paljundamiseks kasutatavaid emasloomi korrapäraselt jälgima.

Ettepanek võtta vastu määrus
Põhjendus 34 a (uus)
	

	Komisjoni ettepanek
	Muudatusettepanek

	
	(34a)	Liikmesriigid peaksid kehtestama õigusnormid mõjusate, proportsionaalsete ja hoiatavate karistuste kohta juhuks, kui ettevõtjad ei täida käesolevat määrust, sealhulgas koerte ja kasside hülgamise korral. Eelkõige selliste kasvanduste suhtes, kes kasutavad loomade heaolu kahjustavaid kuritahtlikke tavasid, tuleks kohaldada rangeid ja hoiatavaid karistusi. Sellised tavad tuleks ühemõtteliselt hukka mõista ning vastutavatel isikutel tuleks takistada oma tegevuse jätkamist mis tahes liikmesriigis. Pädevad asutused peaksid tagama, et sellistes ettevõtetes peetavad loomad eemaldatakse sealt viivitamata ning neile tagatakse asjakohane hoolitsus ja kaitse.



Muudatusettepanek		32

Ettepanek võtta vastu määrus
Põhjendus 36
	

	Komisjoni ettepanek
	Muudatusettepanek

	(36)	Protseduurid, mille eesmärk on muuta koerte ja kasside välimust või takistada teatavat käitumist, näiteks kõrvade lõikamine, saba lõikamine, küünte eemaldamine ja häälepaelte välja opereerimine, võivad avaldada märkimisväärset negatiivset mõju kasside ja koerte heaolule. Need protseduurid põhjustavad valu ning ei võimalda kassidel ja koertel loomulikul viisil käituda. Seetõttu tuleks neid lubada ainult juhul, kui need teostab veterinaararst ja need on vajalikud meditsiinilistel kaalutlustel.
	(36)	Protseduurid, mille eesmärk on muuta koerte ja kasside välimust või takistada teatavat käitumist, näiteks kõrvade lõikamine, saba lõikamine, küünte eemaldamine ja häälepaelte välja opereerimine, võivad avaldada märkimisväärset negatiivset mõju kasside ja koerte heaolule. Need protseduurid põhjustavad valu ning ei võimalda kassidel ja koertel loomulikul viisil käituda. Seetõttu saab neid lubada ainult juhul, kui need teostab veterinaararst ja need on vajalikud meditsiinilistel kaalutlustel. Kuid teatavate tõugude, näiteks jahikoerte puhul võib selliseid protseduure siiski lubada profülaktilistel, diagnostilistel ja/või terapeutilistel põhjustel ning ainult juhul, kui neid viib läbi veterinaararst. Euroopa eri kontekstides ja piirkondades võib saba vigastuste vältimiseks ka saba lõikamine olla õigustatud, tingimusel, et see põhineb täielikul ja põhjalikul meditsiinilisel hinnangul.

Ettepanek võtta vastu määrus
Põhjendus 36 a (uus)
	

	Komisjoni ettepanek
	Muudatusettepanek

	
	(36a)	Sõjaväe-, politsei- ja tolliteenistuses kasutatavad koerad läbivad tavaliselt väga spetsiifilise väljaõppe, et anda neile ettevalmistus riikliku julgeoleku huvides. Et oleks võimalus saada kõige sobivamaks peetavat koolitust, peaks liikmesriikidel olema võimalik teha erandeid kasvandustes või müügiettevõtetes peetavate koerte puhul, kes on määratud saama sõjaväe-, politsei- või tollikoeraks.

Põhjendus 37
	

	Komisjoni ettepanek
	Muudatusettepanek

	(37)	Tingimused kasvandustes on eriti olulised, et tagada koerte ja kasside nõuetekohane pidamine ja kohtlemine enne turuleviimist. Seega on oluline, et pädevad asutused kiidaksid need ettevõtted heaks ning nende suhtes tehtaks enne nende heakskiitmist kohapealseid eelkontrolle. Samuti on oluline, et nende heakskiidetud ettevõtete loetelu oleks üldsusele kättesaadav, et võimaldada potentsiaalsetel ostjatel loovutajate staatust kontrollida. Kuna kõigil ettevõtetel on rohkem aega pidamisalasid ja tervist käsitlevate nõuete kohaldamiseks, on vajalik, et kasvanduste kohustust saada heakskiit hakataks kohaldama samal kuupäeval kui pidamisalasid ja tervist käsitlevaid nõudeid.
	(37)	Ametlike veterinaararstide või juhul, kui ametliku kontrolli ülesanne on delegeeritud, muude spetsialistide eelnev ettevõtte kontroll ja sellele järgnev ettevõtete heakskiitmine on tõhus viis tagada ettevõtete vastavus käesoleva määruse nõuetele. Võttes aga arvesse ametlike veterinaararstide piiratud kättesaadavust liikmesriikides, ei ole proportsionaalne nõuda kõigi ettevõtete puhul eelnevat kohapealset kontrolli ja heakskiitu, nii et ametlikud veterinaararstid peaksid keskenduma ettevõtetele, mis kujutavad loomade heaolu seisukohast suuremat riski. Tingimused kasvandustes on eriti olulised, et tagada koerte ja kasside nõuetekohane kasvatamine, pidamine ja kohtlemine enne turuleviimist, eelkõige tagajärgede tõttu, mida loomade ebapiisavad heaolutingimused varases eas võivad koertele ja kassidele kaasa tuua. Seega on oluline, et pädevad asutused kiidaksid need ettevõtted heaks ning nende suhtes tehtaks enne nende heakskiitmist kohapealseid eelkontrolle. Samuti on oluline, et nende heakskiidetud ettevõtete loetelu oleks üldsusele kättesaadav, et võimaldada potentsiaalsetel ostjatel kasvanduste staatust kontrollida ning seeläbi suurendada avalikku kontrolli ja kodanike teadlikkust.

Põhjendus 38
	

	Komisjoni ettepanek
	Muudatusettepanek

	(38)	Mõned koeri ja kasse turuleviivad ettevõtjad või koeri ja kasse loovutavad varjupaigad julgustavad võimalikke kliente ostma iga hinna eest, kasutades selleks emotsionaalseid argumente ja teavitamata potentsiaalset omanikku lemmiklooma omamise tagajärgedest. Muud ettevõtjad või varjupaigad nõuavad lemmikloomade omamisega seotud kohustuste täitmist ning see piirab nende võimet loomi müüa. See ettevõtjate suhtumise erinevus kipub soodustama vähem vastutustundlikke ettevõtjaid, mis moonutab konkurentsi, hoolimata sellest, kui oluline on loomade heaolu ja avaliku korra huvides teavitada kliente nende kohustustest koera või kassi ostmisel. Seetõttu on põhjendatud nõuda, et kõik liidu turul koerte ja kasside lemmikloomadena loovutajad teavitaksid tulevasi omanikke nende kohustustest. Lisaks sellele, kui koerte või kasside loovutamises lepitakse kokku interneti kaudu, siis peaks veebikuulutusega olema kaasas vastav hoiatus, et anda tulemuslikult edasi vastutustundliku loomapidamise sõnum.
	(38)	Mõned koeri ja kasse turuleviivad ettevõtjad julgustavad võimalikke kliente ostma iga hinna eest, kasutades selleks emotsionaalseid argumente ja teavitamata potentsiaalset omanikku lemmiklooma omamise tagajärgedest. Muud ettevõtjad või varjupaigad nõuavad lemmikloomade omamisega seotud kohustuste täitmist ning see piirab nende võimet loomi müüa. See ettevõtjate suhtumise erinevus kipub soodustama vähem vastutustundlikke ettevõtjaid, mis moonutab konkurentsi, hoolimata sellest, kui oluline on loomade heaolu ja avaliku korra huvides teavitada kliente nende kohustustest koera või kassi ostmisel. Seetõttu on põhjendatud nõuda, et kõik liidu turule koeri ja kasse lemmikloomadena viijad teavitaksid tulevasi omanikke nende kohustustest. Lisaks sellele, kui koeri või kasse viiakse turule interneti kaudu, siis peaks veebikuulutusega olema kaasas vastav hoiatus, et anda tulemuslikult edasi vastutustundliku loomapidamise sõnum.

Ettepanek võtta vastu määrus
Põhjendus 39
	

	Komisjoni ettepanek
	Muudatusettepanek

	(39)	Ebaseaduslikku kaubandust ja pettuslikke tavasid seoses koerte ja kasside müügi või üleandmisega soodustab jälgitavuse puudumine, mis tuleneb kõnealuste loomade identifitseerimise ja registreerimise nõuete puudumisest. Lisaks sellele võidakse kasutada pettuslikke tavasid juhul, kui koerte ja kasside identifitseerimise ja registreerimise süsteemid ei ole ühtlustatud või neid ei saa lihtsasti kasutada, kuna tehnilised süsteemid ei ole koostalitlusvõimelised. Seetõttu on hädavajalik ühtlustada identifitseerimise ja registreerimise nõuded ning tagada, et koerad ja kassid identifitseeritakse ning registreeritakse enne seda, kui loom esimest korda liidus loovutatakse. Koerte ja kasside loovutajad peaksid esitama tõendid identifitseerimise ja registreerimise kohta ühes liikmesriikide poolt sel otstarbel loodud andmebaasis, enne kui loom viiakse esimest korda liidu turule. Seejärel peab loovutaja iga kord, kui muutub looma omanik või tema eest vastutav isik, esitama tõendid looma identifitseerimise ja registreerimise kohta ühes andmebaasis. Proportsionaalsuse huvides ei tohiks seda kohustust kohaldada füüsiliste isikute suhtes, kes loovutavad aeg-ajalt koeri ja kasse muul viisil kui veebiplatvormide kaudu.
	(39)	Ebaseaduslikku kaubandust ja pettuslikke tavasid seoses koerte ja kasside müügi või üleandmisega soodustab jälgitavuse puudumine, mis tuleneb kõnealuste loomade identifitseerimise ja registreerimise nõuete puudumisest. Lisaks sellele võidakse kasutada pettuslikke tavasid juhul, kui koerte ja kasside identifitseerimise ja registreerimise süsteemid ei ole ühtlustatud või neid ei saa lihtsasti kasutada, kuna tehnilised süsteemid ei ole koostalitlusvõimelised. Seetõttu on hädavajalik ühtlustada identifitseerimise ja registreerimise nõuded ning tagada, et koerad ja kassid identifitseeritakse ning registreeritakse enne seda, kui loom esimest korda liidu turule viiakse. Füüsilised või juriidilised isikud, kes koerad või kassid liidus turule viivad, peaksid esitama tõendid identifitseerimise ja registreerimise kohta ühes liikmesriikide poolt sel otstarbel loodud andmebaasis, enne kui loom viiakse esimest korda liidu turule. Seejärel peab iga kord, kui muutub looma omanik või tema eest vastutav isik, muutuse registreerima ühes andmebaasis. Proportsionaalsuse huvides ei tohiks seda kohustust kohaldada füüsiliste isikute suhtes, kes loovutavad aeg-ajalt koeri ja kasse muul viisil kui veebiplatvormide kaudu.

Põhjendus 40
	

	Komisjoni ettepanek
	Muudatusettepanek

	(40)	Koerte ja kasside loovutajad ei peaks esitama üksnes tõendeid identifitseerimise kohta, näidates dokumenti, mis osutab loomale paigaldatud transpondri koodile, vaid ka tõendid looma registreerimise kohta ametlikus andmebaasis. See võimaldab edastada olulise teabe looma kohta uuele omanikule ja tagab jälgitavuse.
	(40)	Füüsilised või juriidilised isikud, kes koerad või kassid liidus turule viivad, ei peaks esitama üksnes tõendeid identifitseerimise kohta, näidates dokumenti, mis osutab loomale paigaldatud transpondri koodile, vaid ka tõendid looma registreerimise kohta ametlikus andmebaasis. See võimaldab edastada olulise teabe looma kohta uuele omanikule ja tagab jälgitavuse.

Ettepanek võtta vastu määrus
Põhjendus 41
	

	Komisjoni ettepanek
	Muudatusettepanek

	(41)	Kuna suuremat osa koertest ja kassidest pakutakse praegu müügiks või äraandmiseks veebiplatvormidel avaldatavate kuulutuste kaudu, peaksid veebiplatvormide pakkujad koerte ja kasside vahendamisel tegutsema hoolikalt. Seetõttu, ilma et see piiraks määruse (EL) 2022/2065 kohaldamist, tuleks veebiplatvormidelt nõuda, et nad kohandaksid oma koerte ja kasside kuulutuste tingimusi nii, et loovutajad esitavad tõendid müügiks või äraandmiseks mõeldud koerte ja kasside identifitseerimise ja registreerimise kohta. Lisaks sellele peaks komisjon tagama üldsusele tasuta kättesaadava süsteemi väljatöötamise, millega saab kontrollida koera või kassi identifitseerimise ja registreerimise autentsust. Selle meetme eesmärk on paremini tõkestada pettusi, parandades liidus loovutatavate koerte ja kasside jälgitavust nende päritolu kindlaks tegemiseks, mis võimaldab pädevate asutuste paremaid kontrolle ja parandab kokkuvõttes nende loomade heaolu. Sellest ei tohiks tekkida veebiplatvormidele kohustust teha nende platvormide kaudu avaldatavate kuulutuste üldist järelevalvet ega üldist faktide kogumise kohustust, mille eesmärk on hinnata identifitseerimise ja registreerimise täpsust enne pakkumiskuulutuse avaldamist.
	(41)	Kuna suuremat osa koertest ja kassidest pakutakse praegu müügiks või äraandmiseks veebiplatvormidel avaldatavate reklaamkuulutuste kaudu, peaksid veebiplatvormide pakkujad koerte ja kasside vahendamisel tegutsema hoolikalt. Seetõttu, ilma et see piiraks määruse (EL) 2022/2065 kohaldamist, tuleks veebiplatvormidelt nõuda, et nad kohandaksid oma koerte ja kasside kuulutuste tingimusi nii, et füüsilised või juriidilised isikud, kes koerad või kassid liidus turule viivad, esitavad tõendid müügiks või äraandmiseks mõeldud koerte ja kasside identifitseerimise ja registreerimise kohta. Lisaks sellele peaks komisjon tagama üldsusele tasuta kättesaadava süsteemi väljatöötamise, millega saab kontrollida koera või kassi identifitseerimise ja registreerimise autentsust. Selle meetme eesmärk on paremini tõkestada pettusi, parandades liidus turule viidavate koerte ja kasside jälgitavust nende päritolu kindlaks tegemiseks, mis võimaldab pädevate asutuste paremaid kontrolle ja parandab kokkuvõttes nende loomade heaolu. Sellest ei tohiks tekkida veebiplatvormidele kohustust teha nende platvormide kaudu avaldatavate kuulutuste üldist järelevalvet ega üldist faktide kogumise kohustust, mille eesmärk on hinnata identifitseerimise ja registreerimise täpsust enne pakkumiskuulutuse avaldamist.

Põhjendus 43
	

	Komisjoni ettepanek
	Muudatusettepanek

	(43)	Koerte ja kasside jälgitavuse tagamiseks tuleks loomad mitte üksnes märgistada kordumatu tunnusega transpondri kujul, vaid nende identifitseerimine tuleks registreerida ka andmebaasis. Seetõttu peaksid liikmesriigid, kellel ei ole veel koerte ja kasside riiklikke andmebaase, looma need andmebaasid, et identifitseerimine oleks usaldusväärne ja kontrollitud. Lisaks sellele peaksid need riiklikud andmebaasid olema liidus jälgitavuse tagamiseks koostalitlusvõimelised, võimaldades pädevatel asutustel ja asjaomastel sidusrühmadel kontrollida identifitseerimise autentsust.
	(43)	Koerte ja kasside jälgitavuse tagamiseks tuleks nad mitte üksnes individuaalselt identifitseerida kordumatu tunnusega transpondri kujul, vaid nende identifitseerimine tuleks registreerida ka andmebaasis. Seetõttu tuleks liikmesriikidelt nõuda, et nad looksid liidu turule viidavate koerte ja kasside andmebaasid ning hoiaksid neid käigus, et tagada kõnealuste loomade jälgitavus. Samuti tuleb tagada nende andmebaaside koostalitlusvõime. See hõlbustab kogu liidus ligipääsu koeri ja kasse käsitlevale teabele ning võimaldab pädevatel asutustel teha ametlikke kontrolle, et tagada vastavus loomade heaolu käsitlevatele eeskirjadele. Riiklike andmebaaside koostalitlusvõime hõlbustamiseks peaks komisjon looma indeksandmebaasi.

Ettepanek võtta vastu määrus
Põhjendus 44 a (uus)
	

	Komisjoni ettepanek
	Muudatusettepanek

	
	(44a)	Et lihtsustada tuvastatud ja registreeritud koerte ja kasside piiriülest liikumist ning tagada veterinaararstidele õigeaegne juurdepääs asjakohasele meditsiinilisele teabele, ergutatakse liikmesriike looma digitaalse passi süsteemi. See digitaalne dokument peaks sisaldama olulisi andmeid looma identifitseerimise ja vaktsineerimisstaatuse kohta, parandades seeläbi nii loomade tervise juhtimist kui ka haldustõhusust.

Põhjendus 44 b (uus)
	

	Komisjoni ettepanek
	Muudatusettepanek

	
	(44b)	Andmekaitse seoses isikuandmete töötlemisega on põhiõigus. Euroopa Parlamendi ja nõukogu määruses (EL) 2018/1725 on sätestatud õigusnormid, mis käsitlevad füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist. Kui asjaomaste menetluste käigus isikuandmeid töötleb liikmesriik, kohaldatakse Euroopa Parlamendi ja nõukogu määrust (EL) 2016/679.



Muudatusettepanek		42

Ettepanek võtta vastu määrus
Põhjendus 44 c (uus)
	

	Komisjoni ettepanek
	Muudatusettepanek

	
	(44c)	Andmekaitse seoses isikuandmete töötlemisega on põhiõigus. Euroopa Parlamendi ja nõukogu määruses (EL) 2018/1725 on sätestatud õigusnormid, mis käsitlevad füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist. Kui asjaomaste menetluste käigus isikuandmeid töötleb liikmesriik, kohaldatakse Euroopa Parlamendi ja nõukogu määrust (EL) 2016/679. Et tagada kõrgetasemeline kaitse, tuleb selgelt kindlaks määrata komisjoni ja liikmesriikide roll seoses isikuandmete töötlemisega nende pädevuses olevates käesoleva määruse kohastes menetlustes.



Muudatusettepanek		43

Ettepanek võtta vastu määrus
Põhjendus 46
	

	Komisjoni ettepanek
	Muudatusettepanek

	(46)	Eelmises põhjenduses märgitud nõuete täitmine tuleks tagada, loetledes kolmandad riigid, kes on kiidetud heaks koerte ja kasside liidus loovutajatena lähtuvalt komisjoni hinnangust nende ametlike kontrollide usaldusväärsusele, mille eesmärk on tagada käesoleva määrusega nõutud loomade heaolu käsitlevate eeskirjade või võrdväärsete eeskirjade täitmine nende territooriumil tegutsevates ettevõtetes, kes loovutavad või kavatsevad loovutada koeri ja kasse liidus. Lisaks sellele tuleks koostada loetelu ettevõtetest, kes kasvatavad ja peavad koeri ja kasse nendes kolmandates riikides ja kellel on luba eksportida neid loomi liitu, et tagada jälgitavus ja kontrollid liidu piiripunktides. Komisjon peaks lähtuvalt riskipõhisest lähenemisviisist tegema käesoleva määruse alusel heaks kiidetud ja heakskiitmist taotlevate kolmandate riikide ametlike kontrollisüsteemide usaldusväärsuse auditid.
	(46)	Impordinormide täitmine tuleks tagada, loetledes kolmandad riigid, kes on kiidetud heaks koerte ja kasside liidu turule viimiseks lähtuvalt komisjoni hinnangust sellele, kuivõrd usaldusväärsed on nende ametlikud kontrollid, mille eesmärk on tagada käesoleva määrusega nõutud loomade heaolu käsitlevate eeskirjade või liidu poolt samaväärsena tunnustatud eeskirjade täitmine nende territooriumil tegutsevates ettevõtetes, kes ekspordivad või kavatsevad eksportida koeri ja kasse liidu turule. Lisaks sellele tuleks koostada loetelu ettevõtetest, kes kasvatavad ja peavad koeri ja kasse nendes kolmandates riikides ja kellel on luba eksportida neid loomi liitu, et tagada jälgitavus ja kontrollid liidu piiripunktides. Komisjon peaks lähtuvalt riskipõhisest lähenemisviisist tegema käesoleva määruse alusel heaks kiidetud ja heakskiitmist taotlevate kolmandate riikide ametlike kontrollisüsteemide usaldusväärsuse auditid. Lisaks tuleks vastavust käesoleva määruse asjakohastele normidele või normidele, mida liit tunnustab samaväärsete normidena, tõendada sellise ekspordi puhul kasutatavas asjakohases loomatervise sertifikaadis. Selleks peaks komisjon püüdma muuta asjakohast ametliku sertifikaadi näidist, et lisada sellesse vastav loomade heaolu kinnitus.



Muudatusettepanek		44

Ettepanek võtta vastu määrus
Põhjendus 46 a (uus)
	

	Komisjoni ettepanek
	Muudatusettepanek

	
	(46a)	Selleks et tõhustada tarbijakaitset ning tagada koerte ja kasside liitu importimise nõuetekohane jälgitavus, on asjakohane nõuda, et koerad ja kassid identifitseeritaks enne nende liitu sisenemist ning et importijad tagaksid nende registreerimise ühes liikmesriikide andmebaasidest. See võimaldab nende loomade liikumist paremini kontrollida. Lisaks näitas 2022. ja 2023. aastal läbi viidud ELi kooskõlastatud meede, mis käsitles ebaseaduslikku kauplemist kasside ja koertega, et üks koerte ja kassidega kauplemisel levinud pettuslik tava seisneb selles, et liitu imporditakse kauplemise eesmärgil koeri ja kasse, väites, et selline liikumine on liidu loomatervise alastes õigusnormides määratletud mittekaubanduslik liikumine ehk koerte ja kasside liikumine koos omanike või omaniku volitatud isikuga ilma omandiõiguse üleandmise kavatsuseta. Selleks et anda liikmesriikidele vahendid seda pettuslikku tava silmas pidavate riskipõhiste kontrollide tegemiseks, on oluline, et koerte ja kasside mittekaubanduslikust sisenemisest teatataks eelnevalt spetsiaalse liidu reisivate lemmikloomade andmebaasi kaudu. Sellesse andmebaasi tuleks koguda teated kõigi selliste liitu sisenemiste kohta, olenemata sisenemiskohast, et liikmesriikidel oleks vajalik ülevaade ja et nad saaksid tuvastada kahtlased liikumised. Seepärast on asjakohane, et komisjon looks kõnealuse andmebaasi ja haldaks seda, et liikmesriikidel oleks kontrollide tegemiseks juurdepääs kogu olemasolevale teabele.



Muudatusettepanek		45

Ettepanek võtta vastu määrus
Põhjendus 47
	

	Komisjoni ettepanek
	Muudatusettepanek

	(47)	Määruse (EL) 2016/429 alusel luuakse loetelu kolmandatest riikidest, millest on luba tuua liitu koeri ja kasse, et juhtida loomataudide liitu toomise riski. Eelmises põhjenduses nimetatud kolmandate riikide loetelu peaks seega piirduma kolmandate riikidega, kes on saanud loa määruse (EL) 2016/429 alusel ja kes annavad vastavad tagatised seoses oma pädeva asutuse võimega tagada, et liitu eksportimiseks koeri ja kasse kasvatavad ja pidavad ettevõtted täidavad käesolevas määruses sätestatud loomade heaolu nõudeid ja kontrollida nende nõuete täitmist.
	(47)	Määruse (EL) 2016/429 alusel luuakse loetelu kolmandatest riikidest, millest on luba tuua liitu koeri ja kasse, et juhtida loomataudide liitu toomise riski. Põhjenduses 46 nimetatud kolmandate riikide loetelu peaks seega piirduma kolmandate riikidega, kes on saanud loa määruse (EL) 2016/429 alusel ja kes annavad vastavad tagatised seoses oma pädeva asutuse võimega tagada, et liitu eksportimiseks koeri ja kasse kasvatavad ja pidavad ettevõtted täidavad käesolevas määruses sätestatud loomade heaolu nõudeid ja kontrollida nende nõuete täitmist.



Muudatusettepanek		46

Ettepanek võtta vastu määrus
Põhjendus 47 a (uus)
	

	Komisjoni ettepanek
	Muudatusettepanek

	
	(47a)	Selleks et tõhusalt jälgida koera või kassi päritolu kolmandas riigis ning käsitleda ebaseaduslikku importi liitu ja pettuslikke tavasid liidu loomatervise alastes õigusnormides määratletud mittekaubandusliku liikumise ettekäändel, on oluline, et koerad ja kassid imporditaks kolmandatest riikidest kooskõlas käesoleva määrusega ning registreeritaks liikmesriikide andmebaasis kahe tööpäeva jooksul pärast nende liitu sisenemist.



Muudatusettepanek		47

Ettepanek võtta vastu määrus
Põhjendus 48
	

	Komisjoni ettepanek
	Muudatusettepanek

	(48)	Selleks et võtta arvesse tehnoloogilisi edusamme ja teaduse arengut ning nende sotsiaalset, majanduslikku ja keskkonnamõju, tuleks anda komisjonile kooskõlas Euroopa Liidu toimimise lepingu artikliga 290 volitus võtta vastu delegeeritud õigusakte, et muuta käesoleva määruse artiklit 6 nii, et aretusstrateegiad ei põhjustaks genotüüpe, mis kahjustavad koerte ja kasside tervist või heaolu.
	(48)	Selleks et võtta arvesse tehnoloogilisi edusamme ja teaduse arengut, eelkõige Euroopa Toiduohutusameti (EFSA) arvamusi, ning nende sotsiaalset, majanduslikku ja keskkonnamõju, tuleks anda komisjonile kooskõlas Euroopa Liidu toimimise lepingu artikliga 290 volitus võtta vastu delegeeritud õigusakte, et täiendada käesoleva määruse artiklit 6a ja määratleda genotüübid ja fenotüübid ning liialdatud välimikuomadused, mis jäetakse paljundamisest välja, et aretusstrateegiad ei põhjustaks genotüüpe, mis kahjustavad koerte ja kasside tervist või heaolu. Iludusvõistluste, näituste ja konkurssidega seoses peaksid delegeeritud õigusaktid pärast EFSA teadusliku arvamuse ning sektori konkreetsete sotsiaalsete ja majanduslike olude arvessevõtmist kajastama järkjärgulist ja tasakaalustatud lähenemisviisi, et tagada proportsionaalne ja praktiliselt saavutatav rakendamine.



Muudatusettepanek		48

Ettepanek võtta vastu määrus
Põhjendus 52 – taane 2
	

	Komisjoni ettepanek
	Muudatusettepanek

	–	artikli 17 lõige 5, et täpsustada teavet, mille loovutajad esitavad tõendina koerte ja kasside identifitseerimise ja registreerimise kohta juhul, kui neid pakutakse veebiplatvormide kaudu ja juhul, kui neid pakutakse muul viisil;
	välja jäetud



Muudatusettepanek		49

Ettepanek võtta vastu määrus
Põhjendus 52 – taane 6
	

	Komisjoni ettepanek
	Muudatusettepanek

	–	artikli 21 lõige 5, et kehtestada liidu menetlus nende tingimuste samaväärsuse tunnistamiseks, mille alusel koeri ja kasse kasvatatakse ning peetakse ettevõtetes kolmandas riigis, kes kavatseb eksportida loomi liitu, et need tingimused oleksid samaväärsed käesoleva määruse ettevõtteid käsitlevate sätetega.
	välja jäetud



Muudatusettepanek		50

Ettepanek võtta vastu määrus
Põhjendus 53 a (uus)
	

	Komisjoni ettepanek
	Muudatusettepanek

	
	(53a)	Liikmesriigid võivad kaaluda teadlikkuse suurendamist loomade heaolust ja loomade vastutustundlikust hooldamisest.



Muudatusettepanek		51

Ettepanek võtta vastu määrus
Põhjendus 55
	

	Komisjoni ettepanek
	Muudatusettepanek

	(55)	On hädavajalik, et liidu õigusaktide suhtes tehtaks korrapärast järelevalvet ja neid hinnataks korrapäraselt, et neid oleks võimalik kohandada oodatud mõju saavutamiseks. Seega peaks käesolev määrus sisaldama komisjoni kohustust teostada koerte ja kasside heaolu järelevalvet liidus ning teha hindamine, mis esitatakse muudele liidu institutsioonidele.
	(55)	On hädavajalik, et liidu õigusaktide suhtes tehtaks korrapärast järelevalvet ja neid hinnataks korrapäraselt, et neid oleks võimalik kohandada oodatud mõju saavutamiseks. Seega peaks käesolev määrus sisaldama komisjoni kohustust teostada koerte ja kasside heaolu järelevalvet liidus ning teha hindamine, mis esitatakse muudele liidu institutsioonidele. Hindamisel tuleks kaaluda teaduse ja tehnoloogia arengut, mis on koerte ja kasside identifitseerimisvahenditega seoses toimunud, ning võimalust kasutada alternatiivseid vahendeid, mis ei ole nii invasiivsed kui transpondri paigaldamine. Hindamine peaks tagama ka liidu jälgitavussüsteemi pettusekindluse ja töökindluse ning identifitseerimiskulude proportsionaalsuse füüsiliste ja juriidiliste isikute puhul, kelle suhtes kohaldatakse käesoleva määruse kohast identifitseerimiskohustust.



Muudatusettepanekud 282 ja 311

Ettepanek võtta vastu määrus
Artikkel 1 – lõik 1 – punkt b
	

	Komisjoni ettepanek
	Muudatusettepanek

	b)	liidu turule viidavate või liidus loovutatavate koerte ja kasside jälgitavus.
	b)	liidus kasvatatavate või peetavate või liidu turule viidavate koerte ja kasside jälgitavust;



Muudatusettepanek		53

Ettepanek võtta vastu määrus
Artikkel 2 – lõige 1
	

	Komisjoni ettepanek
	Muudatusettepanek

	1.	Käesolevat määrust kohaldatakse koerte ja kasside kasvatamise, pidamise ja turuleviimise ning loovutamise suhtes Euroopa Liidus.
	1.	Käesolevat määrust kohaldatakse koerte ja kasside kasvatamise, pidamise, turuleviimise ning liitu sisenemise suhtes.



Muudatusettepanek		54

Ettepanek võtta vastu määrus
Artikkel 2 – lõige 2
	

	Komisjoni ettepanek
	Muudatusettepanek

	2.	Käesolevat määrust ei kohaldata teaduslikel eesmärkidel kasutatavate koerte või kasside kasvatamise, pidamise, turuleviimise või loovutamise suhtes.
	2.	Käesolevat määrust ei kohaldata teaduslikel eesmärkidel või veterinaarravimite müügiloa saamiseks vajalike kliiniliste uuringute jaoks kasutatavate koerte või kasside kasvatamise, pidamise, turuleviimise või loovutamise suhtes.



Muudatusettepanek		55

Ettepanek võtta vastu määrus
Artikkel 2 – lõige 2 a (uus)
	

	Komisjoni ettepanek
	Muudatusettepanek

	
	2a.	Käesolevat määrust ei kohaldata:

	
	– füüsiliste isikute suhtes, kes peavad koeri või kasse isiklikul või perekondlikul otstarbel lemmikloomana ning kes lubavad sellistel loomadel paljuneda maksimaalselt ühe pesakonnaga liigi kohta leibkonnas 18 kuu jooksul, ilma loomi turule viimata;

	
	– ja põllumajandusettevõtete suhtes, välja arvatud artikli 5 sätted.



Muudatusettepanek		284

Ettepanek võtta vastu määrus
Artikkel 2 – lõige 2 b (uus)
	

	Komisjoni ettepanek
	Muudatusettepanek

	
	2b.	Olenemata käesoleva artikli lõikest 2 kohaldatakse artiklis 17 sätestatud identifitseerimise ja registreerimise nõudeid kõigi koerte ja kasside suhtes, keda peetakse füüsiliste isikute vastutusel.



Muudatusettepanek		56
Ettepanek võtta vastu määrus
Artikkel 3 – lõik 1 – punkt 1 a (uus)
	

	Komisjoni ettepanek
	Muudatusettepanek

	
	1a.	„koerad, kes täidavad eri-, töö- või ametiülesandeid“ – loomad, kes on välja valitud vastavalt nende füüsilistele, instinktiivsetele ja iseloomuomadustele ning keda on koolitatud aitama inimesi reguleeritud tegevuses või eriülesande täitmisel, näiteks jahi-, töö-, karja-, pääste-, abi- või spordikoerad või õiguskaitseasutustes kasutatavad koerad, samuti juhtloomad, juhtkoerad või loomteraapia jaoks ette nähtud koerad, kes on saanud väljaõppe vastavates keskustes või erispetsialistide poolt, et toetada, juhendada ja abistada inimesi mitmesugustes funktsioonides;



Muudatusettepanek		57

Ettepanek võtta vastu määrus
Artikkel 3 – lõik 1 – punkt 3 a (uus)
	

	Komisjoni ettepanek
	Muudatusettepanek

	
	3a.	„kasvatamine“ – koerte või kasside pidamine kasvandustes paljundamise eesmärgil;



Muudatusettepanek		58

Ettepanek võtta vastu määrus
Artikkel 3 – lõik 1 – punkt 3 b (uus)
	

	Komisjoni ettepanek
	Muudatusettepanek

	
	3b.	„reklaamimine“ – igasugune teadaanne, mille otsene või kaudne mõju avaldub koera või kassi esiletoomisena huvi äratamise, kohustuse võtmise või müügi eesmärgil, sealhulgas tõu või füüsilise omaduse esiletoomine;



Muudatusettepanek		59

Ettepanek võtta vastu määrus
Artikkel 3 – lõik 1 – punkt 4
	

	Komisjoni ettepanek
	Muudatusettepanek

	4.	„pidamine“ – mis tahes tegevus, mille käigus looma ettevõttes hoitakse või temaga tegeletakse;
	4.	„pidamine“ – mis tahes tegevus, mille käigus koeri ja kasse ettevõttes või ettevõtja vastutusel peetakse, neile peavarju antakse, neid hoitakse või nendega tegeletakse;



Muudatusettepanek		303

Ettepanek võtta vastu määrus
Artikkel 3 – lõik 1 – punkt 5
	

	Komisjoni ettepanek
	Muudatusettepanek

	5.	„turuleviimine“ – koerte ja kasside pidamine looma müügi, müügiks pakkumise, turustamise või mis tahes muul viisil omandiõiguse või vastutuse üleandmise eesmärgil, mis toimub tasu eest või vähemalt kantud kulude hüvitamise eest, sealhulgas loomade kohta kuulutuste avaldamine eespool nimetatud eesmärkidel;
	5.	„turuleviimine“ – müük, müügiks pakkumine, turustamine või mis tahes muul viisil omandiõiguse või vastutuse üleandmine, mis toimub tasu eest või tasuta, välja arvatud füüsiliste isikute poolt väikese arvu koerte või kasside juhuti ja ebakorrapärane äraandmine muul viisil kui veebiplatvormi vahendusel, samuti loomade kohta kuulutuste avaldamine eespool nimetatud eesmärkidel;



Muudatusettepanek		61

Ettepanek võtta vastu määrus
Artikkel 3 – lõik 1 – punkt 6
	

	Komisjoni ettepanek
	Muudatusettepanek

	6.	„loovutamine“ – koerte või kasside omandiõiguse või nende eest vastutuse üleandmine mis tahes viisil või vormis, kas tasu eest või tasuta, välja arvatud füüsiliste isikute poolt koerte või kasside juhuti loovutamine muul viisil kui veebiplatvormi vahendusel;
	välja jäetud



Muudatusettepanek		62

Ettepanek võtta vastu määrus
Artikkel 3 – lõik 1 – punkt 7
	

	Komisjoni ettepanek
	Muudatusettepanek

	7.	„veebiplatvorm“ – määruse (EL) 2022/2065 artikli 3 punktis i määratletud digiplatvorm, mis vahendab koerte ja kasside turuleviimist või loovutamist;
	7.	„veebiplatvorm“ – määruse (EL) 2022/2065 artikli 3 punktis i määratletud digiplatvorm, mis vahendab koerte või kasside turuleviimist;



Muudatusettepanek		63

Ettepanek võtta vastu määrus
Artikkel 3 – lõik 1 – punkt 8
	

	Komisjoni ettepanek
	Muudatusettepanek

	8.	„kuulutus“ – veebiplatvormil avaldatud teadaanne koera või kassi loovutamiseks;
	välja jäetud



Muudatusettepanek		64

Ettepanek võtta vastu määrus
Artikkel 3 – lõik 1 – punkt 10 a (uus)
	

	Komisjoni ettepanek
	Muudatusettepanek

	
	10a.	„kariloomade valvekoer“ – koer, keda peetakse või kes on saanud väljaõppe eesmärgiga ohjata, ajada ja kontrollida kariloomi põllumajanduslikus või maakeskkonnas, sealhulgas põllumajandusettevõttes, karjamaal või transportimise ajal;



Muudatusettepanek		65

Ettepanek võtta vastu määrus
Artikkel 3 – lõik 1 – punkt 11
	

	Komisjoni ettepanek
	Muudatusettepanek

	11.	„ettevõte“ – kasvandused, varjupaigad ja lemmikloomapoed;
	11.	„ettevõte“ – kasvandused, müügiettevõtted, varjupaigad ja hoiukodud;



Muudatusettepanek		66

Ettepanek võtta vastu määrus
Artikkel 3 – lõik 1 – punkt 12
	

	Komisjoni ettepanek
	Muudatusettepanek

	12.	„kasvandus“ – ruumid või ehitis (sh kodumajapidamine), kus koeri ja kasse peetakse paljundamiseks nende järglaste turuleviimise eesmärgil;
	12.	„kasvandus“ – ruumid või ehitis (sh kodumajapidamine), kus koeri või kasse peetakse paljundamiseks nende järglaste turuleviimise eesmärgil;



Muudatusettepanek		67

Ettepanek võtta vastu määrus
Artikkel 3 – lõik 1 – punkt 12 a (uus)
	

	Komisjoni ettepanek
	Muudatusettepanek

	
	12a.	„põllumajanduslik majapidamine“ – põllumajanduslik majapidamine määruse (EL) 2018/1091 tähenduses, mis ei ole käesolevas määruses määratletud kasvandus;



Muudatusettepanek		68

Ettepanek võtta vastu määrus
Artikkel 3 – lõik 1 – punkt 13
	

	Komisjoni ettepanek
	Muudatusettepanek

	13.	„lemmikloomapood“ – ruumid või ehitis, kus koeri ja kasse peetakse müügiks lemmikloomadena, ilma et nad oleksid seal sündinud;
	13.	„müügiettevõtte“ – ruumid või ehitis, kus koeri või kasse peetakse müügiks, ilma et nad oleksid seal sündinud;



Muudatusettepanek		69

Ettepanek võtta vastu määrus
Artikkel 3 – lõik 1 – punkt 14
	

	Komisjoni ettepanek
	Muudatusettepanek

	14.	„varjupaik“ – ruumid või ehitis (v.a kodumajapidamine), mida haldab füüsiline või juriidiline isik ja kus peetakse soovimatuid, hüljatud, hulkunud, kaotatud või konfiskeeritud koeri ja kasse loovutamiseks tasu eest või tasuta;
	14.	„varjupaik“ – ruumid või ehitis (sh kodumajapidamine), mida haldab füüsiline või juriidiline isik ja kus peetakse soovimatuid, hüljatud, hulkunud, kaotatud või konfiskeeritud koeri või kasse nende turuleviimise eesmärgil;



Muudatusettepanek		70

Ettepanek võtta vastu määrus
Artikkel 3 – lõik 1 – punkt 14 a (uus)
	

	Komisjoni ettepanek
	Muudatusettepanek

	
	14a.	„hoiukodu“ – kodumajapidamine, kus peetakse koeri või kasse kokkuleppel ettevõtjaga, kes vastutab soovimatute, hüljatud, hulkunud, kaotatud või konfiskeeritud koerte ja kasside eest;



Muudatusettepanek		71

Ettepanek võtta vastu määrus
Artikkel 3 – lõik 1 – punkt 15
	

	Komisjoni ettepanek
	Muudatusettepanek

	15.	„ettevõtja“ – füüsiline või juriidiline isik (v.a varjupaigapidaja), kes tema kontrolli all olevaid kasse või koeri kasvatab või peab või nendega kaupleb või tegeleb nende turuleviimisega, sealhulgas piiratud aja jooksul;
	15.	„ettevõtja“ – füüsiline või juriidiline isik, kes tegeleb koerte ja kasside turuleviimisega ning vastutab kasvanduse, müügiettevõtte või varjupaiga ning seal peetavate koerte või kasside eest, või kes vastutab soovimatute, hüljatud, hulkunud, kaotatud või konfiskeeritud koerte ja kasside eest ning paigutab neid hoiukodudesse;

Ettepanek võtta vastu määrus
Artikkel 3 – lõik 1 – punkt 16
	

	Komisjoni ettepanek
	Muudatusettepanek

	16.	„loovutaja“ – füüsiline või juriidiline isik (sh füüsilisest või juriidilisest isikust varjupaigapidajad), kes loovutab koera või kassi;
	välja jäetud

Ettepanek võtta vastu määrus
Artikkel 3 – lõik 1 – punkt 18 a (uus)
	

	Komisjoni ettepanek
	Muudatusettepanek

	
	18a.	„eutanaasia“ – surma põhjustamine, kasutades ravimeid anesteesiaks ja pikaajaliseks analgeesiaks meetodil, mis põhjustab loomale minimaalset valu ja stressi ning kiiret ja pöördumatut teadvusekaotust;

Ettepanek võtta vastu määrus
Artikkel 3 – lõik 1 – punkt 19
	

	Komisjoni ettepanek
	Muudatusettepanek

	19.	„keha muutev operatsioon“ – sekkumine (sh kirurgiline sekkumine), mis toimub muul kui ravi või diagnostika eesmärgil ning mille tagajärjeks on tundliku kehaosa kahjustus või kaotus või luustruktuuri muutus;
	19.	„keha muutev operatsioon“ – sekkumine (sh kirurgiline sekkumine), mis toimub muul kui ravi või diagnostika eesmärgil ja mis ei ole viljatuks muutmine ega transpondri paigaldamine ning mille tagajärjeks on koera või kassi tundliku kehaosa kahjustus või kaotus või luustruktuuri muutus;

Ettepanek võtta vastu määrus
Artikkel 3 – lõik 1 – punkt 19 a (uus)
	

	Komisjoni ettepanek
	Muudatusettepanek

	
	19a.	„viljatuks muutmine“ – protsess, mille käigus kirurgilise sekkumise teel muudetakse koerte või kasside paljunemine võimatuks, sealhulgas sugunäärmete kirurgiline eemaldamine ehk isastel kassidel ja koertel munandite eemaldamine ning emastel kassidel ja koertel kas ainult munasarjade või munasarjade ja emaka eemaldamine;

Ettepanek võtta vastu määrus
Artikkel 3 – lõik 1 – punkt 19 b (uus)
	

	Komisjoni ettepanek
	Muudatusettepanek

	
	19b.	„mittekirurgiline steriliseerimine“ – kirurgilise steriliseerimise või viljatuks muutmise alternatiivid, mis säilitavad koera või kassi keha puutumatuse ega põhjusta koera või kassi ühegi kehaosa eemaldamist või püsivat muutmist;

Ettepanek võtta vastu määrus
Artikkel 3 – lõik 1 – punkt 20
	

	Komisjoni ettepanek
	Muudatusettepanek

	20.	„kannatus“ – ebameeldiv, soovimatu füüsiline või vaimne olek, mis tuleneb looma kokkupuutest kahjustavate ärritustega või oluliste positiivsete stiimulite puudumisest;
	20.	„kannatus“ – ebameeldiv, soovimatu füüsiline või vaimne olek, mis tuleneb looma kokkupuutest kahjustavate ärritustega või pidevast oluliste positiivsete stiimulite puudumisest;

Ettepanek võtta vastu määrus
Artikkel 3 – lõik 1 – punkt 21
	

	Komisjoni ettepanek
	Muudatusettepanek

	21.	„pidamisala“ – ehitis või piiritletud õueruum ettevõttes, kus peetakse koeri ja kasse;
	21.	„pidamisala“ – ehitis või piiritletud õueruum ettevõttes, kus peetakse ajutiselt või alaliselt koeri ja kasse;

Ettepanek võtta vastu määrus
Artikkel 3 – lõige 1 – punkt 22
	

	Komisjoni ettepanek
	Muudatusettepanek

	22.	„koeraaedik“ – füüsiline tarind, mis sisaldab ühte või mitut eraldi kohta, kus koeri hoitakse;
	22.	„koeraaedik“ – füüsiline tarind, mis sisaldab ühte või mitut kohta, kus koeri hoitakse;

Ettepanek võtta vastu määrus
Artikkel 3 – lõige 1 – punkt 23
	

	Komisjoni ettepanek
	Muudatusettepanek

	23.	„kassiaedik“ – füüsiline tarind, mis sisaldab ühte või mitut eraldi kohta, kus kasse hoitakse;
	23.	„kassiaedik“ – füüsiline tarind, mis sisaldab ühte või mitut kohta, kus kasse hoitakse;

Ettepanek võtta vastu määrus
Artikkel 3 – lõik 1 – punkt 24
	

	Komisjoni ettepanek
	Muudatusettepanek

	24.	„loomahooldaja“ – isik, kes hoolitseb ettevõttes kasvatatavate või peetavate koerte ja kasside eest;
	24.	„loomahooldaja“ – isik, kes hoolitseb ettevõttes kasvatatavate või peetavate koerte ja kasside eest, sh vabatahtlikud, praktikandid ja osalise tööajaga töötajad;

Ettepanek võtta vastu määrus
Artikkel 3 – lõik 1 – punkt 26
	

	Komisjoni ettepanek
	Muudatusettepanek

	26.	„kinnisidumine“ – looma sidumine kinnituspunkti külge, et hoida teda soovitud alal;
	26.	„kinnisidumine“ – looma sidumine kinnituspunkti või eseme külge, et hoida teda soovitud alal või piirata tema liikumist;

Ettepanek võtta vastu määrus
Artikkel 3 – lõik 1 – punkt 27
	

	Komisjoni ettepanek
	Muudatusettepanek

	27.	„konteiner“ – mis tahes kast, karp, anum või muu jäik tarind, mida kasutatakse koerte ja kasside kinnihoidmiseks;
	27.	„konteiner“ – mis tahes puur, kast, karp, anum või liigutatav tarind, mida kasutatakse koerte või kasside kinnihoidmiseks;

Ettepanek võtta vastu määrus
Artikkel 3 – lõik 1 – punkt 28
	

	Komisjoni ettepanek
	Muudatusettepanek

	28.	„lemmikloom“ – koer või kass, keda peetakse kodumajapidamises isiklikuks meelelahutuseks ja seltsiks;
	välja jäetud

Ettepanek võtta vastu määrus
Artikkel 3 – lõik 1 – punkt 29
	

	Komisjoni ettepanek
	Muudatusettepanek

	29.	„vastutustundlik loomapidamine“ – praeguse või tulevase koera- või kassiomaniku võetav kohustus täita mitmesuguseid ülesandeid, mis keskenduvad koera või kassi käitumuslike, elukeskkonnaga seotud ja füüsiliste vajaduste rahuldamisele, ning kohustus vältida riske, mida koer või kass võib põhjustada kogukonnale, teistele loomadele või keskkonnale.
	29.	„vastutustundlik loomapidamine“ – praeguse või tulevase koera- või kassiomaniku võetav kohustus täita mitmesuguseid ülesandeid, mis keskenduvad koera või kassi tervise-, käitumuslike, elukeskkonnaga seotud ja füüsiliste vajaduste rahuldamisele, ning kohustus minimeerida riske, mida koer või kass võib põhjustada kogukonnale, teistele loomadele või keskkonnale.

Ettepanek võtta vastu määrus
Artikkel 4 – lõik 1 – sissejuhatav osa
	

	Komisjoni ettepanek
	Muudatusettepanek

	Käesolevat peatükki ei kohaldata järgneva suhtes:
	Käesolevat peatükki, välja arvatud artikli 5 sätteid, ei kohaldata järgneva suhtes:

Ettepanek võtta vastu määrus
Artikkel 4 – lõik 1 – taane 1
	

	Komisjoni ettepanek
	Muudatusettepanek

	–	kasvandused, kus peetakse kuni kolme täiskasvanud emast koera või kassi ja kus sünnib kokku kuni kaks pesakonda kalendriaastas kasvanduse kohta;
	–	kasvanduste suhtes, kus turuleviimiseks toodetakse kuni kaks pesakonda kalendriaastas, kohaldatakse üksnes artiklis 5, artikli 6 lõigetes 1, 1a ja 1b, artiklis 6a, artiklis 7, artiklis 8, artikli 11 lõigetes 2, 3 ja 4, artikli 12 lõigetes 3, 4 ja 7, artikli 13 lõike 2 punktides b, c ja d, artikli 14 lõigetes 2, 3, 4 ja 5a, artiklis 15 ja artikli 15a lõikes 1 sätestatud kohustusi.

Ettepanek võtta vastu määrus
Artikkel 4 – lõik 1 – taane 2
	

	Komisjoni ettepanek
	Muudatusettepanek

	–	lemmikloomapoed, kus peetakse pidevalt kuni kolme koera või kuni kuute kassi;
	välja jäetud

Ettepanek võtta vastu määrus
Artikkel 4 – lõik 1 – taane 3 a (uus)
	

	Komisjoni ettepanek
	Muudatusettepanek

	
	– hoiukodud, kus peetakse pidevalt kuni viit koera või kuni kümmet kassi.

Ettepanek võtta vastu määrus
Artikkel 5 – pealkiri
	

	Komisjoni ettepanek
	Muudatusettepanek

	Heaolu üldpõhimõtted
	Üldised heaolupõhimõtted

Ettepanek võtta vastu määrus
Artikkel 5 – lõik 1 – sissejuhatav osa
	

	Komisjoni ettepanek
	Muudatusettepanek

	Ettevõtjad ning füüsilisest või juriidilisest isikust varjupaigapidajad kohaldavad oma ettevõttes kasvatatavate või peetavate koerte ja kasside suhtes järgmisi põhimõtteid:
	Ettevõtjad ning loomahooldajad kohaldavad oma ettevõttes kasvatatavate või peetavate koerte või kasside suhtes järgmisi heaolupõhimõtteid:

Ettepanek võtta vastu määrus
Artikkel 5 – lõik 1 – punkt a
	

	Komisjoni ettepanek
	Muudatusettepanek

	a)	koertele ja kassidele antakse vett ja toitu, mille kvaliteet ja kogus võimaldavad neil olla hästi söönud ja joonud;
	a)	koertele ja kassidele antakse vett ja toitu, mille kvaliteet ja kogus võimaldavad neil olla hästi ja sobivalt söönud ja joonud;

Ettepanek võtta vastu määrus
Artikkel 5 – lõik 1 – punkt b
	

	Komisjoni ettepanek
	Muudatusettepanek

	b)	koeri ja kasse peetakse heas füüsilises keskkonnas, mis on mugav, sest eelkõige on seal ruumi, sobiv temperatuur ja lihtne liikuda;
	b)	koeri ja kasse peetakse sobivas ja puhtas füüsilises keskkonnas, mis on ohutu ja mugav, sest eelkõige on seal ruumi, kvaliteetne õhk, sobiv temperatuur, valgust, kaitse ebasoodsate ilmastikutingimuste eest ja lihtne liikuda, vältides loomade liiga suurt hulka;

Ettepanek võtta vastu määrus
Artikkel 5 – lõik 1 – punkt c
	

	Komisjoni ettepanek
	Muudatusettepanek

	c)	koeri ja kasse peetakse turvaliselt, puhtana ja hea tervise juures, ennetatakse haigusi, talitlushäireid, vigastusi ja valu, mida võib põhjustada eelkõige pidamistava, kohtlemisviis või keha muutev operatsioon;
	c)	koeri ja kasse peetakse turvaliselt, puhtana ja hea tervise juures, ennetatakse haigusi, talitlushäireid, vigastusi ja valu, mida võib põhjustada eelkõige pidamistava, kohtlemisviis, aretustava või keha muutev operatsioon;



Muudatusettepanek		95

Ettepanek võtta vastu määrus
Artikkel 5 – lõik 1 – punkt e
	

	Komisjoni ettepanek
	Muudatusettepanek

	e)	koeri ja kasse peetakse nii, et nende vaimne seisund oleks võimalikult hea, ennetades või vähendades aja jooksul negatiivseid kogemusi ja nende intensiivsust ning suurendades aja jooksul võimalust saada positiivseid kogemusi ja nende kogemuste intensiivsust lõigetes a–d osutatud erinevates valdkondades.
	e)	koeri ja kasse peetakse nii, et nende vaimne seisund oleks võimalikult hea, ennetades või vähendades negatiivsete kogemuste kestust ja nende intensiivsust ning suurendades võimalust saada kestvaid positiivseid kogemusi ja nende kogemuste intensiivsust, hoides ära ebanormaalseid korduvaid ja muid käitumisviise, mis viitavad loomade negatiivsele heaolule, ning võttes arvesse konkreetse koera või kassi vajadusi punktides a–d osutatud erinevates valdkondades.

Ettepanek võtta vastu määrus
Artikkel 6 – pealkiri
	

	Komisjoni ettepanek
	Muudatusettepanek

	Koerte ja kasside üldised heaolunõuded
	Üldised heaolukohustused

Ettepanek võtta vastu määrus
Artikkel 6 – lõige 1
	

	Komisjoni ettepanek
	Muudatusettepanek

	1.	Ettevõtjad ning füüsilisest või juriidilisest isikust varjupaigapidajad vastutavad nende kontrolli all olevate koerte ja kasside heaolu eest ning nende heaoluga seotud riskide minimeerimise eest.
	1.	Ettevõtjad ja loomahooldajad vastutavad oma ettevõtetes ja enda kontrolli all peetavate koerte või kasside heaolu eest ning nende heaoluga seotud riskide minimeerimise eest.

	
	Hoiukodude puhul vastutab ettevõtja, kellega kokkuleppel koeri või kasse peetakse. Sellised ettevõtjad annavad hoiuperele piisavat teavet loomade heaolu nõuete ja kohustuste ning koerte või kasside individuaalsete vajaduste kohta ning tagavad ja kontrollivad, et käesolevas määruses sätestatud asjakohaseid kohustusi hoiukodudes täidetakse.

Ettepanek võtta vastu määrus
Artikkel 6 – lõige 1 a (uus)
	

	Komisjoni ettepanek
	Muudatusettepanek

	
	1a.	Ettevõtjad ei tohi ühtegi koera ega kassi julmalt kohelda, kuritarvitada ega väärkohelda ega neid aretada, koolitada ega neile ravimeid anda selleks, et nad osaleksid tegevuses, mille tagajärjel toimub nende endi või teiste koerte või kasside julm kohtlemine, kuritarvitamine või väärkohtlemine, sealhulgas koertevõitlused.

Ettepanek võtta vastu määrus
Artikkel 6 – lõige 1 b (uus)
	

	Komisjoni ettepanek
	Muudatusettepanek

	
	1b.	Ettevõtjad ja loomahooldajad ei tohi koeri ega kasse hüljata.

Ettepanek võtta vastu määrus
Artikkel 6 – lõige 3
	

	Komisjoni ettepanek
	Muudatusettepanek

	3.	Kasvandusi haldavad ettevõtjad tagavad, et aretusstrateegia tulemusel ei teki genotüüpe ja fenotüüpe, millel on kahjulik mõju koerte ja kasside või nende järglaste heaolule.
	välja jäetud

	Ettevõtjatel on koerte ja kasside paljundamisel keelatud paaritada omavahel vanemaid ja lapsi või vanavanemaid ja lapselapsi.
	

	Käesolev lõige ei välista lühikoonuliste koerte ja kasside välja valimist ja kasvatamist, tingimusel et valiku- või aretusprogrammidega vähendatakse miinimumini lühikoonulise tõu tunnuste negatiivseid tagajärgi heaolule.

Ettepanek võtta vastu määrus
Artikkel 6 – lõige 4
	

	Komisjoni ettepanek
	Muudatusettepanek

	4.	Komisjonil on õigus võtta kooskõlas artikliga 23 vastu delegeeritud õigusakte, millega muudetakse käesolevat artiklit seoses konkreetsete kriteeriumidega, millele ettevõtjad peavad vastama aretusstrateegia väljatöötamisel, et täita lõike 3 nõudeid, võttes arvesse Euroopa Toiduohutusameti teaduslikke arvamusi ning sotsiaalset, majanduslikku ja keskkonnamõju.
	välja jäetud



Muudatusettepanek		103

Ettepanek võtta vastu määrus
Artikkel 6 a (uus)
	

	Komisjoni ettepanek
	Muudatusettepanek

	
	Artikkel 6a

	
	Aretusstrateegiatega seotud kohustused

	
	1.	Kasvandusi haldavad ettevõtjad tagavad, et nende aretusstrateegiates seatakse esikohale looma tervis ja heaolu ning minimeeritakse selliste genotüüpide või fenotüüpidega koerte või kasside kasvatamise riski, mis on seotud kahjuliku mõjuga nende heaolule.

	
	2.	Kasvandusi haldavad ettevõtjad ei tohi kasutada paljundamiseks koeri ega kasse, kellel on liialdatud välimikuomadused, mille tõttu tekib suur oht kahjustada nende koerte või kasside või nende järglaste heaolu.

	
	3.	Komisjonil on õigus võtta kooskõlas artikliga 23 vastu delegeeritud õigusakte, et täiendada käesolevat määrust, sätestades käesoleva artikli lõikes 1 osutatud genotüüpide ja fenotüüpide omadused ning käesoleva artikli lõikes 2 osutatud liialdatud välimikuomadused, mis jäetakse paljundamisest välja, võttes arvesse Euroopa Toiduohutusameti teaduslikke arvamusi ning sotsiaalset ja majanduslikku mõju. Liialdatud välimikuomadusi käsitlevad delegeeritud õigusaktid võetakse vastu 1. juuliks 2030.

	
	4.	Kui pädev asutus ei ole seda heaks kiitnud piiratud genofondiga kohalike tõugude säilitamise erivajadust silmas pidades, on koerte ja kasside paljundamisel keelatud paaritamine vanemate ja järglaste vahel, õdede ja vendade vahel, poolõdede ja -vendade vahel või vanavanemate ja lapselaste vahel.

Ettepanek võtta vastu määrus
Artikkel 7 – pealkiri
	

	Komisjoni ettepanek
	Muudatusettepanek

	Kohustus teatada koerte ja kasside kasvatamisest või pidamisest ettevõttes
	Ettevõtetest teatamine ja nende registreerimine

Ettepanek võtta vastu määrus
Artikkel 7 – lõik 1 – sissejuhatav osa
	

	Komisjoni ettepanek
	Muudatusettepanek

	Ettevõtjad ning füüsilisest või juriidilisest isikust varjupaigapidajad teavitavad pädevaid asutusi oma tegevusest, esitades järgmise teabe:
	Ettevõtjad teavitavad pädevaid asutusi oma tegevusest, esitades vähemalt järgmise teabe:

Ettepanek võtta vastu määrus
Artikkel 7 – lõik 1 – punkt c
	

	Komisjoni ettepanek
	Muudatusettepanek

	c)	ettevõtte liik: kasvandus, lemmikloomapood või varjupaik;
	c)	ettevõtte liik: kasvandus, müügiettevõtte, varjupaik või hoiukodu;

Ettepanek võtta vastu määrus
Artikkel 7 – lõik 1 – punkt e
	

	Komisjoni ettepanek
	Muudatusettepanek

	e)	suurim arv loomi, keda ettevõttes saab pidada.
	e)	ettevõtte mahutavus, mida väljendab suurim arv koeri ja kasse, keda ettevõttes saab pidada.

Ettepanek võtta vastu määrus
Artikkel 7 – lõik 1 – punkt 1 a (uus)
	

	Komisjoni ettepanek
	Muudatusettepanek

	
	Ettevõtjad teavitavad pädevat asutust järgmisest:

	
	a)	lõikes 1 osutatud teabega seotud muutustest;

	
	b)	tegevuse lõpetamisest ja samuti sellisest tähtajast, mille jooksul tegevus tuleb lõplikult lõpetada, mis ei tohiks olla hilisem kui üks kuu pärast tegevuse lõpetamist; ning annavad samuti teavet loomade saatuse kohta.

	
	Ilma et see piiraks käesoleva artikli alusel nõutava lisateabe esitamist, ei pea ettevõtjad uuesti esitama teavet, mis on juba esitatud vastavalt määruse (EL) 2016/429 artikli 84 lõike 1 punktile b.

	
	Pädev asutus peab ettevõtete registrit ja võib selleks kasutada määruse (EL) 2016/429 artikli 101 lõike 1 punktis a ette nähtud registrit.

Ettepanek võtta vastu määrus
Artikkel 7 a (uus)
	

	Komisjoni ettepanek
	Muudatusettepanek

	
	Artikkel 7a

	
	Kasvanduste heakskiitmine

	
	1.	Kasvandusi haldavad ettevõtjad viivad koeri või kasse turule üksnes pärast seda, kui nende ettevõte on saanud pädevalt asutuselt heakskiidu.

	
	2.	Pädev asutus teeb kohapealseid kontrolle, et teha kindlaks, kas ettevõte vastab käesoleva määruse nõuetele. Liikmesriigid võivad lubada selliseid kontrolle teha kaugmeetodil, tingimusel et kasutatavad kaugsidevahendid annavad pädevale asutusele usaldusväärsete kontrollide tegemiseks piisavalt tõendeid. Pädev asutus annab kasvandusele heakskiidutunnistuse tingimusel, et kasvandus vastab käesoleva määruse nõuetele.

	
	3.	Pädevad asutused peavad heakskiidetud kasvanduste loetelu ja teevad selle üldsusele kättesaadavaks.

Ettepanek võtta vastu määrus
Artikkel 8 – lõige 1
	

	Komisjoni ettepanek
	Muudatusettepanek

	1.	Kui ettevõtjad ning füüsilisest või juriidilisest isikust varjupaigapidajad viivad turule või loovutavad koeri või kasse lemmikloomana pidamiseks, annavad nad lemmiklooma võtjale teavet, kuidas tagada looma heaolu, sealhulgas teavet vastutustundliku loomapidamise kohta.
	1.	Ettevõtjad annavad koera või kassi võtjale kirjalikku teavet, mis võimaldab tal tagada koera või kassi heaolu, sealhulgas teavet vastutustundliku loomapidamise kohta ning koera või kassi erivajaduste kohta seoses söötmise, hooldamise, tervise, pidamisalade ja käitumisvajadustega, samuti teavet koera või kassi tervisliku seisundi, sealhulgas vaktsineerimisstaatuse kohta.

Ettepanek võtta vastu määrus
Artikkel 8 – lõige 2 – lõik 1
	

	Komisjoni ettepanek
	Muudatusettepanek

	2.	Kui koerte ja kasside loovutamisest antakse teada internetis, peab kuulutuses olema selgesti nähtavalt ja paksus kirjas järgmine hoiatus:
	2.	Kui ettevõtjad ja füüsilised või juriidilised isikud reklaamivad koerte ja kasside turuleviimist veebiplatvormidel, peab selgesti nähtavalt ja paksus kirjas olema välja toodud vähemalt järgmine hoiatus:

Ettepanek võtta vastu määrus
Artikkel 8 – lõige 2

	

	Komisjoni ettepanek
	Muudatusettepanek

	2.	Kui koerte ja kasside loovutamisest antakse teada internetis, peab kuulutuses olema selgesti nähtavalt ja paksus kirjas järgmine hoiatus:
	2.	Kui koerte ja kasside loovutamisest antakse teada internetis, peab kuulutuses olema selgesti nähtavalt ja paksus kirjas järgmine hoiatus: 

	„Loom ei ole mänguasi. Looma ostmine või võtmine on elumuutev otsus. Looma omanikuna on teil kohustus täita alati kõiki tema tervise ja heaoluga seotud vajadusi.“
	„Loom ei ole mänguasi. Looma ostmine või võtmine on elumuutev otsus. „Looma omanikuna on teil kohustus täita alati tema tervise ja heaoluga seotud vajadusi. Looma eest hoolitsemiseks on vaja rahalisi vahendeid. Kui loom on teie hoole all, on keelatud teda hüljata.“

Ettepanek võtta vastu määrus
Artikkel 9 – lõige 1 – sissejuhatav osa
	

	Komisjoni ettepanek
	Muudatusettepanek

	1.	Loomahooldajatel peavad seoses koerte ja kassidega, kellega nad tegelevad, olema järgmised pädevused:
	1.	Loomahooldajatel – välja arvatud järelevalve all tegutsevatel vabatahtlikel ja praktikantidel – peavad seoses koerte ja kassidega, kellega nad tegelevad, olema järgmised pädevused:

Ettepanek võtta vastu määrus
Artikkel 9 – lõige 1 – punkt b
	

	Komisjoni ettepanek
	Muudatusettepanek

	b)	oskus ära tunda, mida nad väljendavad, sealhulgas kõiki märke kannatustest, ning võime otsustada, milliseid asjakohaseid leevendusmeetmeid tuleb sellisel juhul võtta;
	b)	oskus ära tunda, mida nad väljendavad, sealhulgas kõiki märke kannatustest, ning võime otsustada, milliseid asjakohaseid leevendusmeetmeid tuleb sellisel juhul võtta, ja võime neid võtta;

Ettepanek võtta vastu määrus
Artikkel 9 – lõige 1 – punkt c
	

	Komisjoni ettepanek
	Muudatusettepanek

	c)	oskus rakendada häid loomapidamistavasid, kasutada ja hooldada nende hoole all oleva liigi jaoks kasutatavaid vahendeid ning vähendada kõiki riske loomade heaolule;
	c)	oskus rakendada häid loomapidamistavasid, kasutada ja hooldada nende hoole all oleva liigi jaoks kasutatavaid vahendeid ning vähendada kõiki riske loomade heaolule, hoides ära kannatusi;

Ettepanek võtta vastu määrus
Artikkel 10 – pealkiri
	

	Komisjoni ettepanek
	Muudatusettepanek

	Loomade heaolu kontrollkäik
	Heaolu hindamiseks tehtav nõustav kontrollkäik

Ettepanek võtta vastu määrus
Artikkel 10 – lõige 1 – sissejuhatav osa
	

	Komisjoni ettepanek
	Muudatusettepanek

	1.	Ettevõtjad ning füüsilisest või juriidilisest isikust varjupaigapidajad:
	1.	Ettevõtjad:

Ettepanek võtta vastu määrus
Artikkel 10 – lõige 1 – punkt a
	

	Komisjoni ettepanek
	Muudatusettepanek

	a)	tagavad, et nende vastutusalasse kuuluvatesse ettevõtetesse tuleb vähemalt kord aastas kontrollkäigule veterinaararst, et nõustada ettevõtjat või füüsilisest või juriidilisest isikust varjupaigapidajat, milliseid meetmeid tuleb võtta loomade heaolu ohustavate riskifaktorite suhtes;
	[bookmark: _GoBack]a)	tagavad, et hiljemalt [üks aasta pärast käesoleva määruse kohaldamise alguskuupäeva] või esimese aasta jooksul pärast uuest ettevõttest teatamise kuupäeva tuleb nende vastutusalasse kuuluvatesse ettevõtetesse vähemalt kord aastas etteteatamata kontrollkäigule pädeva asutuse palgatud ametlik veterinaararst, et tuvastada ja hinnata loomade heaolu ohustavaid riskifaktoreid ning nõustada ettevõtjat või füüsilisest või juriidilisest isikust varjupaigapidajat, milliseid meetmeid tuleb loomade heaolu, tervise ja keskkonna riskide suhtes võtta, ning kui tulemused näitavad tõsiseid riskifaktoreid, annab aru pädevale asutusele kooskõlas määrusega (EL) 2017/625 ja teeb kahe kuu jooksul uue kontrollkäigu;

Ettepanek võtta vastu määrus
Artikkel 10 – lõige 1 – punkt b
	

	Komisjoni ettepanek
	Muudatusettepanek

	b)	dokumenteerivad punktis a osutatud veterinaararsti kontrollkäigu tulemused ja selle järel võetud meetmed ning säilitavad neid dokumente vähemalt kuus aastat, ning vastava taotluse korral esitavad need dokumendid pädevatele asutustele.
	b)	säilitavad punktis a osutatud veterinaararsti kontrollkäigu tulemusi ja selle järel võetud meetmeid käsitlevaid dokumente vähemalt viis aastat alates kontrollkäigu päevast ning esitavad need vastava taotluse korral pädevatele asutustele ja kontrollkäiku tegevale veterinaararstile.

Ettepanek võtta vastu määrus
Artikkel 10 – lõige 2
	

	Komisjoni ettepanek
	Muudatusettepanek

	2.	Komisjonil on õigus võtta kooskõlas artikliga 23 vastu delegeeritud õigusakte, millega täiendatakse käesolevat artiklit, et kehtestada loomade heaolu kontrollkäikudel hinnatavad miinimumkriteeriumid.
	2.	Hiljemalt [24 kuud pärast käesoleva määruse jõustumise kuupäeva] on komisjonil õigus võtta kooskõlas artikliga 23 vastu delegeeritud õigusakte, millega täiendatakse käesolevat artiklit, et kehtestada miinimumnõuded, mille alusel veterinaararst teeb heaolu hindamiseks tehtavatel nõuandvatel kontrollkäikudel kindlaks riskifaktorid ja hindab neid, sealhulgas järelmeetmete puhul.

Ettepanek võtta vastu määrus
Artikkel 11 – lõige 1
	

	Komisjoni ettepanek
	Muudatusettepanek

	1.	Ettevõtjad ning füüsilistest või juriidilistest isikutest varjupaigapidajad tagavad, et koeri ja kasse söödetakse vastavalt I lisa punktis 1 esitatud nõuetele, ning võivad veterinaararsti või loomade toitumiseksperdi kirjaliku nõuande alusel I lisa punktis 1 esitatud söötmissagedust kohandada.
	1.	Ettevõtjad tagavad, et koeri või kasse söödetakse vastavalt I lisa punktis 1 esitatud nõuetele.

Ettepanek võtta vastu määrus
Artikkel 11 – lõige 2 – sissejuhatav osa
	

	Komisjoni ettepanek
	Muudatusettepanek

	2.	Ettevõtjad ning füüsilisest või juriidilisest isikust varjupaigapidajad annavad koertele ja kassidele piisavalt süüa ja juua, tagades järgmist:
	2.	Ettevõtjad annavad koertele või kassidele piisavalt süüa ja juua, tagades järgmist:

Ettepanek võtta vastu määrus
Artikkel 11 – lõige 2 – punkt a
	

	Komisjoni ettepanek
	Muudatusettepanek

	a)	piiramatu joogivesi;
	a)	piiramatu, puhas ja mage vesi;

Ettepanek võtta vastu määrus
Artikkel 11 – lõige 2 – punkt b
	

	Komisjoni ettepanek
	Muudatusettepanek

	b)	piisavas koguses ja piisava kvaliteediga toit, mis vastab koerte ja kasside füsioloogilistele, toitumisalastele ja ainevahetusega seotud vajadustele ja täidab isu ning on osa toiduvalikust, mis on kohandatud koerte ja kasside vanuse, tõu, kategooria, aktiivsustaseme ja tervisliku seisundiga;
	b)	piisavas koguses ja piisava kvaliteediga toit, mis vastab koerte ja kasside füsioloogilistele, toitumisalastele ja ainevahetusega seotud vajadustele ja täidab isu ning on osa toiduvalikust, mis on kohandatud koerte või kasside vanuse, tõu, kategooria, aktiivsustaseme ja tervisliku seisundiga üldise eesmärgiga saavutada nende hea tervis ja seda säilitada;

Ettepanek võtta vastu määrus
Artikkel 11 – lõige 3 – sissejuhatav osa
	

	Komisjoni ettepanek
	Muudatusettepanek

	3.	Ettevõtjad ning füüsilisest või juriidilisest isikust varjupaigapidajad tagavad, et söötmis- ja jootmisrajatised on ehitatud ja paigaldatud nii, et:
	3.	Ettevõtjad ja hooldajad tagavad, et söötmis- ja jootmisrajatised on puhtad ning ehitatud ja paigaldatud nii, et:

Ettepanek võtta vastu määrus
Artikkel 11 – lõige 3 – punkt a
	

	Komisjoni ettepanek
	Muudatusettepanek

	a)	kõikidel koertel ja kassidel on rajatistele võrdne juurdepääs, millega vähendatakse nendevahelist võistlemist ja välditakse vaenulikku käitumist, eriti kui nende juurdepääs toidule ei ole piiramatu;
	a)	kõikidel koertel ja kassidel on rajatistele võrdne juurdepääs;



Muudatusettepanek		127

Ettepanek võtta vastu määrus
Artikkel 11 – lõige 3 a (uus)
	

	Komisjoni ettepanek
	Muudatusettepanek

	
	3a.	Kui veterinaararst seda kirjalikult soovitab, võivad ettevõtjad söötmis- ja jootmissagedust kohandada. Ettevõtjad säilitavad veterinaararsti soovitust sisaldavaid dokumente kogu selle kehtivuse jooksul, vastavalt veterinaararsti soovitusele.

Ettepanek võtta vastu määrus
Artikkel 12 – lõige 1
	

	Komisjoni ettepanek
	Muudatusettepanek

	1.	Ettevõtjad tagavad, et koertel ja kassidel on I lisa punktile 2 vastav pidamisala.
	1.	Ettevõtjad, välja arvatud varjupaiga eest vastutavad füüsilised või juriidilised isikud, tagavad, et koertel ja kassidel on I lisa punktile 2 vastav pidamisala.

Ettepanek võtta vastu määrus
Artikkel 12 – lõige 2 – sissejuhatav osa
	

	Komisjoni ettepanek
	Muudatusettepanek

	2.	Ettevõtjad ning füüsilisest või juriidilisest isikust varjupaigapidajad tagavad, et:
	2.	Ettevõtjad tagavad, et:

Ettepanek võtta vastu määrus
Artikkel 12 – lõige 2 – punkt c
	

	Komisjoni ettepanek
	Muudatusettepanek

	c)	kui loomi peetakse kasvandustes või lemmikloomapoodides, hoitakse õhuringlust, tolmu taset, temperatuuri, suhtelist õhuniiskust ja gaaside kontsentratsiooni tasemel, mis ei ole koertele ja kassidele kahjulik, ning ventilatsioon on piisav ülekuumenemise vältimiseks ja liigniiskuse eemaldamiseks (vajadusel koos küttesüsteemiga);
	c)	kui koeri ja kasse peetakse kasvandustes ja müügiettevõtetes siseruumides, hoitakse tolmu taset, temperatuuri, suhtelist õhuniiskust ja gaaside kontsentratsiooni tasemel, mis ei ole koertele ega kassidele kahjulik, ning ventilatsioon on piisav ülekuumenemise vältimiseks;

Ettepanek võtta vastu määrus
Artikkel 12 – lõige 2 – punkt d
	

	Komisjoni ettepanek
	Muudatusettepanek

	d)	koertel ja kassidel on piisavalt ruumi vabalt ringiliikumiseks ja liigiomaselt käitumiseks vastavalt nende vajadustele, piisavalt ruumi rikastusmaterjali ja -tarindite jaoks, loomadel on võimalik sotsialiseeruda ja võimalik eralduda ning neil on puhtad puhkepaigad;
	d)	koertel ja kassidel on piisavalt ruumi vabalt ringiliikumiseks ja liigiomaselt käitumiseks vastavalt nende vajadustele;

Ettepanek võtta vastu määrus
Artikkel 12 – lõige 3 – lõik 1
	

	Komisjoni ettepanek
	Muudatusettepanek

	Koerte või kasside pidamine konteinerites on keelatud.
	Ettevõtjad ei tohi koeri ega kasse pidada konteinerites.

Ettepanek võtta vastu määrus
Artikkel 12 – lõige 3 – lõik 1 a (uus)
	

	Komisjoni ettepanek
	Muudatusettepanek

	
	Koerte või kasside pidamine või müümine lemmikloomapoodides on keelatud.

Ettepanek võtta vastu määrus
Artikkel 12 – lõige 3 – lõik 2
	

	Komisjoni ettepanek
	Muudatusettepanek

	Konteinereid võib kasutada üksnes transpordiks ja üksikute koerte ja kasside ajutiseks isoleerimiseks, tingimusel et välditakse äärmuslikest temperatuuridest tingitud stressi.
	Erandina võib konteinereid kasutada ainult transpordiks, üksikute koerte või kasside lühiajaliseks isoleerimiseks ning etendustel, näitustel ja võistlustel osalemise ajal, vähenenud termoreguleerimisvõimega kutsikate või kassipoegade jaoks või oma emaga koos peetavate kutsikate või kassipoegade jaoks, tingimusel et minimeeritakse stressi ja välditakse kannatusi ning koertel ja kassidel on võimalik seista ja lamada loomulikus asendis.

Ettepanek võtta vastu määrus
Artikkel 12 – lõige 4
	

	Komisjoni ettepanek
	Muudatusettepanek

	4.	Koerte või kasside pidamine ainult siseruumides on keelatud. Siseruumides peetavatel koertel peab olema igapäevane juurdepääs õuealale, et liikuda ja sotsialiseeruda. Kui koeri peetakse koeraaedikus, peavad ettevõtjad kavandama ja ehitama eraldi hoidmiskohad, et koertel oleks vaba juurdepääs piiratud õuealale ja siseruumile või eraldi kuudile.
	4.	Koerte pidamine ainult siseruumides on keelatud. Siseruumides peetavatel koertel peab olema igapäevane juurdepääs õuealale, et liikuda, uurida ja sotsialiseeruda. Kui koeri peetakse koeraaedikus, peavad ettevõtjad kavandama ja ehitama eraldi hoidmiskohad, et koertel oleks vaba juurdepääs piiratud õuealale ja siseruumile või eraldi kuudile.

Ettepanek võtta vastu määrus
Artikkel 12 – lõige 6 a (uus)
	

	Komisjoni ettepanek
	Muudatusettepanek

	
	6a.	Kasvandusi haldavad ettevõtted ja müügiettevõtted kasutavad vajaduse korral kütte- või jahutussüsteeme, et säilitada hea õhukvaliteet ja sobiv temperatuur oma ettevõtte siseruumides asuvates hoidmiskohtades ning kõrvaldada liigne niiskus.

Ettepanek võtta vastu määrus
Artikkel 12 – lõige 7
	

	Komisjoni ettepanek
	Muudatusettepanek

	7.	Ettevõtjad tagavad, et koertel ja kassidel on alati juurdepääs loomulikule valgusele. Kui seda tingivad liikmesriigi ilmastikutingimused ja geograafiline asukoht, peavad ettevõtjad tagama tehisvalgustuse.
	7.	Ettevõtjad tagavad, et koertel või kassidel on kokkupuude valgusega ja nad saavad viibida pimedas piisava pikkusega ja katkematute ajavahemike jooksul, et säilitada tavapärane ööpäevarütm.

	
	Esimese lõigu kohaldamisel tähendab „valgus“ loomulikku valgust, mida liikmesriigi ilmastikutingimustest ja geograafilisest asukohast tingituna täiendatakse vajaduse korral tehisvalgusega.

Ettepanek võtta vastu määrus
Artikkel 12 – lõige 8
	

	Komisjoni ettepanek
	Muudatusettepanek

	8.	Käesolevat artiklit kohaldatakse alates [viis aastat alates käesoleva määruse jõustumise kuupäevast].
	välja jäetud

Ettepanek võtta vastu määrus
Artikkel 12 – lõige 8 a (uus)
	

	Komisjoni ettepanek
	Muudatusettepanek

	
	8a.	Lõiget 4 ei kohaldata kasvanduste suhtes, kus karjakoeri peetakse ajal, mil selliseid koeri karjatamiseks treenitakse.

Ettepanek võtta vastu määrus
Artikkel 13 – lõige 1
	

	Komisjoni ettepanek
	Muudatusettepanek

	1.	Ettevõtjad tagavad, et koerte ja kasside tervise kaitseks võetakse meetmeid kooskõlas 1. lisa punktiga 3.
	välja jäetud

Ettepanek võtta vastu määrus
Artikkel 13 – lõige 2 – sissejuhatav osa
	

	Komisjoni ettepanek
	Muudatusettepanek

	2.	Ettevõtjad ning füüsilisest või juriidilisest isikust varjupaigapidajad tagavad, et:
	2.	Ettevõtjad ja hooldajad tagavad, et:

Ettepanek võtta vastu määrus
Artikkel 13 – lõige 2 – punkt a
	

	Komisjoni ettepanek
	Muudatusettepanek

	a)	loomahooldajad kontrollivad nende vastutusel olevaid koeri ja kasse vähemalt kord päevas;
	a)	loomahooldajad kontrollivad nende vastutusel olevaid koeri või kasse vähemalt kord päevas ning haavatavaid koeri ja kasse, nt vastsündinud, haigeid või vigastatud koeri ja kasse, ning emaseid koeri ja kasse sünnituse eel, ajal ja järel kontrollitakse sagedamini;

Ettepanek võtta vastu määrus
Artikkel 13 – lõige 2 – punkt b
	

	Komisjoni ettepanek
	Muudatusettepanek

	b)	koerad või kassid, kellel on haigustunnused, kes on haiged, vigastatud või kelle heaolu on muul viisil kahjustatud, viiakse vajaduse korral põhjendamatu viivituseta üle eraldatud alale, neid ravib vajaduse korral veterinaararst ja neid hoitakse eraldatud alal kuni nende täieliku paranemiseni või teise võimalusena eutaneeritakse nad põhjendamatu viivituseta;
	b)	koerad või kassid, kellel on haigustunnused, kes on haiged, vigastatud või kelle heaolu on muul viisil kahjustatud, viiakse vajaduse korral põhjendamatu viivituseta üle eraldatud alale, neid ravib vajaduse korral veterinaararst ja neid hoitakse eraldatud alal kuni nende täieliku paranemiseni;

Ettepanek võtta vastu määrus
Artikkel 13 – lõige 2 – punkt c
	

	Komisjoni ettepanek
	Muudatusettepanek

	c)	koera või kassi võib eutaneerida ainult veterinaararst;
	c)	kui punktis b osutatud juhtudel ei ole paranemine saavutatav ning koerad või kassid kogevad tugevat valu või kannatusi, mida ei ole võimalik leevendada, ning nende elushoidmine on heaolunormidega vastuolus, võib ainult veterinaararst nad ettevõtja eelneval nõusolekul eutaneerida;

Ettepanek võtta vastu määrus
Artikkel 13 – lõige 2 – punkt d
	

	Komisjoni ettepanek
	Muudatusettepanek

	d)	on olemas meetmed, sealhulgas veterinaarravimid, millega ennetada ja kontrollida väliseid ja sisemisi parasiite, sealhulgas ennetav veterinaarravi, et hoida ära üldlevinud haigusi, millega koerad või kassid tõenäoliselt kokku puutuvad, võttes nõuetekohaselt arvesse epidemioloogilist olukorda;
	d)	on olemas meetmed, millega ennetada ja kontrollida väliseid ja sisemisi parasiite, sealhulgas ennetav veterinaarravi, nagu vaktsineerimine, et hoida ära üldlevinud haigusi, millega koerad või kassid tõenäoliselt kokku puutuvad, võttes nõuetekohaselt arvesse epidemioloogilist olukorda;

Ettepanek võtta vastu määrus
Artikkel 13 – lõige 2 – punkt e
	

	Komisjoni ettepanek
	Muudatusettepanek

	e)	rikastusmaterjalid ei kujuta endast vigastuste ega bioloogilise või keemilise saastumise riski ega muud terviseriski.
	e)	rikastusmaterjalid ei kujuta endast bioloogilise või keemilise saastumise riski.

Ettepanek võtta vastu määrus
Artikkel 13 – lõige 2 – punkt e a (uus)
	

	Komisjoni ettepanek
	Muudatusettepanek

	
	ea)	võimaluse korral esitatakse koera või kassi võtjale asjakohane tervisealane teave, sealhulgas teave vaktsineerimise, allergia, terviseseisundi ja vastutustundliku loomapidamise kohta vastavalt artikli 8 lõikele 1.

	
	Punkti a ei kohaldata kasvanduste suhtes, kus karjakoeri peetakse ajal, mil selliseid koeri karjatamiseks või treenimiseks kasutatakse.

Ettepanek võtta vastu määrus
Artikkel 13 – lõige 2 a (uus)
	

	Komisjoni ettepanek
	Muudatusettepanek

	
	2a.	Koera või kassi eutaneerimine varjupaigas populatsiooni haldamise lahendusena on keelatud.

Ettepanek võtta vastu määrus
Artikkel 13 – lõige 2 – punkt e b (uus)
	

	Komisjoni ettepanek
	Muudatusettepanek

	
	eb)	loomade tervishoid on kooskõlas terviseühtsuse põhimõttega, näiteks antibiootikumide mõistlik kasutamine antimikroobikumiresistentsuse vältimiseks.

Ettepanek võtta vastu määrus
Artikkel 13 – lõige 3 – lõik 1 – sissejuhatav osa
	

	Komisjoni ettepanek
	Muudatusettepanek

	Ettevõtjad tagavad, et:
	Kasvanduste eest vastutavad ettevõtjad ja nende hooldajad tagavad, et:

Ettepanek võtta vastu määrus
Artikkel 13 – lõige 3 – lõik 1 – punkt -a (uus)
	

	Komisjoni ettepanek
	Muudatusettepanek

	
	-a)	koerte või kasside tervise kaitseks võetakse meetmeid kooskõlas I lisa punktiga 3;

Ettepanek võtta vastu määrus
Artikkel 13 – lõige 3 – lõik 1 – punkt a
	

	Komisjoni ettepanek
	Muudatusettepanek

	a)	emaseid koeri ja emaseid kasse kasutatakse järglaste saamiseks ainult siis, kui nad on saavutanud I lisa punktides 3.1 ja 3.2 esitatud vanuse alampiiri, nende luustik on välja arenenud ning neil ei ole haigusi ega sellist füüsilist seisundit, mis võiks tiinusele ja heaolule halvasti mõjuda;
	a)	emaseid koeri või emaseid kasse kasutatakse järglaste saamiseks ainult siis, kui nad on saavutanud I lisa punktis 3 esitatud vanuse alampiiri, nende luustik on välja arenenud ning neil ei ole diagnoositud haigusi, haigustunnuseid ega sellist füüsilist seisundit, mis võiks tiinusele ja heaolule halvasti mõjuda;

Ettepanek võtta vastu määrus
Artikkel 13 – lõige 3 – lõik 1 – punkt b
	

	Komisjoni ettepanek
	Muudatusettepanek

	b)	emaste koerte ja emaste kasside tiinus, millest saadakse pesakondi, toimub maksimaalset sagedust ületamata;
	b)	emaste koerte või emaste kasside tiinus, millest saadakse pesakondi, toimub kooskõlas I lisa punktiga 3 maksimaalset sagedust ületamata;

Ettepanek võtta vastu määrus
Artikkel 13 – lõige 3 – lõik 1 – punkt d
	

	Komisjoni ettepanek
	Muudatusettepanek

	d)	iga kaheksa-aastane või vanem emane koer ja iga kuueaastane või vanem emane kass peab enne järglaste saamist läbima veterinaararsti füüsilise läbivaatuse ja saama kirjaliku kinnituse selle kohta, et looma tiinus ei kujuta endast riski tema heaolule ega tervisele;
	välja jäetud

Ettepanek võtta vastu määrus
Artikkel 13 – lõige 3 – lõik 1 – punkt e
	

	Komisjoni ettepanek
	Muudatusettepanek

	e)	täiskasvanud emaseid koeri ja kasse, keda ei kasutata enam paljundamiseks (sh käesoleva määruse sätete tõttu), ei tapeta ega hüljata. Kooskõlas käesoleva määrusega tagavad ettevõtjad jätkuvalt kõnealuste loomade heaolu.
	e)	koeri ja kasse, keda ei kasutata enam paljundamiseks (sh käesoleva määruse sätete tõttu), peetakse edasi või nad müüakse, antakse ära või paigutatakse uude elukohta, kuid neid ei tapeta ega hüljata.

Ettepanek võtta vastu määrus
Artikkel 13 – lõige 3 – lõik 2
	

	Komisjoni ettepanek
	Muudatusettepanek

	Ettevõtja säilitab punktis d osutatud kirjalikku kinnitust vähemalt kolm aastat pärast emase koera või emase kassi surma.
	välja jäetud

Ettepanek võtta vastu määrus
Artikkel 13 – lõige 3 – lõik 2 a (uus)
	

	Komisjoni ettepanek
	Muudatusettepanek

	
	Kui ettevõtjatel ja varjupaikade eest vastutavatel füüsilistel või juriidilistel isikutel on koera või kassi tervisekontrolli tulemused või kõnealuse lemmiklooma isa või ema geneetilised aruanded ja diagnoosid, jagavad nad seda teavet looma võtjaga.

Ettepanek võtta vastu määrus
Artikkel 13 – lõige 4
	

	Komisjoni ettepanek
	Muudatusettepanek

	4.	Käesolevat artiklit kohaldatakse alates [viis aastat alates käesoleva määruse jõustumise kuupäevast].
	välja jäetud

Ettepanek võtta vastu määrus
Artikkel 14 – lõige 1
	

	Komisjoni ettepanek
	Muudatusettepanek

	1.	Ettevõtjad ning füüsilisest või juriidilisest isikust varjupaigapidajad tagavad, et võetakse meetmeid kasside ja koerte käitumuslike vajaduste rahuldamiseks kooskõlas I lisa punktiga 4.
	1.	Ettevõtjad tagavad, et võetakse meetmeid kasside või koerte käitumuslike vajaduste rahuldamiseks kooskõlas I lisa punktiga 4.

Ettepanek võtta vastu määrus
Artikkel 14 – lõige 2 – sissejuhatav osa
	

	Komisjoni ettepanek
	Muudatusettepanek

	2.	Koerte ja kasside pidamine nende loomulikku liikumist piiraval alal on keelatud, välja arvatud järgmiste protseduuride või ravi korral:
	2.	Koerte ja kasside pidamine nende loomulikku liikumist piiraval alal on keelatud, välja arvatud artikli 12 lõike 3 teises lõigus osutatud juhul ja järgmiste protseduuride või ravi korral:

Ettepanek võtta vastu määrus
Artikkel 14 – lõige 2 – punkt a
	

	Komisjoni ettepanek
	Muudatusettepanek

	a)	füüsiline läbivaatus, sealhulgas loomade identifitseerimine;
	a)	füüsiline läbivaatus;



Muudatusettepanek		161

Ettepanek võtta vastu määrus
Artikkel 14 – lõige 2 – punkt b
	

	Komisjoni ettepanek
	Muudatusettepanek

	b)	loomade märgistamine identifitseerimise eesmärgil;
	b)	koerte ja kasside individuaalne identifitseerimine ning identifitseerimisteabe lugemine;

Ettepanek võtta vastu määrus
Artikkel 14 – lõige 3
	

	Komisjoni ettepanek
	Muudatusettepanek

	3.	Kinnisidumine ettevõtte ruumides kauemaks kui üks tund on keelatud, välja arvatud meditsiiniliste protseduuride ajal.
	3.	Kinnisidumine on keelatud, välja arvatud meditsiiniliste protseduuride ajal.

Ettepanek võtta vastu määrus
Artikkel 14 – lõige 5 a (uus)
	

	Komisjoni ettepanek
	Muudatusettepanek

	
	5a.	Ettevõtjad tagavad, et rikastamine on tagatud ja kättesaadav kõikidele koertele või kassidele, luues ergutava keskkonna, võimaldades liigiomast käitumist ja vähendades nende rahulolematust.

Ettepanek võtta vastu määrus
Artikkel 14 – lõige 5 b (uus)
	

	Komisjoni ettepanek
	Muudatusettepanek

	
	5b.	Liikmesriigid võivad teha lõikest 3 erandeid sõjaväes, politseis ja tolliametis kasutatavate koerte puhul, keda peetakse kasvandustes või müügiettevõtetes.

Ettepanek võtta vastu määrus
Artikkel 15 – lõige 1
	

	Komisjoni ettepanek
	Muudatusettepanek

	1.	Keelatud on keha muutvad operatsioonid, sealhulgas kõrvade lõikamine, saba lõikamine, varvaste osaline või täielik amputeerimine ning häälekurdude resektsioon, välja arvatud juhul, kui seda tehakse meditsiinilise näidustuse tõttu, mille ainus eesmärk on koerte ja kasside tervise paremaks muutmine. Sellisel juhul viib protseduuri läbi üksnes veterinaararst, kasutades anesteesiat ja pikaajalist analgeesiat.
	1.	Keelatud on keha muutvad operatsioonid, sealhulgas kõrvade lõikamine, saba lõikamine, küünte eemaldamine või muu varvaste osaline või täielik amputeerimine ning häälekurdude resektsioon, välja arvatud juhul, kui seda tehakse meditsiinilise näidustuse tõttu, mis võib hõlmata profülaktilisi, diagnostilisi ja/või ravipõhjuseid, ja mille ainus eesmärk on koerte või kasside tervise säilitamine, paremaks muutmine või vigastuse ärahoidmine. Sellisel juhul viib protseduuri läbi üksnes veterinaararst, kasutades anesteesiat ja pikaajalist analgeesiat.

Ettepanek võtta vastu määrus
Artikkel 15 – lõige 1 a (uus)
	

	Komisjoni ettepanek
	Muudatusettepanek

	
	1a.	Muutvate operatsioonide meditsiinilise näidustuse ja läbiviidud protseduuri üksikasjad dokumenteerib veterinaararst. Ettevõtja säilitab selle dokumendi kuni koera või kassi koos selle dokumendiga teisele ettevõttele või omanikule üleandmiseni. Veterinaararsti poolt muutva operatsiooni tegemise ajal koera või kassi eest vastutavat ettevõtet haldav ettevõtja säilitab dokumendi koopiat kolm aastat.

	
	Erandina võivad liikmesriigid lubada kõrvade lõikamist sälkamise teel või kõrvaotsa äralõikamist hulkuvate kasside märgistamiseks, mida tehakse nende viljatuks muutmisel kinnipüüdmise ja viljatuks muutmise programmide raames.

Ettepanek võtta vastu määrus
Artikkel 15 – lõige 2
	

	Komisjoni ettepanek
	Muudatusettepanek

	2.	Isas- ja emasloomade viljatuks muutmine on lubatud üksnes juhul, kui seda teeb veterinaararst, kasutades anesteesiat ja pikaajalist analgeesiat.
	2.	Ettevõtjad tagavad, et viljatuks muutmist teeb üksnes veterinaararst, kasutades anesteesiat ja pikaajalist analgeesiat.

	
	Asjakohasel juhul võivad veterinaararstid kaaluda viljatuks muutmise asemel mittekirurgilist steriliseerimist.

Ettepanek võtta vastu määrus
Artikkel 15 – lõige 3 – sissejuhatav osa
	

	Komisjoni ettepanek
	Muudatusettepanek

	3.	Keelatud on järgmised kohtlemisviisid:
	3.	Keelatud on järgmised valu või kannatusi tekitavad kohtlemisviisid:

Ettepanek võtta vastu määrus
Artikkel 15 – lõige 3 – punkt d
	

	Komisjoni ettepanek
	Muudatusettepanek

	d)	suukorvide pikaajaline kasutamine, välja arvatud juhul, kui see on vajalik tervise või heaoluga seotud põhjustel, ja sel juhul piirdub kestus lühima vajaliku ajaga;
	(Ei puuduta eestikeelset versiooni.)	 

Ettepanek võtta vastu määrus
Artikkel 15 – lõige 3 – punkt e
	

	Komisjoni ettepanek
	Muudatusettepanek

	e)	koerte või kasside tõstmine jäsemetest, peast, sabast ja karvadest.
	e)	koerte või kasside tõstmine jäsemetest, peast, sabast, kõrvadest, nahast või karvadest.

Ettepanek võtta vastu määrus
Artikkel 15 – lõige 3 – punkt e a (uus)
	

	Komisjoni ettepanek
	Muudatusettepanek

	
	ea)	ogadega kaelarihmade kasutamine;



Muudatusettepanek		174

Ettepanek võtta vastu määrus
Artikkel 15 – lõige 3 – punkt e b (uus)
	

	Komisjoni ettepanek
	Muudatusettepanek

	
	eb)	täispoovate kaelarihmade kasutamine.

Ettepanek võtta vastu määrus
Artikkel 15 – lõige 3 a (uus)
	

	Komisjoni ettepanek
	Muudatusettepanek

	
	3a.	Liikmesriigid võivad teha lõikest 3 erandeid sõjaväes, politseis või tolliametis kasutamiseks mõeldud koerte puhul.

Ettepanek võtta vastu määrus
Artikkel 15 a (uus)
	

	Komisjoni ettepanek
	Muudatusettepanek

	
	Artikkel 15a

	
	Esteetilised etendused, näitused ja võistlused

	
	1.	Kasvandusi või müügiettevõtteid haldavad ettevõtjad ei kasuta koerte ja kasside esteetilistel etendustel, näitustel ega võistlustel liialdatud välimikuomadustega koeri ega kasse ning koeri ja kasse, kellel on tehtud keha muutev operatsioon, mille tagajärjel on nende füüsilised omadused muutunud.

	
	2.	Koerte ja kasside esteetiliste etenduste, näituste ja võistluste korraldajad jätavad sellistelt etendustelt, näitustelt ja võistlustelt kõrvale liialdatud välimikuomadustega koerad ja kassid ning koerad või kassid, kellel on tehtud keha muutev operatsioon, mille tagajärjel on nende füüsilised omadused muutunud.

Ettepanek võtta vastu määrus
Artikkel 17 – lõige 1
	

	Komisjoni ettepanek
	Muudatusettepanek

	1.	Alates [kolm aastat pärast jõustumise kuupäeva] märgistatakse kõik liidus asuvates ettevõtetes loovutamiseks peetavad koerad ja kassid, sealhulgas kasvandustes peetavad täiskasvanud koerad ja kassid, varjupaikades peetavad koerad ja kassid ning füüsiliste isikute poolt loovutatavad koerad ja kassid identifitseerimiseks mikrokiipi sisaldava nahaaluse transpondriga vastavalt II lisale. Ettevõtteid haldavad ettevõtjad tagavad, et nende ettevõtetes sündinud koerad ja kassid märgistatakse identifitseerimiseks kuupäevaks, mil nad liidus loovutatakse, või hiljemalt kolme kuu jooksul pärast looma sündi. Transpondri paigaldab veterinaararst või see toimub veterinaararsti vastutusel.
	1.	Kõik ettevõtetes peetavad koerad ja kassid ning kõik turule viidavad koerad ja kassid identifitseeritakse individuaalselt mikrokiipi sisaldava nahaaluse transpondriga vastavalt II lisale. Transpondri paigaldab veterinaararst või see toimub veterinaararsti vastutusel. Kui veterinaararst on arvamusel, et mikrokiibi paigaldamine võib märkimisväärselt kahjustada koera või kassi tervist, võib ta mikrokiibi paigaldamise ajutiselt edasi lükata, kuni looma terviseprobleeme saab korralikult ravida. Kui koeral või kassil tekib pärast mikrokiibi paigaldamist märkimisväärseid kõrvaltoimeid, võtab veterinaararst koera või kassi tervise tagamiseks kõik vajalikud meetmed, sealhulgas mikrokiibi eemaldamine.

Ettepanek võtta vastu määrus
Artikkel 17 – lõige 1 a (uus)
	

	Komisjoni ettepanek
	Muudatusettepanek

	
	1a.	Ettevõtteid haldavad ettevõtjad tagavad, et nende ettevõtetes sündinud koerad ja kassid identifitseeritakse individuaalselt kolme kuu jooksul pärast nende sündi ja igal juhul enne nende turuleviimise kuupäeva.

Ettepanek võtta vastu määrus
Artikkel 17 – lõige 1 b (uus)
	

	Komisjoni ettepanek
	Muudatusettepanek

	
	1b.	Ettevõtjad, kes haldavad müügiettevõtteid ja varjupaiku ning kes vastutavad soovimatute, hüljatud, hulkuvate, kaotatud või konfiskeeritud koerte ja kasside eest, kes saabuvad nende ettevõtetesse või satuvad nende vastutuse alla, tagavad, et koerad ja kassid identifitseeritakse individuaalselt 30 päeva jooksul pärast nende saabumist ettevõttesse ja igal juhul enne nende turuleviimise kuupäeva.

Ettepanek võtta vastu määrus
Artikkel 17 – lõige 1 c (uus)
	

	Komisjoni ettepanek
	Muudatusettepanek

	
	1c.	Muud füüsilised või juriidilised isikud, kes ei ole ettevõtjad ja kes viivad koeri või kasse turule, tagavad, et loomad on enne turuleviimise kuupäeva individuaalselt identifitseeritud.

Ettepanek võtta vastu määrus
Artikkel 17 – lõige 1 d (uus)
	

	Komisjoni ettepanek
	Muudatusettepanek

	
	1d.	Koerad ja kassid, kes on enne [käesoleva määruse kohaldamise alguskuupäev] kooskõlas liidu või riigisisese õigusega individuaalselt identifitseeritud mikrokiipi sisaldava süstitava transpondriga, loetakse käesoleva lõike nõuetele vastavaks, tingimusel et mikrokiip on loetav.

Ettepanek võtta vastu määrus
Artikkel 17 – lõige 1 e (uus)
	

	Komisjoni ettepanek
	Muudatusettepanek

	
	1e.	Alates ... [viis aastat pärast käesoleva määruse jõustumise kuupäeva] identifitseeritakse kõik peetavad koerad individuaalselt vastavalt lõikele 1.

	
	Alates ... [kümme aastat pärast käesoleva määruse jõustumise kuupäeva] identifitseeritakse kõik peetavad kassid individuaalselt vastavalt lõikele 1.



Muudatusettepanek		182

Ettepanek võtta vastu määrus
Artikkel 17 – lõige 2
	

	Komisjoni ettepanek
	Muudatusettepanek

	2.	Alates [kolm aastat pärast jõustumise kuupäeva] registreerib veterinaararst või tema vastutusel tegutsev abiline lõike 1 kohaselt identifitseeritud koerad ja kassid artiklis 19 osutatud riiklikus andmebaasis. Kasvandustes peetavad koerad ja kassid registreeritakse koerte või kasside eest vastutava kasvanduse omaniku nimele. Varjupaikades peetavad koerad ja kassid registreeritakse varjupaiga eest vastutava isiku nimele. Füüsiliste isikute puhul, kes kavatsevad liidus loovutada koera või kassi, registreeritakse loom selle isiku nimele. Koera või kassi iga järgmine omanik või looma eest vastutav isik tagab, et omaniku või vastutava isiku vahetus registreeritakse artiklis 19 osutatud andmebaasis.
	2.	Veterinaararst registreerib koerad ja kassid artiklis 19 osutatud riiklikus andmebaasis kahe tööpäeva jooksul pärast nende lõike 1 kohast identifitseerimist. Liikmesriigid võivad lubada registreerimist muude isikute kui veterinaararstide poolt, tingimusel et nad on kehtestanud meetmed, millega tagada andmebaasi sisestatud teabe täpsus. Ettevõtetes peetavad koerad ja kassid registreeritakse koerte või kasside eest vastutavat ettevõtet haldava ettevõtja nimele. Füüsiliste isikute puhul, kes viivad koera või kassi turule, registreeritakse loom selle isiku nimele. Omandiõiguse või vastutuse üleandmise korral tagab füüsiline või juriidiline isik, kes viib koera või kassi turule, et omaniku või vastutava isiku mis tahes vahetus registreeritakse artiklis 19 osutatud andmebaasis kahe nädala jooksul alates omaniku või vastutava isiku vahetuse kuupäevast, kooskõlas vastutava liikmesriigi kehtestatud tingimustega.

Ettepanek võtta vastu määrus
Artikkel 17 – lõige 2 a (uus)
	

	Komisjoni ettepanek
	Muudatusettepanek

	
	2a.	Ettevõttes peetava koera või kassi surma korral tagab ettevõtja, et surm registreeritakse artiklis 19 osutatud andmebaasis vastavalt selle andmebaasi eest vastutava liikmesriigi kehtestatud tingimustele.

Ettepanek võtta vastu määrus
Artikkel 17 – lõige 2 b (uus)
	

	Komisjoni ettepanek
	Muudatusettepanek

	
	2b.	Liikmesriigid võivad teha lõigetest 2 ja 2a erandeid sõjaväekoerte, politsei- ja tollikoerte puhul, keda peetakse ettevõtetes.

Ettepanek võtta vastu määrus
Artikkel 17 – lõige 3 – lõik 1 – sissejuhatav osa
	

	Komisjoni ettepanek
	Muudatusettepanek

	Alates [kolm aastat pärast jõustumise kuupäeva] esitab koera või kassi loovutaja enne looma loovutamist liidus looma võtjale alljärgneva:
	Enne koera või kassi turuleviimist esitab ettevõtja või füüsiline või juriidiline isik, kes koera või kassi turule viib, looma võtjale alljärgneva:

Ettepanek võtta vastu määrus
Artikkel 17 – lõige 3 – lõik 1 – punkt a
	

	Komisjoni ettepanek
	Muudatusettepanek

	a)	tõend looma identifitseerimise ja registreerimise kohta vastavalt lõigetele 1 ja 2;
	a)	tõend koera või kassi identifitseerimise ja registreerimise kohta vastavalt lõigetele 1 ja 2 ning veebilink lõikes 6 osutatud süsteemile;

Ettepanek võtta vastu määrus
Artikkel 17 – lõige 3 – lõik 2
	

	Komisjoni ettepanek
	Muudatusettepanek

	Looma võtjal peab olema võimalik kontrollida loovutatud looma identifitseerimise ja registreerimise andmeid lõikes 7 osutatud süsteemi kaudu.
	Looma võtjal peab olema võimalik kontrollida turule viidud koerte ja kasside identifitseerimise ja registreerimise autentsust lõikes 7 osutatud süsteemi kaudu.

Ettepanek võtta vastu määrus
Artikkel 17 – lõige 4 – lõik 1
	

	Komisjoni ettepanek
	Muudatusettepanek

	Veebiplatvormide pakkujad tagavad alates [viis aastat pärast jõustumise kuupäeva], et nende veebiliides on kavandatud ja korraldatud nii, et koerte ja kasside loovutajad saaksid täita lõikest 3 tulenevaid kohustusi kooskõlas määruse (EL) 2022/2065 artikliga 31, ning teavitavad looma võtjaid nähtaval viisil võimalusest kontrollida looma identifitseerimist ja registreerimist lõikes 6 osutatud süsteemi veebilingi kaudu.
	Veebiplatvormide pakkujad tagavad, et nende veebiliides on kavandatud ja korraldatud nii, et see hõlbustab ettevõtjatel või muudel füüsilistel või juriidilistel isikutel, kes koeri ja kasse turule viivad, täita lõikest 3 ja artikli 8 lõikest 2 tulenevaid kohustusi kooskõlas määruse (EL) 2022/2065 artikliga 31, ning teavitavad looma võtjaid nähtaval viisil võimalusest kontrollida koera või kassi identifitseerimist ja registreerimist lõikes 6 osutatud süsteemi veebilingi kaudu.

Ettepanek võtta vastu määrus
Artikkel 17 – lõige 4 – lõik 2
	

	Komisjoni ettepanek
	Muudatusettepanek

	Koerte ja kasside loovutaja vastutab ainuisikuliselt veebiplatvormi liidese kaudu esitatud teabe täpsuse eest. Ühtegi käesoleva lõike sätet ei tõlgendata nii, nagu kehtestataks sellega veebiplatvormi pakkujale üldine jälgimiskohustus määruse (EL) 2022/2065 artikli 8 tähenduses.
	Veebiplatvormi liidese kaudu esitatud teabe täpsuse eest vastutab ainuisikuliselt füüsiline või juriidiline isik, kes koeri või kasse turule viib. Ühtegi käesoleva lõike sätet ei tõlgendata nii, nagu kehtestataks sellega veebiplatvormi pakkujale üldine jälgimiskohustus määruse (EL) 2022/2065 artikli 8 tähenduses.

Ettepanek võtta vastu määrus
Artikkel 17 – lõige 5
	

	Komisjoni ettepanek
	Muudatusettepanek

	5.	Komisjon võtab vastu rakendusaktid, millega määratakse kindlaks teave, mille looma loovutajad peavad esitama identifitseerimise ja registreerimise tõendina vastavalt lõike 3 punktile a, juhul kui koeri ja kasse pakutakse veebiplatvormide kaudu või juhul, kui neid pakutakse muul viisil. Nimetatud rakendusaktid võetakse vastu kooskõlas artiklis 24 osutatud kontrollimenetlusega.
	välja jäetud

Ettepanek võtta vastu määrus
Artikkel 17 – lõige 6 – sissejuhatav osa
	

	Komisjoni ettepanek
	Muudatusettepanek

	6.	Komisjon tagab, et alates [kolm aastat pärast jõustumiskuupäeva] on üldsusele tasuta kättesaadav süsteem, mis kontrollib loovutatavate kasside või koerte identifitseerimise ja registreerimise autentsust automaatselt artiklis 19 osutatud andmebaasist. Komisjon võib usaldada selle süsteemi arendamise, hooldamise ja käitamise sõltumatule üksusele. Süsteem peab täitma järgmisi kriteeriume:
	6.	Komisjon tagab, et üldsusele on tasuta kättesaadav veebisüsteem, mis kontrollib turule viidavate kasside või koerte identifitseerimise ja registreerimise autentsust automaatselt artiklis 19 osutatud andmebaasist. Komisjon võib vastavalt määruse (EL, Euratom) 2018/1046 VII jaotise asjaomastele sätetele usaldada pärast avalikku valikumenetlust selle süsteemi arendamise, hooldamise ja käitamise sõltumatule üksusele. Süsteem peab täitma järgmisi kriteeriume:

Ettepanek võtta vastu määrus
Artikkel 17 – lõige 7 – lõik 1 – sissejuhatav osa
	

	Komisjoni ettepanek
	Muudatusettepanek

	Komisjon võtab [kolm aastat pärast jõustumise kuupäeva] vastu rakendusaktid, milles täpsustatakse lõikes 6 osutatud süsteemi järgmisi aspekte:
	Komisjon võtab vastu rakendusaktid, milles sätestatakse järgmine:

Ettepanek võtta vastu määrus
Artikkel 17 – lõige 7 – lõik 1 – punkt a (uus)
	

	Komisjoni ettepanek
	Muudatusettepanek

	
	a)	artikli 19 lõike 3 punktis a osutatud andmebaaside sisu põhjal täpne teave, mille peavad esitama koeri või kasse turule viivad füüsilised ja juriidilised isikud, et tõendada koerte ja kasside identifitseerimist ja registreerimist kooskõlas lõike 3 punktiga a – seda koerte ja kasside pakkumise korral nii veebiplatvormide kaudu kui ka muul viisil;

Ettepanek võtta vastu määrus
Artikkel 17 – lõige 1 – lõik 1 – punkt c – taane 2 a (uus)
	

	Komisjoni ettepanek
	Muudatusettepanek

	
	–	isikuandmete kategooriad, mis tehakse kontrollivale isikule identifitseerimise ja registreerimise kontrolli ajal kättesaadavaks, piirdudes nende kategooriatega, mis on sellise kontrolli jaoks hädavajalikud.

Ettepanek võtta vastu määrus
Artikkel 17 – lõige 7 – lõik 1 – punkt b (uus)
	

	Komisjoni ettepanek
	Muudatusettepanek

	
	b)	lõikes 6 osutatud süsteemi järgmised aspektid:

	
	– süsteemi põhifunktsioonid;

Ettepanek võtta vastu määrus
Artikkel 17 – lõige 7 – lõik 1 a (uus)
	

	Komisjoni ettepanek
	Muudatusettepanek

	
	Punktis a osutatud rakendusaktid võetakse vastu ... [käesoleva määruse kohaldamise alguskuupäev] ja punktis b osutatud rakendusakt võetakse vastu ... [kolm aastat pärast käesoleva määruse jõustumise kuupäeva].

Ettepanek võtta vastu määrus
Artikkel 18 – lõik 1 – punkt a a (uus)
	

	Komisjoni ettepanek
	Muudatusettepanek

	
	aa)	tagab, et veterinaararstid ja muud asjaomased spetsialistid saavad kooskõlas terviseühtsuse põhimõttega koolitust loomade heaolu parimate tavade kohta, sealhulgas heaoluga seotud rikkumiste, kaasa arvatud artiklis 15 sätestatud valu tekitavate tavade tuvastamise ja nendest teatamise kohta;

Ettepanek võtta vastu määrus
Artikkel 18 – lõik 1 – punkt a b (uus)
	

	Komisjoni ettepanek
	Muudatusettepanek

	
	ab)	tagab, et ettevõtjad, varjupaikade, hoiukodude ja hoiupaikade eest vastutavad füüsilised või juriidilised isikud, loomahooldajad ja veterinaararstid saavad piisavalt ja korrapäraselt koolitusi ja punktis a osutatud koolituskursuste läbimise korral tunnistuse;

Ettepanek võtta vastu määrus
Artikkel 18 – lõik 1 – punkt a c (uus)
	

	Komisjoni ettepanek
	Muudatusettepanek

	
	ac)	tagab, et veterinaararstidele on kättesaadavad varjupaigaloomadega seotud meditsiinikursused, sealhulgas need, mis keskenduvad karja tervisele;

Ettepanek võtta vastu määrus
Artikkel 18 – lõik 1 – punkt a d (uus)
	

	Komisjoni ettepanek
	Muudatusettepanek

	
	ad)	tagab, et sõjaväe, politsei ja tolli teenistuskoerte koolitajad ja juhid saaksid liikmesriikides ja eelistatavalt ka liikmesriikide ülest korrapärast koolitust, et parandada nende oskusi, eelkõige operantse tingimise ja positiivse kinnitamise, käitumisteaduste ja heaolu põhimõtete ning nii koerte kui ka koerajuhtide stressi ohjamise alal;

Ettepanek võtta vastu määrus
Artikkel 18 – lõik 1 – punkt b a (uus)
	

	Komisjoni ettepanek
	Muudatusettepanek

	
	ba)	hõlbustab pädevate asutuste, veterinaarühenduste ja haridusasutuste vahelist koostööd, et töötada välja loomapidajatele ja veterinaarspetsialistidele mõeldud kvaliteetsed pikaajalised teaduspõhised koolitusprogrammid ja neid edendada, suurendades koostööd asjaomaste asutuste vahel ja teabekampaaniate vahelist koostoimet.

Ettepanek võtta vastu määrus
Artikkel 18 a (uus)
	

	Komisjoni ettepanek
	Muudatusettepanek

	
	Artikkel 18a

	
	Hulkuvate loomade kaitset käsitlevad riiklikud teavituskampaaniad ja hulkuvate loomade kaitset käsitlevad õigusaktid 

	
	1.	Liikmesriike ergutatakse algatama ja ellu viima riiklikke teavituskampaaniaid, mis käsitlevad koerte ja kasside kaitset ning heaolu reguleerivaid kehtivaid õigusakte. Need kampaaniad peavad olema suunatud nii loomaomanikele kui ka üldsusele, et suurendada teadlikkust loomade eest hoolitsemise juriidilistest kohustustest ja parimatest tavadest.

	
	2.	Pädevad asutused võivad korraldada teavituskampaaniaid koostöös loomakaitseorganisatsioonide, veterinaararstide ja muude asjaomaste üksustega. Edastada tuleb järgmist teavet:

	
	a)	lemmikloomade pidajate juriidilised kohustused;

	
	b)	kohalike ametiasutuste vastutus ja tegevus hulkuvate loomadega tegelemisel, samuti meetmed, mida nad peavad võtma loomade hülgamise vältimiseks;

	
	c)	meetmed, mida tuleb võtta, kui isik leiab kadunud või hüljatud looma, sealhulgas ühenduse võtmine veterinaarteenistuste, loomade varjupaikade või kohaliku politseiga;

	
	d)	avaldus selle kohta, kui oluline on vastutustundlik looma võtmine ja looma viljatuks muutmine hulkuvate loomade populatsiooni vähendamisel.

	
	3.	Liikmesriigid võivad rahastada neid kampaaniaid riiklikest või piirkondlikest vahenditest ning ergutada massimeedia ja haridusasutuste osalemist, et teavet laiemalt levitada.

	
	4.	Komisjon ergutab heade tavade vahetamist liikmesriikide vahel.



Muudatusettepanek		203
Ettepanek võtta vastu määrus
Artikkel 18 b (uus)
	

	Komisjoni ettepanek
	Muudatusettepanek

	
	Artikkel 18b

	
	Meetmed koerte ja kasside hülgamise vältimiseks ning nende viljatuks muutmise edendamiseks

	
	1.	Liikmesriike innustatakse võtma erimeetmeid, et vältida koerte ja kasside hülgamist, sealhulgas riikliku hariduse kaudu, suurendades teadlikkust vastutustundlikust loomapidamisest ja tagades kehtivate õigusaktide tulemuslik täitmine.

	
	2.	Hulkuvate loomade arvu vähendamiseks ergutatakse liikmesriike tegema kindlaks ja kasutama riiklikke ja erasektori rahalisi vahendeid järgmise jaoks:

	
	a)	tasuta või subsideeritud kampaaniate korraldamine hulkuvate koerte ja kasside ning selliste lemmikloomade viljatuks muutmiseks, kes kuuluvad väikese sissetulekuga inimestele või loomakaitseorganisatsioonidele;

	
	b)	lemmikloomade registreerimise ja identifitseerimise programmid, sealhulgas mikrokiibistamine, et hõlbustada loomade võtmist ja kadunud loomade omanikele tagastamist ning vältida hülgamist;

	
	c)	elanikkonna teadlikkuse tõstmine ja harimine, käsitledes lemmiklooma pidamisega seotud vastutust ning hülgamise negatiivset mõju loomade heaolule ja kogukondadele.

	
	3.	Liikmesriigid võivad teha koostööd valitsusväliste organisatsioonide, loomkliinikute ja kohalike ametiasutustega, et rakendada lõigetes 1 ja 2 osutatud meetmeid ning hõlbustada juurdepääsu viljatuks muutmise ja identifitseerimisprogrammidele.

Ettepanek võtta vastu määrus
Artikkel 19 – lõige 1
	

	Komisjoni ettepanek
	Muudatusettepanek

	1.	Pädevad asutused loovad alates [kolm aastat pärast käesoleva määruse jõustumise kuupäeva] mikrokiibitud koerte ja kasside registreerimiseks andmebaasi ja haldavad seda.
	1.	Pädevad asutused loovad artikli 17 ja artikli 21 lõike 4 kohaselt identifitseeritud ja registreeritud koerte ja kasside andmebaasid ja haldavad neid.

Ettepanek võtta vastu määrus
Artikkel 19 – lõige 2
	

	Komisjoni ettepanek
	Muudatusettepanek

	2.	Liikmesriigid tagavad, et nende lõikes 1 osutatud andmebaasid on alates [viis aastat pärast käesoleva määruse jõustumise kuupäeva] koostalitlusvõimelised teiste liikmesriikide samasuguste andmebaasidega, nii et koera või kassi identifitseerimist on võimalik autentida ja jälgida kogu liidus.
	2.	Liikmesriigid tagavad, et nende lõikes 1 osutatud andmebaasid vastavad lõike 3 punktis b osutatud rakendusaktis sätestatud nõuetele, et tagada nende koostalitlusvõime, nii et koera või kassi identifitseerimist on võimalik autentida ja jälgida kogu liidus.

Ettepanek võtta vastu määrus
Artikkel 19 – lõige 2 a (uus)
	

	Komisjoni ettepanek
	Muudatusettepanek

	
	2a.	Komisjon loob indeksandmebaasi, mis sisaldab koerte ja kasside mikrokiipide identifitseerimisnumbreid ning teavet riiklike andmebaaside kohta, kus identifitseerimisandmed on salvestatud, ilma juurdepääsuta isikuandmetele, ning haldab seda andmebaasi. Komisjon võib vastavalt määruse (EL, Euratom) 2024/2509 VII jaotise asjakohastele sätetele anda pärast avalikku valikumenetlust selle indeksandmebaasi arendamise, hooldamise ja käitamise ülesande sõltumatule üksusele.

Ettepanek võtta vastu määrus
Artikkel 19 – lõige 2 b (uus)
	

	Komisjoni ettepanek
	Muudatusettepanek

	
	2b.	Komisjon ja liikmesriikide pädevad asutused teevad koostööd, et luua üldsusele ligipääsetav kõiki liidu loomavarjupaikasid hõlmav andmebaas ja seda hallata, et tagada läbipaistvus ja vastutus loomade heaolu käsitlevate õigusaktide järgimisel.

Ettepanek võtta vastu määrus
Artikkel 19 – lõige 3 – lõik 1 – punkt b
	

	Komisjoni ettepanek
	Muudatusettepanek

	b)	nende liikmesriikidevaheline koostalitlusvõime;
	b)	nende liikmesriikide andmebaaside ja indeksandmebaasi vaheline koostalitlusvõime; 

Ettepanek võtta vastu määrus
Artikkel 19 – lõige 3 – lõik 1 – punkt f a (uus)
	

	Komisjoni ettepanek
	Muudatusettepanek

	
	fa)	lõikes 1 osutatud liikmesriikide andmebaaside ja mis tahes muu asjaomase andmebaasi, sealhulgas ametliku kontrolli teabehaldussüsteemi omavaheline ühendamine.

Ettepanek võtta vastu määrus
Artikkel 20 a (uus)
	

	Komisjoni ettepanek
	Muudatusettepanek

	
	Artikkel 20a

	
	Riiklikud teavituskampaaniad hulkuvaid loomi käsitlevate õigusaktide ja nende kaitse kohta

	
	1.	Liikmesriike ergutatakse algatama koos pädevate asutustega ja ellu viima riiklikke teavituskampaaniaid, mis käsitlevad kehtivaid õigusakte koerte ja kasside kaitse ning heaolu kohta. Need kampaaniad peaksid olema suunatud nii loomaomanikele kui ka üldsusele, et suurendada teadlikkust loomade eest hoolitsemise juriidilistest kohustustest ja headest tavadest.

	
	2.	Pädevad asutused võivad teha teavituskampaaniaid koostöös loomakaitseorganisatsioonide, veterinaararstide ja muude asjaomaste üksustega. Esitada tuleb järgmist teavet:

	
	a)	lemmikloomade omanike juriidilised kohustused;

	
	b)	kohalike ametiasutuste vastutus ja tegevus hulkuvate loomadega tegelemisel ning meetmed loomade hülgamise vältimiseks;

	
	c)	soovitused juhuks, kui isik leiab kadunud või hüljatud looma, sealhulga ühenduse võtmine veterinaarteenistuste, loomade varjupaikade või kohaliku politseiga;

	
	d) vastutustundlikkuse tähtsus looma võtmisel ja looma viljatuks muutmise tähtsus hulkuvate loomade populatsiooni vähendamisel.

	
	3.	Liikmesriigid võivad rahastada neid kampaaniaid riiklikest või piirkondlikest vahenditest ning julgustada osalema massimeediat ja haridusasutusi, et teavet laiemalt levitada.

	
	4.	Euroopa Komisjon ergutab heade tavade jagamist liikmesriikide vahel.

Ettepanek võtta vastu määrus
Artikkel 20 b (uus)
	

	Komisjoni ettepanek
	Muudatusettepanek

	
	Artikkel 20b

	
	Meetmed koerte ja kasside hülgamise vältimiseks ning nende viljatuks muutmise edendamiseks

	
	1.	Liikmesriike julgustatakse võtma koostöös pädevate asutustega konkreetseid meetmeid koerte ja kasside hülgamise vältimiseks, sealhulgas harima üldsust, muutma omanikud vastutavaks ja tagama, et kehtivaid õigusakte ka tegelikult järgitakse.

	
	2.	Et hulkuvate loomade arvu vähendada, ärgitatakse liikmesriike tegema kindlaks ja kasutama riiklikke ja erasektori rahalisi vahendeid järgmise jaoks:

	
	a)	tasuta või subsideeritud kampaaniate korraldamine hulkuvate koerte ja kasside ning selliste lemmikloomade viljatuks muutmiseks, kes kuuluvad väikese sissetulekuga inimestele või loomakaitseorganisatsioonidele;

	
	b)	lemmikloomade registreerimise ja identifitseerimise programmid, sealhulgas mikrokiibistamine, et hõlbustada loomade võtmist ja kadunud loomade omanikele tagastamist ning vältida hülgamist;

	
	c)	elanikkonna teadlikkuse tõstmine ja harimine, käsitledes lemmiklooma pidamisega seotud vastutust ning hülgamise negatiivset mõju loomade heaolule ja kogukonnale.

	
	3.	Liikmesriigid võivad teha koostööd valitsusväliste organisatsioonide, loomkliinikute ja kohalike ametiasutustega, et neid meetmeid ellu viia ning hõlbustada juurdepääsu viljatuks muutmise ja identifitseerimise programmidele.

Ettepanek võtta vastu määrus
Artikkel 20 c (uus)
	

	Komisjoni ettepanek
	Muudatusettepanek

	
	Artikkel 20c

	
	Andmekaitse

	
	1. 	Käesoleva määruse artiklite 7 ja 7a ning artikli 19 lõike 1 kohaselt kogutud isikuandmete töötlemisel on liikmesriikide pädevad asutused vastutavad töötlejad määruse (EL) 2016/679 tähenduses. 

	
	Käesoleva määruse artikli 17 lõike 6 ja artikli 21 lõike 4 teise lõigu kohaselt kogutud isikuandmete töötlemisel on komisjon vastutav töötleja määruse (EL) 2018/1725 tähenduses.

	
	Kõigil isikutel, kellel on juurdepääs esimeses ja teises lõigus osutatud isikuandmetele, on keelatud avaldada mis tahes isikuandmeid, millest nad said teada oma ülesannete täitmisel või muul viisil sellise tegevusega kaasnevalt. Liikmesriigid ja komisjon võtavad kõik asjakohased meetmed, et käsitleda selle keelu rikkumisi.

	
	Esimese ja teise lõigu alusel kogutud isikuandmeid ei tohi kasutada muudel eesmärkidel kui käesolevas määruses sätestatud heaolu- ja jälgitavusnõuete täitmise ametlikuks jälgimiseks ning pettuste avastamiseks kontrollimeetmete võtmise eesmärgil.

	
	2. 	Käesoleva artikli lõikes 1 osutatud isikuandmeid säilitatakse järgmiste ajavahemike jooksul:

	
	a) 	artiklite 7 ja 7a puhul kümme aastat pärast ettevõtte tegevuse lõpetamise kuupäeva;

	
	b) 	artikli 19 lõike 1 puhul 20 aastat pärast koera või kassi esmakordset registreerimist selles artiklis osutatud andmebaasis või viis aastat pärast koera või kassi surma registreerimist selles andmebaasis;

	
	c) 	artikli 21 lõike 4a teise lõigu puhul viis aastat pärast eelteavituse esitamise kuupäeva.

Ettepanek võtta vastu määrus
Artikkel 21 – lõige 1 – sissejuhatav osa
	

	Komisjoni ettepanek
	Muudatusettepanek

	1.	Alates [viis aastat pärast käesoleva määruse jõustumise kuupäeva] võib koeri ja kasse liidus turuleviimiseks liitu tuua üksnes juhul, kui nende pidamisel on järgitud ühte alljärgnevatest:
	1.	Koeri ja kasse võib turuleviimiseks liitu tuua üksnes juhul, kui on täidetud järgmised tingimused:

Ettepanek võtta vastu määrus
Artikkel 21 – lõige 1 – punkt a
	

	Komisjoni ettepanek
	Muudatusettepanek

	a)	käesoleva määruse II peatükk;
	a)	nad on aretatud ja nende pidamisel on järgitud ühte alljärgnevatest:

Ettepanek võtta vastu määrus
Artikkel 21 – lõige 1 – punkt a – alapunkt i (uus)
	

	Komisjoni ettepanek
	Muudatusettepanek

	
	i)	käesoleva määruse II peatükk;

Ettepanek võtta vastu määrus
Artikkel 21 – lõige 1 – punkt b
	

	Komisjoni ettepanek
	Muudatusettepanek

	b) 	tingimused, mille liit on tunnistanud samaväärseks käesolevas määruses sätestatud tingimustega; või
	ii)	tingimused, mille liit on tunnistanud kooskõlas määruse (EL) 2017/625 artikliga 129 samaväärseks käesoleva määruse II peatükis sätestatud tingimustega; või

Ettepanek võtta vastu määrus
Artikkel 21 – lõige 1 – punkt c 
	

	Komisjoni ettepanek
	Muudatusettepanek

	c) 	nõuded, mis sisalduvad liidu ja eksportiva riigi vahelises erilepingus, kui see on asjakohane.
	iii)	nõuded, mis sisalduvad liidu ja eksportiva riigi vahelises erilepingus, kui see on asjakohane.

Ettepanek võtta vastu määrus
Artikkel 21 – lõige 2
	

	Komisjoni ettepanek
	Muudatusettepanek

	2.	Alates [viis aastat pärast käesoleva määruse jõustumise kuupäeva] võib koeri ja kasse turuleviimiseks või loovutamiseks liitu tuua üksnes tingimusel, et nad on pärit kolmandast riigist või territooriumilt ja ettevõttest, mis on määruse (EL) 2017/625 artiklite 126 ja 127 kohaselt loetellu kantud.
	b)	nad on pärit kolmandast riigist või territooriumilt ja ettevõttest, mis on määruse (EL) 2017/625 artiklite 126 ja 127 kohaselt loetellu kantud.

Ettepanek võtta vastu määrus
Artikkel 21 – lõige 3
	

	Komisjoni ettepanek
	Muudatusettepanek

	3.	Alates [käesoleva määruse jõustumise kuupäev pluss viis aastat] peab kolmandatest riikidest ja territooriumidelt liitu toodavate koerte ja kasside ametlik sertifikaat sisaldama kinnitust, mis tõendab vastavust lõikele 1 ja millega kinnitatakse, et koerad ja kassid on pärit lõike 2 kohaselt loetellu kantud ettevõttest.
	2.	Määruse (EL) 2017/625 artikli 126 lõike 2 punktis c osutatud ametlik sertifikaat peab kolmandatest riikidest ja territooriumidelt liitu toodavate ja liidu turule viidavate koerte ja kasside puhul sisaldama kinnitust, mis tõendab vastavust käesoleva artikli lõikele 1.

Ettepanek võtta vastu määrus
Artikkel 21 – lõige 4 – lõik 1
	

	Komisjoni ettepanek
	Muudatusettepanek

	4. 	Ilma et see piiraks määruse (EL) nr 576/2013 artikli 10 lõike 1 punkti a ja määruse (EL) 2020/69211 artikli 74 lõike 1 kohaldamist, identifitseeritakse liitu toodavad koerad ja kassid jälgitavust võimaldava mikrokiibiga, nagu on osutatud artikli 17 lõikes 1.
	3. Ilma et see piiraks määruse (EL) nr 576/2013 artikli 10 lõike 1 punkti a ja määruse (EL) 2020/69211 artikli 74 lõike 1 kohaldamist, identifitseeritakse liitu toodavad ja liidu turule viidavad koerad ja kassid enne liitu toomist veterinaararsti poolt II lisale vastava mikrokiibiga. Importija tagab, et veterinaararst registreerib koerad ja kassid artiklis 19 osutatud riiklikus andmebaasis kahe tööpäeva jooksul pärast nende liitu toomist. Liikmesriigid võivad lubada registreerimist muude isikute kui veterinaararstide poolt, tingimusel et nad on kehtestanud meetmed, mille eesmärk on tagada andmebaasi sisestatud teabe täpsus.

	__________________
	__________________

	11 Komisjoni 30. jaanuari 2020. aasta delegeeritud määrus (EL) 2020/692, millega täiendatakse Euroopa Parlamendi ja nõukogu määrust (EL) 2016/429 seoses teatavate loomade, loomse paljundusmaterjali ja loomsete saaduste saadetiste liitu toomise ning nende järgneva liikumise ja käitlemise eeskirjadega (ELT L 174, 3.6.2020, lk 379).
	11 Komisjoni 30. jaanuari 2020. aasta delegeeritud määrus (EL) 2020/692, millega täiendatakse Euroopa Parlamendi ja nõukogu määrust (EL) 2016/429 seoses teatavate loomade, loomse paljundusmaterjali ja loomsete saaduste saadetiste liitu toomise ning nende järgneva liikumise ja käitlemise eeskirjadega (ELT L 174, 3.6.2020, lk 379).

Ettepanek võtta vastu määrus
Artikkel 21 – lõige 4 – lõik 2
	

	Komisjoni ettepanek
	Muudatusettepanek

	Juhul kui liitu toodavad koerad või kassid ei ole artikli 19 lõikes 1 osutatud liikmesriikide andmebaasis veel registreeritud, tagab looma omanik või looma eest vastutav isik pärast looma sihtkohta jõudmist, et loom registreeritakse saabumisjärgse 48 tunni jooksul ühes liikmesriikide andmebaasidest.
	Juhul kui liitu toodavad koerad või kassid ei ole artikli 19 lõikes 1 osutatud liikmesriikide andmebaasis veel registreeritud, registreerib veterinaar nad liidu piiril saabumise liikmesriigi andmebaasi. Registreering tehakse omaniku või looma eest vastutava isiku nimele ja selles dokumenteeritakse lõike 2 kohaselt loetellu kantud päritoluettevõte. Liikmesriigid võivad lubada registreerimist muude isikute kui veterinaararstide poolt, tingimusel et nad on kehtestanud meetmed, millega tagada andmebaasi sisestatud teabe täpsus.

Ettepanek võtta vastu määrus
Artikkel 21 – lõige 4 a (uus)
	

	Komisjoni ettepanek
	Muudatusettepanek

	
	4a.	Omanikud teavitavad koerte ja kasside liitu toomisest mittekaubandusliku liikumise raames, nagu on määratletud määruse (EL) 2016/429 artikli 4 punktis 14, liidu veebipõhises reisivate lemmikloomade andmebaasis vähemalt viis tööpäeva enne liidu piiri ületamist, välja arvatud järgmistel juhtudel:

	
	a) koerad või kassid, kes tuuakse liitu otse määruse (EL) nr 576/2013 artikli 13 lõike 1 kohaselt loetellu kantud kolmandatest riikidest;

	
	b) artikli 19 lõikes 1 osutatud liikmesriigi andmebaasis registreeritud koerad või kassid. Omanik teatab eelnevalt koera või kassi identifitseerimisandmed ja vajaduse korral koos koera või kassiga reisiva volitatud isiku isikuandmed, koera või kassi mikrokiibi identifitseerimisnumbri, peamise sihtkoha liidus ning vajaduse korral kavandatava liidust väljumise kuupäeva ja koha. Kui koer või kass viibib liidus kauem kui neli kuud, tagab omanik tema registreerimise elukohaliikmesriigi andmebaasis viie tööpäeva jooksul pärast neljanda kuu lõppu.

	
	Komisjon loob teises lõigus osutatud liidu reisivate lemmikloomade andmebaasi ning võib vastavalt määruse (EL, Euratom) 2018/1046 VII jaotise asjakohastele sätetele anda pärast avalikku valikumenetlust selle andmebaasi arendamise, hooldamise ja käitamise ülesande sõltumatule üksusele. Juurdepääs sellele andmebaasile on üksnes liikmesriikide pädevatel asutustel.

Ettepanek võtta vastu määrus
Artikkel 21 – lõige 5
	

	Komisjoni ettepanek
	Muudatusettepanek

	5. 	Komisjonil on õigus kehtestada rakendusaktidega menetlus, millega liit vastavalt lõike 1 punktile b tunnistab, et tingimused on samaväärsed. Nimetatud rakendusaktid võetakse vastu kooskõlas artiklis 24 osutatud kontrollimenetlusega.
	välja jäetud

Ettepanek võtta vastu määrus
Artikkel 22 – lõik 1 – sissejuhatav osa
	

	Komisjoni ettepanek
	Muudatusettepanek

	Komisjonil on õigus võtta kooskõlas artikliga 23 vastu delegeeritud õigusakte, millega muudetakse käesoleva määruse lisasid, et võtta arvesse teaduse ja tehnika arengut, sealhulgas vajaduse korral EFSA teaduslikke arvamusi, ning sotsiaalset, majanduslikku ja keskkonnamõju seoses järgmisega:
	Komisjonil on õigus võtta kooskõlas artikliga 23 vastu delegeeritud õigusakte, millega muudetakse käesoleva määruse lisasid, et võtta arvesse teaduse ja tehnika arengut, sealhulgas vajaduse korral Euroopa Toiduohutusameti teaduslikke arvamusi, ning sotsiaalset, majanduslikku ja keskkonnamõju seoses järgmisega:

Ettepanek võtta vastu määrus
Artikkel 22 – lõik 1 – punkt a
	

	Komisjoni ettepanek
	Muudatusettepanek

	a)	söötmise sagedus ja võõrutamine;
	a)	jootmis- ja söötmisnõuded ning võõrutamine;

Ettepanek võtta vastu määrus
Artikkel 22 – lõik 1 – punkt c
	

	Komisjoni ettepanek
	Muudatusettepanek

	c)	valgustamise parameetrid;
	c)	nõuded valgustusele;

Ettepanek võtta vastu määrus
Artikkel 22 – lõik 1 – punkt h
	

	Komisjoni ettepanek
	Muudatusettepanek

	h)	emaste koerte ja emaste kasside vanuse alampiir järglaste saamiseks;
	h)	emaste koerte ja emaste kasside vanuse alam- ja ülempiir järglaste saamiseks;

Ettepanek võtta vastu määrus
Artikkel 22 – lõik 1 – punkt j
	

	Komisjoni ettepanek
	Muudatusettepanek

	j)	nõuded koerte ja kasside märgistamiseks kasutatavate transpondrite suhtes;
	j)	nõuded koerte ja kasside individuaalseks identifitseerimiseks kasutatavate transpondrite suhtes;

Ettepanek võtta vastu määrus
Artikkel 23 – lõige 2
	

	Komisjoni ettepanek
	Muudatusettepanek

	2.	Artikli 6 lõikes 4, artikli 10 lõikes 2 ja artiklis 22 osutatud õigus võtta vastu delegeeritud õigusakte antakse komisjonile määramata ajaks alates [käesoleva määruse jõustumise kuupäevast].
	2.	Artikli 6 lõikes 2b, artikli 6a lõikes 3 ja artiklis 22 osutatud õigus võtta vastu delegeeritud õigusakte antakse komisjonile määramata ajaks alates [käesoleva määruse jõustumise kuupäevast].



Muudatusettepanek		229
Ettepanek võtta vastu määrus
Artikkel 23 – lõige 3
	

	Komisjoni ettepanek
	Muudatusettepanek

	3.	Euroopa Parlament ja nõukogu võivad artikli 6 lõikes 4, artikli 10 lõikes 2 ja artiklis 22 osutatud volituste delegeerimise igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust.
	3.	Euroopa Parlament ja nõukogu võivad artikli 6 lõikes 2b, artikli 6a lõikes 3 ja artiklis 22 osutatud volituste delegeerimise igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust.

Ettepanek võtta vastu määrus
Artikkel 23 – lõige 6
	

	Komisjoni ettepanek
	Muudatusettepanek

	6.	Artikli 6 lõike 4, artikli 10 lõike 2 ja artikli 22 alusel vastu võetud delegeeritud õigusakt jõustub üksnes juhul, kui Euroopa Parlament ega nõukogu ei ole kahe kuu jooksul pärast õigusakti teatavakstegemist Euroopa Parlamendile ja nõukogule esitanud selle suhtes vastuväidet või kui Euroopa Parlament ja nõukogu on enne selle tähtaja möödumist komisjonile teatanud, et nad ei esita vastuväidet. Euroopa Parlamendi või nõukogu algatusel pikendatakse seda tähtaega kahe kuu võrra.
	6.	Artikli 6 lõike 2b, artikli 6a lõike 3 ja artikli 22 alusel vastu võetud delegeeritud õigusakt jõustub üksnes juhul, kui Euroopa Parlament ega nõukogu ei ole kahe kuu jooksul pärast õigusakti teatavakstegemist Euroopa Parlamendile ja nõukogule esitanud selle suhtes vastuväidet või kui Euroopa Parlament ja nõukogu on enne selle tähtaja möödumist komisjonile teatanud, et nad ei esita vastuväidet. Euroopa Parlamendi või nõukogu algatusel pikendatakse seda tähtaega kahe kuu võrra.

Ettepanek võtta vastu määrus
Artikkel 25 – lõige 1
	

	Komisjoni ettepanek
	Muudatusettepanek

	1.	Käesolev määrus ei takista liikmesriike säilitamast käesoleva määruse jõustumise ajal kehtivaid rangemaid siseriiklikke eeskirju, mille eesmärk on koerte ja kasside heaolu ulatuslikum kaitse, tingimusel et need eeskirjad ei ole vastuolus käesoleva määrusega ega takista siseturu nõuetekohast toimimist. Enne [käesoleva määruse kohaldamise alguskuupäeva] teavitavad liikmesriigid komisjoni sellistest siseriiklikest eeskirjadest. Komisjon juhib neile eeskirjadele teiste liikmesriikide tähelepanu.
	1.	Käesolev määrus ei takista liikmesriike vastu võtmast või säilitamast käesoleva määruse jõustumise ajal kehtivaid rangemaid siseriiklikke eeskirju, mille eesmärk on koerte ja kasside heaolu ulatuslikum kaitse ja jälgitavus, tingimusel et need eeskirjad ei ole vastuolus käesoleva määrusega ega takista siseturu nõuetekohast toimimist. Liikmesriigid teavitavad komisjoni sellistest siseriiklikest eeskirjadest. Komisjon juhib neile eeskirjadele teiste liikmesriikide tähelepanu.

Ettepanek võtta vastu määrus
Artikkel 25 – lõige 2
	

	Komisjoni ettepanek
	Muudatusettepanek

	2.	Käesolev määrus ei takista liikmesriike võtmast rangemaid siseriiklikke meetmeid, mille eesmärk on tagada liikmesriigi territooriumil asuvates ettevõtetes peetavate koerte ja kasside heaolu ulatuslikum kaitse järgmistes loomade heaoluga seotud küsimustes:
	välja jäetud

	a)	pidamistingimused;
	

	b)	keha muutvad operatsioonid;
	

	c)	rikastamine;
	

	d)	valiku- ja aretusprogrammid, sealhulgas järglaste saamise vanuse alam- ja ülempiir.
	

	Liikmesriigid teavitavad komisjoni sellistest siseriiklikest eeskirjadest enne nende vastuvõtmist. Komisjon juhib neile eeskirjadele teiste liikmesriikide tähelepanu.
	



Muudatusettepanek		233

Ettepanek võtta vastu määrus
Artikkel 25 – lõige 3
	

	Komisjoni ettepanek
	Muudatusettepanek

	3.	Lõikes 2 osutatud meetmed on lubatud üksnes tingimusel, et need ei ole vastuolus käesoleva määrusega ega takista siseturu nõuetekohast toimimist.
	välja jäetud

Ettepanek võtta vastu määrus
Artikkel 25 – lõige 4
	

	Komisjoni ettepanek
	Muudatusettepanek

	4.	Liikmesriigid ei keela ega takista oma territooriumil teises liikmesriigis peetavate koerte ja kasside turuleviimist põhjusel, et asjaomaseid koeri ja kasse ei ole peetud kooskõlas rangemate siseriiklike loomade heaolu eeskirjadega.
	4.	Liikmesriigid, kellel on lõikes 1 osutatud rangemad siseriiklikud eeskirjad, ei keela ega takista oma territooriumil teises liikmesriigis peetavate koerte ja kasside turuleviimist põhjusel, et asjaomaseid koeri ja kasse ei ole peetud kooskõlas rangemate siseriiklike loomade heaolu eeskirjadega.

Ettepanek võtta vastu määrus
Artikkel 26 – lõige 1
	

	Komisjoni ettepanek
	Muudatusettepanek

	1.	Artikli 20 kohaselt saadud aruannete ja asjakohase lisateabe põhjal avaldab komisjon [seitse aastat pärast käesoleva määruse jõustumise kuupäeva] ja seejärel iga viie aasta järel järelevalvearuande liidus turule viidud koerte ja kasside heaolu kohta.
	1.	Artikli 20 kohaselt saadud aruannete ja asjakohase lisateabe põhjal avaldab komisjon [seitse aastat pärast käesoleva määruse jõustumise kuupäeva] ja seejärel iga viie aasta järel järelevalvearuande liidus turule viidud koerte ja kasside heaolu kohta. Järelevalvearuandes hinnatakse käesoleva määruse tulemuslikkust, tõhusust, asjakohasust, sidusust, sotsiaal-majanduslikku mõju ja ELi lisaväärtust selle eesmärkide saavutamisel. Komisjon hindab eelkõige järgmist:

Ettepanek võtta vastu määrus
Artikkel 26 – lõige 1 – punkt a (uus)
	

	Komisjoni ettepanek
	Muudatusettepanek

	
	a)	mil määral on käesolev määrus aidanud tagada koerte ja kasside heaolu kõrget taset, parandades jälgitavust, vähendades ebaseaduslikku kaubandust ning tegeledes ebainimlike aretustavade probleemidega, sealhulgas nn koera- ja kassivabrikutega;

Ettepanek võtta vastu määrus
Artikkel 26 – lõige 1 – punkt b (uus)
	

	Komisjoni ettepanek
	Muudatusettepanek

	
	b)	kas käesoleva määruse kohaldamisala on jätkuvalt eesmärgi jaoks sobiv, võttes arvesse turu arengut, teaduse ja tehnika arengut ning loomade heaoluga seotud kaalutlusi; ning kas kehtivad erandid on neid arenguid silmas pidades endiselt asjakohased ja piisavad;

Ettepanek võtta vastu määrus
Artikkel 26 – lõige 1 – punkt c (uus)
	

	Komisjoni ettepanek
	Muudatusettepanek

	
	c)	kas on toimunud teaduslik ja tehnoloogiline areng, sh kas on välja töötatud uusi identifitseerimisvahendeid, võttes arvesse nende tehnilist usaldusväärsust, kulutasuvust ja invasiivsust looma jaoks;

Ettepanek võtta vastu määrus
Artikkel 26 – lõige 1 – punkt d (uus)
	

	Komisjoni ettepanek
	Muudatusettepanek

	
	d)	missugune on käesoleva määruse mõju aretajatele, varjupaikadele, hoiukodudele ja muudele ettevõtjatele, sealhulgas halduskoormus ja nõuete täitmisega seotud kulud;

Ettepanek võtta vastu määrus
Artikkel 26 – lõige 1 – punkt e (uus)
	

	Komisjoni ettepanek
	Muudatusettepanek

	
	e)	missugusel tasemel on liikmesriigid määrust jõustanud ja selle täitmist taganud ning kui tõhus on pädevate asutuste vaheline koostöö, sealhulgas andmevahetus- ja jälgitavusmehhanismid;

Ettepanek võtta vastu määrus
Artikkel 26 – lõige 1 – punkt f (uus)
	

	Komisjoni ettepanek
	Muudatusettepanek

	
	f)	kas on teostatav võtta kasutusele koerte ja kasside digitaalne pass, mis võiks sisaldada teavet looma identifitseerimise, vaktsineerimisstaatuse ja haigusloo kohta, ning selle kulud ja kasu.

Ettepanek võtta vastu määrus
Artikkel 26 – lõige 1 – punkt g (uus)
	

	Komisjoni ettepanek
	Muudatusettepanek

	
	g)	kas on teostatav laiendada identifitseerimise ja registreerimise kohustust kõigile koertele ja kassidele, sealhulgas eraomanike peetavatele koertele ja kassidele, ning selle kohustuse mõju ja proportsionaalsus;

Ettepanek võtta vastu määrus
Artikkel 26 – lõige 1 a (uus)
	

	Komisjoni ettepanek
	Muudatusettepanek

	
	1a.	Hiljemalt kaks aastat pärast käesoleva määruse jõustumise kuupäeva hindab komisjon koerte ja kasside registreerimise võimalust nende ELi toomisel vastavalt artikli 21 lõikele 3 ning esitab peamiste järelduste kohta aruande Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele.

Ettepanek võtta vastu määrus
Artikkel 26 – lõige 2
	

	Komisjoni ettepanek
	Muudatusettepanek

	2.	Hiljemalt [15 aastat pärast käesoleva määruse jõustumise kuupäeva] hindab komisjon käesolevat määrust, sealhulgas koerte ja kasside järglaste saamise vanuse võimalikku ülempiiri, ning esitab peamiste järelduste kohta aruande Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele.
	2.	Hiljemalt [12 aastat pärast käesoleva määruse jõustumise kuupäeva] hindab komisjon käesolevat määrust, sealhulgas koerte ja kasside järglaste saamise vanuse võimalikku ülempiiri, ning esitab peamiste järelduste kohta aruande Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele.

Ettepanek võtta vastu määrus
Artikkel 26 – lõige 2 a (uus)
	

	Komisjoni ettepanek
	Muudatusettepanek

	
	2a.	Hiljemalt [viis aastat pärast käesoleva määruse jõustumise kuupäeva] teeb komisjon järgmist:

	
	a) hindab käesolevat määrust, sealhulgas hindab koerte ja kasside järglaste saamise vanuse võimalikku ülempiiri, ja vaatab käesoleva määruse läbi;

	
	b) hindab hulkuvate loomade olukorda;

	
	c) koostab loetelu loomaliikidest, keda on lubatud pidada ja turule viia, kui eelnev mõjuhinnang on näidanud selle lisaväärtust ja teostatavust;

	
	d) hindab käesoleva määruse kohaldamisala võimalikku laiendamist muudele loomadele, muutes käesolevat määrust;

	
	e) hindab võimalust kasutada alternatiivseid identifitseerimisvahendeid, mis on vähem invasiivsed kui transpondri paigaldamine; ning

	
	f) esitab punktide a–e peamised tulemused Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele.

Ettepanek võtta vastu määrus
Artikkel 27 – lõik 1
	

	Komisjoni ettepanek
	Muudatusettepanek

	Liikmesriigid kehtestavad käesoleva määruse rikkumise korral kohaldatavad karistusnormid ja võtavad kõik vajalikud meetmed nende rakendamise tagamiseks. Kehtestatud karistused peavad olema tõhusad, proportsionaalsed ja hoiatavad.
	Liikmesriigid kehtestavad käesoleva määruse rikkumise ja lemmikloomade hülgamise korral kohaldatavad karistusnormid ja võtavad kõik vajalikud meetmed nende rakendamise tagamiseks. Kehtestatud karistused peavad olema tõhusad, proportsionaalsed ja hoiatavad.

Ettepanek võtta vastu määrus
Artikkel 27 – lõik 1 a (uus)
	

	Komisjoni ettepanek
	Muudatusettepanek

	
	Liikmesriigid tagavad, et käesoleva määruse ja artikli 2 lõikes 1 osutatud normide rikkumise korral, kui see hõlmab pettust või eksitavat tegevust, määratavate rahaliste karistuste määr vastab kooskõlas riigisisese õigusega vähemalt kas ettevõtja saadavatele majanduslikele eelistele või asjakohasel juhul teatavale protsentides väljendatud osale ettevõtja käibest ning on piisavalt suur, et sellel oleks heidutav mõju. Kui käesoleva määruse nõuete rikkumine on tõsine ja korduv, tagavad liikmesriigid, et karistused hõlmavad loomadega töötamise ja nende omamise keeldu.

Ettepanek võtta vastu määrus
Artikkel 27 – lõik 2 a (uus)
	

	Komisjoni ettepanek
	Muudatusettepanek

	
	Arvestades loomade varjupaikade ja hulkuvate koerte või kasside populatsioonide haldamise eest vastutavate organisatsioonide halduskoormust lisaks olemasolevatele majanduslikele piirangutele, võivad liikmesriigid uurida võimalusi ühtlustada käesoleva määruse rikkumistest saadud vahendeid, et toetada ja katta varjupaikade ning hulkuvate koerte ja kasside populatsioonide haldamise eest vastutavate organisatsioonide haldus- ja tegevuskulusid.

Ettepanek võtta vastu määrus
Artikkel 28 – lõige 2
	

	Komisjoni ettepanek
	Muudatusettepanek

	Käesolevat määrust kohaldatakse alates [kaks aastat alates käesoleva määruse jõustumise kuupäevast], kui käesolevas määruses ei ole sätestatud teisiti.
	Käesolevat määrust kohaldatakse alates [kaks aastat alates käesoleva määruse jõustumise kuupäevast], välja arvatud:

	
	i)	artiklit 13 – alates viie aasta möödumisest käesoleva määruse jõustumise kuupäevast; 

	
	ii)	artikli 9 lõiget 2 ning artikli 19 lõiget 1 – alates kolme aasta möödumisest käesoleva määruse jõustumise kuupäevast; 

	
	iii)	artiklit 12, artikli 17 lõikeid 4 ja 6, artikli 19 lõikeid 2 ja 2a ning artikli 21 lõikeid 1–4a – alates viie aasta möödumisest käesoleva määruse jõustumise kuupäevast; 

	
	iv)	artiklit 7a – alates kuue aasta möödumisest käesoleva määruse jõustumise kuupäevast; ning 

	
	v)	artikli 17 lõiked 1–3 – koerte puhul alates kolme aasta möödumisest käesoleva määruse jõustumise kuupäevast – kasside puhul alates seitsme aasta möödumisest käesoleva määruse jõustumise kuupäevast. 

Ettepanek võtta vastu määrus
I lisa – punkt 1 – sissejuhatav osa
	

	Komisjoni ettepanek
	Muudatusettepanek

	1.	Söötmine
	1.	Söötmine ja jootmine

Ettepanek võtta vastu määrus
I lisa – punkt 1 – alapunkt 1.1 – sissejuhatav osa
	

	Komisjoni ettepanek
	Muudatusettepanek

	1.1.	Ettevõtja kasutab järgmisi söötmissagedusi:
	1.1.	Koeri ja kasse söödetakse vähemalt kaks korda päevas. Kutsikaid ja kassipoegi söödetakse sagedamini

	
	Neid nõudeid ei kohaldata kasvanduste suhtes, kus karjakoeri peetakse ajal, mil selliseid koeri karjatamiseks kasutatakse.

Ettepanek võtta vastu määrus
I lisa – punkt 1 – alapunkt 1.1 – alapunkt a
	

	Komisjoni ettepanek
	Muudatusettepanek

	a)	täiskasvanud kassid ja koerad – kaks korda päevas;
	välja jäetud

Ettepanek võtta vastu määrus
I lisa – punkt 1 – alapunkt 1.1 – alapunkt c
	

	Komisjoni ettepanek
	Muudatusettepanek

	c)	alla kaheksanädalased kutsikad – vähemalt viis korda päevas;
	välja jäetud

Ettepanek võtta vastu määrus
I lisa – punkt 1 – alapunkt 1.1 – alapunkt d
	

	Komisjoni ettepanek
	Muudatusettepanek

	d)	alla 12nädalased kassipojad – vähemalt neli korda päevas;
	välja jäetud

Ettepanek võtta vastu määrus
I lisa – punkt 1 – alapunkt 1.2
	

	Komisjoni ettepanek
	Muudatusettepanek

	1.2.	Emane koer või emane kass toidab oma vastsündinud kutsikat või kassipoega kahel esimesel elupäeval ternespiimaga.
	1.2.	Iga kutsikat või kassipoega söödetakse ternespiimaga vähemalt kahe esimese elupäeva jooksul ja seejärel emapiimaga või imetava emase koera või emase kassi piimaga. Kui see ei ole võimalik, sest emasloom on haige või ei suuda muul põhjusel oma järeltulijaid toita, või kui sellest ei piisa, söödetakse kutsikat või kassipoega piimaasendajaga, mis on ette nähtud kutsikatele ja kassipoegadele, söötmissagedusega, mis vastab asendaja tootja või veterinaararsti juhistele.



Muudatusettepanek		255

Ettepanek võtta vastu määrus
I lisa – punkt 1 – alapunkt 1.3
	

	Komisjoni ettepanek
	Muudatusettepanek

	1.3.	Kui emane koer või emane kass on haige või ei ole muul põhjusel võimeline oma järglasi toitma, peab ettevõtja kuni võõrutamise lõpetamiseni andma sama ettevõtte teistelt emastelt koertelt või emastelt kassidelt saadud piima, ning kutsikatele ja kassipoegadele ettenähtud täiendavaid piimasegusid, millega söötmise sagedus vastab piimasegu tootja või veterinaararsti juhistele.
	välja jäetud

Ettepanek võtta vastu määrus
I lisa – punkt 1 – alapunkt 1.4
	

	Komisjoni ettepanek
	Muudatusettepanek

	1.4.	Ettevõtja tagab, et kõik võõrutamata kutsikad ja kassipojad saavad piisavalt piima, et nende kehakaal pidevalt suureneks.
	1.4.	Kõiki võõrutamata kutsikaid ja kassipoegi söödetakse piisavalt piima, piimaasendaja või nende kombinatsiooniga, et nende kehakaal pidevalt suureneks.

Ettepanek võtta vastu määrus
I lisa – punkt 2 – alapunkt 2.1 – alapunkt 1 – alapunkt a
	

	Komisjoni ettepanek
	Muudatusettepanek

	a)	10–26 °C siseruumides, kus peetakse täiskasvanud koeri;
	välja jäetud

Ettepanek võtta vastu määrus
I lisa – punkt 2 – alapunkt 2.1 – alapunkt 1 – alapunkt b
	

	Komisjoni ettepanek
	Muudatusettepanek

	b)	15–26 °C siseruumides, kus peetakse täiskasvanud kasse;
	välja jäetud

Ettepanek võtta vastu määrus
I lisa – punkt 2 – alapunkt 2.2 – alapunkt 2.2.1
	

	Komisjoni ettepanek
	Muudatusettepanek

	2.2.1.	Vajaduse korral peab tehisvalgustus olema ette nähtud ajavahemikuks, mis on vähemalt sama pikk kui tavapärane loomuliku valgustuse ajavahemik kella 9.00–17.00 vahel.
	2.2.1.	Koerad ja kassid peavad valgusega kokku puutuma vähemalt 7 tundi päevas.

Ettepanek võtta vastu määrus
I lisa – punkt 2 – alapunkt 2.2 – alapunkt 2.2.2
	

	Komisjoni ettepanek
	Muudatusettepanek

	2.2.2.	Tehisvalgustus peab olema laia või täisspektriga.
	2.2.2.	Tehisvalgustus peab olema laia või täisspektriga, mille sagedus on vähemalt 80 hertsi.

Ettepanek võtta vastu määrus
I lisa – punkt 2 – alapunkt 2.2 – alapunkt 2.2.3
	

	Komisjoni ettepanek
	Muudatusettepanek

	2.2.3.	Valgustugevus peab olema vähemalt 50 luksi looma pea kõrgusel.
	välja jäetud

Ettepanek võtta vastu määrus
I lisa – punkt 2 – alapunkt 2.2 – alapunkt 2.2.4
	

	Komisjoni ettepanek
	Muudatusettepanek

	2.2.4.	Loomad peavad saama viibida pimedas vähemalt kaheksa tundi ööpäevas.
	2.2.4.	Koerad ja kassid peavad saama viibida ilma kunstvalguseta vähemalt kaheksa tundi ööpäevas.

Ettepanek võtta vastu määrus
I lisa – punkt 2 – alapunkt 2.2 a (uus)
	

	Komisjoni ettepanek
	Muudatusettepanek

	
	2.2a.	Koertel peab olema juurdepääs vabaõhualale või nendega tuleb iga päev jalutamas käia kokku vähemalt 1 tund päevas, et nad saaksid liikuda, avastada ja sotsialiseeruda.

Ettepanek võtta vastu määrus
I lisa – punkt 2 – alapunkt 2.3 – alapunkt 2.3.3
	

	Komisjoni ettepanek
	Muudatusettepanek

	2.3.3.	Kui koerte või kasside hoidmiskohta kasutab rohkem kui üks loom, peavad ettevõtjad erimeetmetega (nt ruumijagajad) tagama, et need loomad üksteist agressiivse käitumisega ei ohustaks.
	2.3.3.	Kui koerte või kasside hoidmiskohta kasutab rohkem kui üks loom, peavad ettevõtjad erimeetmetega (nt ruumijagajad) tagama, et need loomad üksteist agressiivse käitumisega ei ohustaks.

	
	Liikmesriigid võivad teha alapunktis 2.3.1 sätestatud ruumi miinimumnõuetest erandeid jahikoertele, kes on harjunud karjas elama.

Ettepanek võtta vastu määrus
I lisa – punkt 3 – alapunkt 3.2
	

	Komisjoni ettepanek
	Muudatusettepanek

	3.2.	Emast koera võib järglaste saamiseks kasutada üksnes siis, kui ta on vähemalt 18 kuud vana.
	3.2.	Emast koera võib järglaste saamiseks kasutada üksnes pärast teist innaaega.

Ettepanek võtta vastu määrus
I lisa – punkt 3 – alapunkt 3.3
	

	Komisjoni ettepanek
	Muudatusettepanek

	3.3.	Ettevõtjad lubavad emase koera või emase kassi kohta saada kuni kolm pesakonda järglasi kahe aasta jooksul.
	3.3.	Emane koer või emane kass ei tohi kahe aasta jooksul saada rohkem kui kolm pesakonda järglasi.

Ettepanek võtta vastu määrus
I lisa – punkt 3 – alapunkt 3.4
	

	Komisjoni ettepanek
	Muudatusettepanek

	3.4.	Kui emasel koeral või emasel kassil on kahe aasta jooksul olnud kolm järjestikust tiinust, millest on sündinud pesakonnad, peavad ettevõtjad tagama emaslooma taastumisperioodi ja vältima tema tiinust vähemalt ühe aasta jooksul.
	3.4.	Kui emane koer või emane kass on saanud kahe aasta jooksul kolm pesakonda, sealhulgas surnult sündinud, peab taastumisperiood kestma vähemalt ühe aasta.

Ettepanek võtta vastu määrus
I lisa – punkt 3 – alapunkt 3.4 a (uus)
	

	Komisjoni ettepanek
	Muudatusettepanek

	
	3.4a.	Tõuaretuseks ei tohi kasutada ühtegi emast koera ega emast kassi, kellele on juba tehtud kaks keisrilõiget.

Ettepanek võtta vastu määrus
I lisa – punkt 3 – alapunkt 3.4 b (uus)
	

	Komisjoni ettepanek
	Muudatusettepanek

	
	3.4b.	Iga kaheksa-aastane või vanem emane koer ja iga kuueaastane või vanem emane kass peab enne järglaste saamist läbima veterinaararsti füüsilise läbivaatuse, kes kinnitab kirjalikult, et läbivaatusel ei tuvastatud tiinusele vastunäidustusi. Ettevõtja säilitab osutatud kirjalikku kinnitust vähemalt kolm aastat.

Ettepanek võtta vastu määrus
I lisa – punkt 4 – alapunkt 4.1 – alapunkt c
	

	Komisjoni ettepanek
	Muudatusettepanek

	c)	kasside ja koerte pidamisalad on varustatud kõigile loomadele kättesaadavate rikastamise tarindite ja esemetega, mis tagavad ergutava keskkonna ja vähendavad loomade rahulolematust;
	c)	kasside ja koerte pidamisalad on varustatud kõigile loomadele kättesaadavate rikastamise tarindite ja esemetega, mis võimaldavad ronida ja peituda, tagavad ergutava keskkonna ja vähendavad loomade rahulolematust;

Ettepanek võtta vastu määrus
II lisa – sissejuhatav osa
	

	Komisjoni ettepanek
	Muudatusettepanek

	Artiklis 16 nõutud kasside ja koerte märgistamiseks kasutatavad transpondrid peavad vastama järgmistele nõuetele:
	Artiklites 17 ja 21 nõutud kasside ja koerte individuaalseks identifitseerimiseks kasutatavad transpondrid peavad vastama järgmistele nõuetele:

Ettepanek võtta vastu määrus
III lisa – punkt 1
	

	Komisjoni ettepanek
	Muudatusettepanek

	1.	Artiklis 17 osutatud mikrokiibitud koerte ja kasside arv aastas.
	1.	Artiklis 17 ja artikli 21 lõikes 4 osutatud registreeritud koerte ja kasside arv aastas.

Ettepanek võtta vastu määrus
III lisa – punkt 1 a (uus)
	

	Komisjoni ettepanek
	Muudatusettepanek

	
	1a.	Artikli 7 kohaselt registreeritud ettevõtete arv aastas;

Ettepanek võtta vastu määrus
III lisa – punkt 2
	

	Komisjoni ettepanek
	Muudatusettepanek

	2.	Artiklis 16 osutatud heakskiidetud kasvanduste arv aastas.
	2.	Artiklis 7a osutatud heakskiidetud kasvanduste arv aastas.

Ettepanek võtta vastu määrus
III lisa – punkt 2 a (uus)
	

	Komisjoni ettepanek
	Muudatusettepanek

	
	2a.	Selliste kasvanduste ja müügiettevõtete arv aastas, mille heakskiit on peatatud või tagasi võetud.

